
We don't need wo education 

We dow't need wo thought control 
No dark sarcasm in the classroom 
Teachers leave them kids alone“ 


Pink Floyd, „Another brick in the wall“ 


* Mums nereikia švietimo / Mums nereikia minčių kontrolės / Klasėje nebėra tamsaus 
sarkazmo / Mokytojai palieka vaikus vienus (angl). 


| sRV KLLS 


Supermamos ir auklėjimo krizė. 
Kaip vaikai tampa tironais 


Jos kiekvieną vakarą pasirodo vokiečių svetainėse stovinčių televi- 
zorių ekranuose — superauklės ir supermamos, stebimos kameros 
akies, panyra į pakrikusio šeimos gyvenimo kasdienybę. Šeimos 
kasdienybę, kuri visai nebepanėši į ankstesnius idiliškus vaizdelius. 
Jų vietoje — nesuvaldomi vaikai, rėkiantys, klykiantys tėvai, broliai, 
seserys — spalvingi atstovai tos žmogaus išsivystymo pakopos, kuri 
turėjo tapti mūsų visų ateitimi. 

Žinia aiški: Vokietijos vaikus į tiesų auklėjimo kelią gali grąžinti 
tik griežti metodai, „nulinės tolerancijos“ strategija. 

Skandalingos dokumentikos, transliuojamos geriausiu laiku ir 
apsuptos brangiausių reklamų, perteklius vokiečių televizijos ka- 
naluose dažnai yra smerkiamas kaip šlamštas, vadinamas padugnių 


televizija arba įvardijamas kaip nemalonus. Tačiau ši dokumentika 

taikliai suformuluoja visuomenėje sklandančias idėjas, kaip ir riebios 
bulvarinių leidinių, esą niekieno neskaitomų, bet visiems žinomų, 
antraštės. Viena iš šių laidų populiarumo priežasčių yra atpažįsta- 
mumas, situacija, kai žiūrovas gali sau tarti: „Juk taip ir yra!“ 

Laidos parodo būtent tuos mažuosius tironus, kurių vis daugiau 
mūsų gyvenime. Vaikus, kurių auklėjimas atrodo nebekontroliuo- 
jamas, vaikus, jau niekuo nebeprimenančius „mielų mažylių“, kurių 
taip laukė kiekvienas tėvas ir kiekviena mama. 

Problema štai kokia: bandymai auklėti, ar turėtume galvoje 
pseudoauklėjimą, rodomą vakarinėse televizijos laidose, ar jautrų, 
daug laiko ir pastangų reikalaujantį suinteresuotų tėvų rūpestį vai- 
kais namuose - visi bandymai suvaldyti padėtį yra pasmerkti žlugti, 
kol mes neatsižvelgiame į vieną svarbiausių žmogaus dalių. Sąmo- 
ningai ją ignoruojame manydami, kad ji susiformuoja savaime ir de- 
ramu laiku savaime tampa tobula. Kalbu apie psichiką. 

Dirbdamas kasdien sutinku vaikų ir jaunuolių su įvairiais sutri- 
kimais. Ilgą laiką kaip vaikų psichiatras analizuodamas jų problemas, 
pastebėjau labai rimtų pokyčių, keliančių didelį nerimą dėl bendruo- 
menės ateities. Deramai neįvertinus šių sutrikimų, rasis vis daugiau 
jaunuolių bei suaugusiųjų, nesugebančių dirbti ir palaikyti žmogiškų 
santykių. 

Didelė dalis vaikų ir jaunuolių, visose gyvenimo srityse keliančių 
problemų, remiantis mano ilgamečių stebėjimų metu sudarytu mo- 
deliu, yra žmonės, kurių psichinė branda geriausiu atveju yra trime- 
čio vaiko lygio. Kitaip tariant, šie jaunuoliai yra įstrigę ankstyvosios 
vaikystės psichinėje fazėje, jų kūno ir jų psichikos branda gerokai 
skiriasi. Dėl to jie niekaip negali užmegzti sveikų santykių su savo 
aplinka. Bet koks kontaktas su jais atrodo neįmanomas, jie terori- 
zuoja savo artimuosius netoleruotinu elgesiu ir yra visiškai nejautrūs 


bandymams juos paveikti. 

Mano sprendimas sutelkti dėmesį į vaiko psichikos raidą siūlo 
vienintelę galimybę prasmingai išanalizuoti šią tendenciją ir leidžia 
sukurti veiksmingo pasipriešinimo strategiją. Iki šiol tai nebuvo da- 
roma, nes visuomenės dalis, atsakingas už auklėjimą ir švietimą, vie- 
nijo susitarimas, pagrįstas prielaidomis, priešingomis mano pateik- 
tam problemos įvertinimui. Šį susitarimą galiu apibūdinti kaip tris 
svarbiausius suaugusiųjų ir vaikų santykių sutrikimus: partnerystę, 
projekciją ir simbiozę. 

Kadangi diskusijų apie teorijas ir sociologines nuostatas, kurio- 
mis pagrįstas tas susitarimas, trūksta, iki šiol praktiškai neturime 
sprendimų, kurie iš esmės nebūtų tų pačių pedagoginių modelių va- 
riacijos. Tačiau pastaraisiais metais bendroji nuomonė vis dažniau 
svyruoja ir yra rengiamasi bandyti taip pakeisti santykius tarp tėvų, 
mokytojų, auklėtojų ir vaikų, kad suaugusieji vėl galėtų veiksmingai 
valdyti švietimą ir auklėjimą. Dabar esame atsidūrę išskirtinėje pa- 
dėtyje, kai vaikai auklėja savo tėvus ir valdo juos kaip tik užsigeidę, 
visiškai nedrausminami. Taip yra ne dėl prigimtinio vaikų piktava- 
liškumo, o dėl to, kad šie vaikai nėra psichiškai pajėgūs suvokti savo 
klaidingo elgesio. 

Minėtų trijų santykių sutrikimų tipų aprašymas parodys, kur sly- 
pi lemiamos klaidos, nesusipratimai ir kaip rasti išeitį iš šios bėdos. 

Nerasime vienos priežasties, dėl kurios susidarė tokia prasta pa- 
dėtis, gresianti — jei nieko nesiimsime — mūsų taikingos visuomenės 
egzistencijai. Tai įtakų konglomeratas, lemtingai veikiantis vaiko 
psichiką. Vaikai, dėl psichikos nebrandumo nesugebantys atskirti 
tinkamo elgesio nuo nederamo, kaip tik ir užauga tomis pabaiso- 
mis bei tironais, prieš kuriuos mes vis dažniau sutrikę nuleidžiame 
rankas. 

Pedagogika, auklėjimo koncepcijos, pamokų formos darželiuo- 


se ir mokyklose, taip pat ir kasdienis auklėjimas tėvų namuose — 


visa tai tik tuomet bus tinkamai pritaikoma ir naudinga vaikams, 
kai atsižvelgsime į jų psichikos išsivystymo lygį. Dabar daugelis už 
auklėjimą atsakingų asmenų tai ignoruoja. Jie, ko gero, mano, kad 
psichika yra kažkas, kas formuojasi savaime, tarsi tarp kitko. Psi- 
chikos raidos sutrikimai atitinkamai suvokiami kaip išorės paveikti, 
vėliau įgyti pasiligojimai, kurie dažniausiai gali būti išgydyti viską 
išanalizavus ir pašalinus juos sukėlusias priežastis. Akivaizdžiai ne- 
tinkamas jaunuolių elgesys praktiškai niekada nesiejamas su jų psi- 
chikos branda. Labai sunku įsivaizduoti, kad ir palyginti nekenks- 
mingi dalykai, tokie kaip kartkartinis. atsisakymas atlikti įvairias 
kasdienes užduotis, ir sunkesni atvejai, kaip vagystė ar prievartos 
panaudojimas, yra kur kas geriau paaiškinami remiantis psichikos 
brandos procesais nei modeliais, kai atsižvelgiama vien į socialinių 
įtakų poveikį. 

Tokias tendencijas rodo maždaug prieš pusantrų metų respubli- 
ką sukrėtęs pavyzdys. 

2006 metų lapkritį į antraštes papuolė Emsdeteno miestas, esan- 
tis ramiame Miunsterlande. Priežastis, deja, buvo ne koks nors tei- 
giamas įvykis 35 000 gyventojų bendruomenėje, o siaubinga Žinia — 
vietinės realinės mokyklos mokinys, apimtas įniršio, bandė išžudyti 
bendramokslius ir mokytojus. Apsieita su vienuolika sužeistųjų, pa- 
lyginti laiminga pabaiga. Vienintele auka tapo pats 18 metų jaunuo- 
lis. Dauguma jį pažinojo kaip vienišių, neprognozuojamą kompiute- 
rinių žaidimų fanatiką. 

„Tokius padarinius sukėlė visuotinė frustracija ir beprasmybė“, — 
šiuos savo žodžius žurnalui Spiegel leido pacituoti vyriausiasis proku- 
roras; siautėjusio jaunuolio tėvai patyrė sunkų šoką dėl visiškai netikė- 
to savo sūnaus nusikaltimo. 

Pastaraisiais metais tokios žinutės baugina mus vis dažniau, jos 


lyg kalno, kurio aukščio niekas kol kas nebandė išmatuoti, viršūnė. 


Bendraujantieji su mokytojais, vaikų darželių auklėtojais arba kitais 
pedagogais nemažai yra girdėję liūdnų nusiskundimų dėl tariamai 
beviltiškos vaikų ir jaunuolių padėties. Dauguma jų nerodanti jokios 
pagarbos ir neatsižvelgianti į visuotinai priimtas vertybes bei nor- 
mas. Kalbama dažniausiai apie normalių šeimų vaikus, kuriems ne- 
tinka tokie įprasti paaiškinimai kaip „sunki vaikystė“, „iširusi šeima“ 
arba „nepalanki socialinė aplinka“. 

Sunkumų vis dažniau kelia vaikai ir jaunuoliai, nuo pat pirmos 
dienos mylimi tėvų, dėkingai priimančių kiekvieną geranorišką auk- 
lėjimo patarimą ir bandančių įgyvendinti naujoviškas pedagogines 
idėjas. Emsdeteno nusikaltėlis, kiek mums žinoma, taip pat augo 
normalioje šeimoje ir gerai mokėsi. Tai, kad jis buvo vienišius, nebū- 
tinai turėjo išsilieti pamišėlišku įniršiu. 

Tačiau grįžkime prie tokiais atvejais veikiančių mechanizmų. Vi- 
suomenės reakcija į šį reiškinį iš esmės apsiriboja pedagoginiais de- 
batais. Stipriai kritikuojama 1968-ųjų karta, taigi jie, itin daug patyrę, 
išsivadavę iš veržiančių auklėjimo ir drausmės pančių, sukūrė pavyz- 
dį. Antiautoritarinio auklėjimo idėjoms, praktiškai visiškai išstum- 
dami autoriteto sąvoką, ilgą laiką pritarė visi, dirbantys pedagogikos 
srityje. Tėvai dažnai buvo linkę labiau atleisti vadžias, vengdami klai- 
dų, padarytų šeimose, kuriose jie patys augo. 

Dabar neretai stebime radikalų pokytį. Auklėjimo ekspertai vis 
dažniau rekomenduoja būti griežtesniems ir nuoseklesniems, vėl 
kalbama apie garsųjį „pliaukštelėjimą per užpakalį; prisimenant, 
kad toks dar „niekam nepakenkė“. Ši mintis vėl skamba visuomenėje, 
nors — nediskutuojant, ar tai gerai, ar blogai - dar neseniai sukeldavo 
vien tik didžiulį pasipiktinimą. 

Pliaukštelėjimas pliaukštelėjimu, bet viena šiandienos diskusijose 
yra neabejotina: mūsų vaikų ir jaunuolių auklėjimo pokyčiai priklauso 


nuo naujosios pedagogikos ir ja pagrįstų didaktinių modelių. Ir nerei- 


kia manyti, kad tai labai paprasta. Žinoma, galima supriešinti „senąją“ 
bei „naująją“ pedagogiką ir suformuluoti banalias išvadas, kaip antai: 
vaikui naudinga retsykiais išgirsti „ne“ arba pravartu ieškoti sprendi- 
mo bendraujant, užuot vien tik sekus mokytojo nurodymais ir juos 
vykdžius. Nė vienas, ko gero, neprieštaraus šiems teiginiams, kurie 
čia atstovauja „naujosios pedagogikos“ idėjų gausai. Tik kyla klausi- 
mas: o ko vaikui reikia, kad jis iš viso gebėtų bendrauti? Kaip su nau- 
jomis idėjomis įmanoma suderinti baisų triukšmą klasėje ir tiek mo- 
kytojus, tiek bendramokslius ignoruojantį daugelio mokinių elgesį? 

Aš siūlau visiškai kitą, šviežią mintį, leidžiančią ištrūkti iš dabar- 
tinių debatų aklagatvio, ir ieškoti naujų kelių, kurie galiausiai atvestų 
prie naudingų pedagoginių iniciatyvų. Norėdami rasti tuos kelius, 
turime vykti į giluminės psichologijos ir psichiatrijos šalį. 

Aš nemanau, kad mano samprotavimai — indėlis į diskusiją apie 
„naująją pedagogiką“, kad ir kokia ji būtų. Jie taip pat neturėtų būti 
laikomi auklėjimo patarimais. Aš visų pirma reikalauju suprasti, kad 
bet kokie debatai apie auklėjimo modelius, mokyklų tipus, pedago- 
gines koncepcijas vaikų darželiuose ar lopšeliuose liks bevaisiai, kol 
mes nesuvoksime šių dalykų pagrindo — mūsų vaikų psichinės bran- 
dos, kuria turi remtis visa tolesnė jų pažanga. 

Daugelis šioje knygoje pateiktų pavyzdžių iš vaikų darželių, mo- 
kyklų ir namų jums, skaitytojams, pasirodys žinomi, galbūt, kad ir 
kaip gaila, iš savo patirties, gal papasakoti draugų bei pažįstamų, jau 
išgyvenusių ar vis dar patiriančių labai panašias situacijas. Man labai 
svarbu pabrėžti, kad nė vienas iš tų pavyzdžių neturi būti laikomas 
diskredituojančiu kurią nors grupę. Nei vaikams, nei tėvams ar auk- 
lėtojams neturi būti verčiama kaltė. Aš čia nediskutuoju apie kaltę, 
tokios kalbos tik toliau skaldo visuomenę ir nukreipia dėmesį nuo 
tikrosios problemos. Svarbu suprasti, kad patys įvairiausi požymiai, 


pasireiškiantys tariamai nepasiduodantiems auklėjimui vaikams ir 

jaunuoliams, kyla iš vienintelio bendro šaltinio — jų psichinės bran- 
dos trūkumo. 

Tik tuomet, kai suvokę šią priežastį suaugusieji išmoks kritiškai 
vertinti savo elgesį, bus galima grąžinti vaikus į jiems visuomenėje 
teisėtai priklausančią vietą. Tai reiškia: vaikai vėl turės būti laikomi 
vaikais. Šiandien mes ėmėme laikyti juos sau lygiais mažaisiais suau- 


gėliais ir tokiu būdu nežmoniškai juos varginame. 


Pirmas pavyzdys 


Niklas, eilinė diena vienoje pradinėje mokykloje 


Penkiolika minučių po aštuonių. Po rytinio skambučio visų klasių 
mokiniai tvarkingai išsirikiuoja. 1c klasei taip pat yra paskirta vieta, 
kur vaikai rikiuojasi poromis ir laukia savo mokytojos. Tik du ber- 
niukai laksto aplink grupę. Atėjusi mokytoja paprašo juos atsistoti 
šalia kitų, berniukai koja už kojos nupėdina į trumpos eilutės galą. 

Niklas vis dar bėgioja krūmynuose ir slapstosi. Pamatęs savo 
klasę artėjant prie mokyklos durų, jis garsiai šaukia: „Aš esu čia!“ 
Mokytoja paragina berniuką mostu. Niklas nuskuba prie saviškių ir 
braunasi pro vaikus, provokuodamas nepasitenkinimą ir sukelda- 
mas pavojingą grūstį ant laiptų. Mokytoja nori paimti jį už rankos, 
sulaikyti, kad nesistumdytų ir nesibrautų, tačiau Niklas stipriai ginasi 
ir paprasčiausiai nudumia pirmyn. 

Atėjęs prie klasės, jis nusviedžia savo kuprinę į prieškambario 
vidurį. Mokytoja padeda kuprinę nuošaliau, kad kiti vaikai ant jos 
nesukluptų ir nepargriautų Niklo. Kol visi rengiasi, kabina savo striu- 
kes ir stato batus į lentynas, Niklas stovi nuošalyje ir stebi. Tik beveik 
visiems vaikams suėjus į klasę, jis nusivelka savo striukelę ir sviedžia 


ją kabyklos link. 


17 


Tuomet jis ketina žengti klasėn. Tarpduryje stovinti mokytoja 
Niklą sulaiko ir paprašo jo nusiauti batus. Niklas garsiai rėkia „Ne!“ 
Mokytoja jam primena klasės tvarkos taisykles ir nurodo gerą kitų 
vaikų pavyzdį. Tik pamatęs, kad ir jo draugė Anė nusiavė batus, 
Niklas paklūsta, tačiau kambarinės avalynės jis vis vien neapsiau- 
na. Dabar berniukas gali eiti į klasę. Bet jis nenužingsniuoja kaip 
kiti vaikai į savo vietą, o nučiuožia per visą patalpą ant kelių, temp- 
damas paskui save kuprinę. Pasiekęs savo suolą, Niklas dar kartą 
garsiai trinkteli kuprinę į grindis ir atsisėda. 

Susiradę savo vietas, vaikai dar kartą atsistoja palinkėti vienas ki- 
tam labo ryto. Šis ritualas lydimas trumpos mankštos. Kol visi vaikai 
stovi atsisukę į mokytoją, Niklas užsilipa ant savo kėdės ir atsisuka 
veidu į klasę. Norėdama išvengti konflikto, mokytoja pereina į kitą 
vietą, Niklas taip praranda centrinę poziciją - mat atskiras suolas, 
skirtas tik jam, stovi šalia mokytojos stalo. Tačiau tokia mokytojos 
reakcija jam nesukliudo perfrazuoti labo ryto pasisveikinimo ir tuo 
pačiu ritmu subliauti visai klasei „subinė, mėšlius". Mokytoja ramin- 
dama uždeda ranką jam ant pečių, berniukas atsisėda. 

Paskui mokomasi skaityti - nuo lentos skaitomi žodžiai su nauja 
raide, naujoji raidė kartojama atėjus prie lentos, Niklas nesiveržia da- 
lyvauti. Tačiau kuriam nors vaikui nesėkmingai ištarus ar lėtai dėlio- 
jant raidę po raidės, berniukas įsiterpia šaukdamas bet kokį anksčiau 
girdėtą žodį ir taip trikdydamas mokinius. Mokytoja paprašo Niklo 
taip pat išsirinkti žodį ir parodyti jį lentoje. Jis atsako, kad anksčiau 
išrėktas žodis esąs jo pasirinktas ir jam skirtas. Kai Niklui leidžiama 
perskaityti savo žodį, jam tai pavyksta tik padedamam mokytojos. 

Vėlesnę rašymo užduotį Niklas atsisako atlikti. Jis to nesugebąs 
ir jis to nedarysiąs. Pasiūlytą pagalbą Niklas irzliai atmeta ir norėtų 
pasivaikščioti po klasę. Kai mokytoja pareikalauja atlikti užduotį ir 


griežtai uždraudžia keltis, Niklas lieka savo suole, bet ima čiuoži- 


nėti su juo link lentos ir atgal. Nebepritraukdamas dėmesio savo 
elgesiu, jis kelias minutes ramiai stebi dirbančius vaikus. Tuomet 
išsitraukia iš kuprinės atsineštą ikimokyklinės klasės sąsiuvinį ir 
ketina padirbėti. Mokytoja peržiūri sąsiuvinį, parenka Niklui tinka- 
mus puslapius ir užduotis. Tačiau Niklas atsisako šitų užduočių ir 
reikalauja leisti dirbti su išsirinktosiomis. 

Kitą pamoką klasė eina sportuoti. Mokytoja pamokos tema pasi- 
rinko šokinėjimą ir pusiausvyros laikymą. Niklas įprastai visai neda- 
lyvauja kūno kultūros pamokose, mieliau slapstosi už mėlynų čiuži- 
nių arba be tikslo bėginėja po salę. Kai jis, eidamas į persirengimo 
kambarį, pastebi išdėstytus šokinėjimo įrenginius, greitai maunasi 
sportines kelnes ir bėga į salę. Vaikai žino, kaip naudotis įrenginiais. 
Jiems leidžiama patiems išsirinkti pratimą, kai persirengs. Niklas taip 
pat išsirenka vieną ir be trikdžių pradeda mankštintis. Po kurio laiko 
pora vaikų pasiskundžia, kad Niklas braunasi be eilės. Mokytoja pra- 
šo jo laikytis tvarkos ir būtinai apsiauti privalomus sportinius batus. 
Tada galėsiąs tęsti savo pratimus. Niklas taip supyksta, kad išvadina 
mokytoją „subine“. Mokytoja paima berniuką už rankos ir išeina su 
juo į salės prieškambarį. Ten ji paaiškina Niklui, kad jo plūdimasis 
ją įžeidė, ir pareikalauja nekalbėti tokiu tonu. Ji juk Niklo neįžeidi- 
nėjanti. Tuomet mokytoja dar kartą primena Niklui, kad šokinėti be 
sportinės avalynės yra pavojinga. Jis visiškai nereaguoja, tik spokso 
stiklinėm akim į sporto salę ir ten šokinėjančius vaikus. 

Grįžęs klasėn Niklas sėdasi į savo suolą ir išsipakuoja pusryčius. 
Kol valgo, jis ramus. Tik prieš baigdamas porą sykių garsiai nusiriau- 
gėja, į tai kiti vaikai paprasčiausiai nekreipia dėmesio. 

Po pietų Niklo ateina pasiimti mama. Mokytoja jai trumpai papa- 
sakoja apie priešpiet kilusius keblumus, mama nustemba dėl tokio 
elgesio, pabara sūnų. Niklas klausosi jos be jokių emocijų ir visą laiką 
stebi ilgą koridorių. 


Tokios ir panašios situacijos kyla kiekvieną dieną, kiekvienoje pa- 
mokoje. Nėra itin gerų ar itin blogų dienų. Visos kažkuo panašios. 
Pažymėtos Niklu. 

Tik Niklas nėra vienintelis. Tokių vaikų kaip jis yra beveik kiekvie- 
noje grupėje, kiekvienoje klasėje ir jie, deja, daro pastebimą įtaką 
dabartinei padėčiai mokyklose. 


2 sRU alkas 


Kas atsitiko su mūsų vaikais? 
Apie keksiukus ir neparuoštus 
namų darbus 


Aš daugiau nei dvidešimt metų dirbu vaikų ir jaunuolių psichiatru. 
Tai reiškia, kad mano pagalba kasdien reikalinga vaikams ir jaunuo- 
liams, kurių tėvai, dažniausiai po ilgų svarstymų, priėjo prie išvados, 
kad dėl susirūpinimą keliančio atžalų elgesio joms reikalingas gydy- 
mas. Retai tai būna šeimos iš abejotinos socialinės aplinkos, paprastai 
jos priklauso viduriniam ar aukštesniajam sluoksniui. Šių vaikų tė- 
vams netrūksta aktyvaus domėjimosi palikuonių gerove, priešingai — 
jie nerimauja, jie stengiasi, jie padarytų viską, ką įmanę, dėl laimingų 
ir patenkintų vaikų. 

Tipišku pokalbio su tėvais pavyzdžiu gali būti dešimtmečio Se- 
bastiano atvejis. Jo mama pasakoja apie bendravimą su mokytojais, 
atkreipusiais jos dėmesį į susirūpinimą keliančias ir taisytinas sūnaus 


mokymosi spragas. 

Ponia Šulce, šią savaitę Jūs lankėtės Sebastiano mokykloje. 
Ką Jums pasakė mokytojai? 

Keletas mokytojų man pranešė apie nemažas mano sū- 
naus mokymosi spragas. Jis neatidus, jam sunku sekti mo- 
kytojo nurodymus, jis visiškai nereaguoja mokytojams ban- 
dant apeliuoti į jo sąmoningumą. Tačiau tai nėra nauja ar 


neįprasta. 


Tai Jūs jau esate susipažinusi su šiomis problemomis? 


Taip, Sebastianas jau kuris laikas atsilieka moksle. Aš esu 
ne kartą girdėjusi ir mokytojų skundų, kad jis nekreipia dė- 


mesio į jų nurodymus. 


Ar Jūs dėl to nerimaujate? 

Na taip, žinoma, būtų geriau, jei jis neatsiliktų. Tačiau, 
kaip motina, aš žinau, kad Sebastianas mokosi savitai ir sun- 
kumų mokykloje kyla pirmiausia todėl, jog mokytojai ne vi- 
sada į tai atsižvelgia. 


Ką tai konkrečiai reiškia? 

Jokiu būdu negalima jo spausti, jam reikia leisti eiti savo 
keliu. Dėl savo asmenybės ypatumų jam sunku sutikti su 
tuo, kad užduotys primetamos tokio asmens kaip moky- 
tojas. 


Bet mokykloje svarbu išmokti dirbti drauge su klase ir neatsilikti. 


Ar Jums tai neatrodo svarbu? 


Man svarbiau, kad jam būtų kuo maloniau, tuomet jis ir 
norės mokytis. Prievarta mokykloje, kylanti iš mokytojų ir 

nustatytos programos, jam nepatinka, todėl nekeista, kad jis 


rimtai nedirba. 


Ką Jūs manote apie mokytojų nurodytas mokslo spragas? 

Sebastianas gali labai daug, aš tai žinau, tik jis to neparo- 
do, nes nesusidoroja su mokyklos reikalavimais. Aš įtariu, 
kad mokytojai nepaaiškina medžiagos taip, kad jis suprastų, 
iš dalies gali būti kalti bendraklasiai, kurie jam trukdo. 


Tačiau spragos yra akivaizdžios. Ko ketinate imtis? 


Žinoma, aš mielai padėčiau Sebastianui gauti geresnius 
pažymius. Dabar aš jį užrašiau į popietinius užsiėmimus, ku- 
riuose vaikai mokomi žaidžiant. Jam tai turėtų tikti, nes ten 


svarbiausia yra malonumas. 


Sebastiano motinos atsakymai rodo jos susirūpinimą sūnumi, ji gal- 
voja apie tai, kaip būtų galima pašalinti sūnaus mokymosi problemas, 
jai anaiptol nėra nesvarbu, kaip jam sekasi mokykloje. Ji nesibaido 
net nemažų piniginių bei laiko sąnaudų popiečio užsiėmimams, kad 
tik Sebastianui sektųsi. 

Jos atsakymai daugeliu požiūrių yra tipiški: 

v Atsakomybė už vaikui kylančius sunkumus tenka mokytojams. 

v Vaikas iš tiesų yra kitoks, tik to neparodo. 

v Vaikui nepatinka, todėl jis neatskleidžia savo gebėjimų. 

v „Profesionaliais“ papildomais užsiėmimais galima panaikinti 


mokymosi spragas. 


Ponia Šulcė, kaip ir kiti tėvai panašiais atvejais, dažnai despera- 
tiškai bando paaiškinti savo vaiko elgesį ir labai stengiasi susidoroti 


su savo tėviškąja atsakomybe. Vis dėlto tokios šeimos anksčiau ar 

vėliau atsiduria mano kabinete. Dažnai ankstesnės bet kurios srities 
terapeutų pastangos baigiasi nesėkme, ir psichiatrinis gydymas atro- 
do esąs paskutinė išeitis. 

Tačiau žmogaus - o šiuo atveju visų pirma vaiko — psichikos gy- 
dymas yra kaip tik ne paskutinė išeitis. Jis turi būti laikomas tolesnių 
terapinių pastangų pradžia. Nes išvados, kurias aš padariau remda- 
masis savo ilgamete praktika, neišvengiamai rodo viena — daugelio 
mus kamuojančių problemų raktas yra esminiai visuomenės asmenų 


trūkumai. 


Valdžią vaikams! Valdžią vaikams? 


Kai 1986 metais Herbertas Gronemeyeris savo muzika pareikalavo 
atiduoti valdžią vaikams, nes jie visiškai jos netrokšta ir nėra praradę 
sąžinės, tai Černobylio katastrofos fone atrodė kaip protestas prieš 
tėvų kartos klaidas ir drauge atspindėjo žmonių, o tiksliau — vaikų, 
paveikslą, šiandien tiesiog groteskišku būdu tapusį visiems atpažįs- 
tamu. 

Paviršutiniškai žvelgiant, vakarietiškose apšvietos visuomenė- 
se vaikų gyvenimas atrodo geresnis nei kada nors anksčiau. Nebėra 
dešimtmečių, kai privalu sunkiai triūsti kasyklose, kad šeima turėtų 
pakankamai maisto. Dvidešimto amžiaus pradžios literatūra galėjo 
pasiūlyti atskirą mokyklinio romano, mokytojus vaizduojančio kaip 
tironus, žanrą — prisiminkime Franko Wedekindo „Pavasario nubu- 
dimą“, Roberto Musilio „Auklėtinio Terleso sumaištis“ arba trumpus 
Rainerio Maria Rilkes apsakymus — o šiandien knygų puslapiai pilni 


pedagoginių idėjų ir švietimo teorijos rašinių, kurių tikslas yra vie- 

nas: padėti mokiniui kuo lengviau užkopti mokslo laiptais ir sėkmin- 
gai, savarankiškai bei laimingai gyventi. 

Vaikų teisės — svarbi tema; pavyzdžiui, savivaldų politikos lygyje 
daugelis bendruomenių įteisino vadinamuosius vaikų parlamentus. 
Vaikai, panašiai kaip suaugusieji, parlamentinių diskusijų metu gali 
užimti savo poziciją dėl bendruomenei aktualių klausimų, taip savo 
ruožtu darydami įtaką miesto tarybos sprendimams. 

Vaikas mums šiandien atrodo gėris pats savaime. Efektas dar 
stipresnis dėl to, kad modernioje visuomenėje trūksta vaikų. Fak- 
tas, kad pastaraisiais dešimtmečiais gimdoma vis mažiau vaikų, daro 
juos — lyg prekių rinkoje — retu, geidžiamu bei vertingu produktu, 
reikalaujančiu ypatingo dėmesio. 

Tokiu būdu vaikams primetamas vaidmuo, kuriam jie nėra tin- 
kami, nes neturi jam atlikti reikalingų svarbių psichinių savybių. 
Jiems priskirtas suaugusiųjų partnerio vaidmuo. 

Kai sutinkame suaugusiuosius, vaikų darželyje ar žemesnėse kla- 
sėse besikalbančius apie savo vaikus, dažnai girdime teigiant: „Mano 
vaikas turi stiprią valią, jis prasimuš, nes žino, ko nori: Taip vaikas 
apibūdinamas kaip asmenybė, nors ankstyvame savo gyvenimo 
tarpsnyje jis dar negali ja būti, nes asmenybė ima vystytis tik nuo 
aštuntųjų ar devintųjų gyvenimo metų. Jos raida priklauso ir nuo ge- 
netinio tėvų paveldo, ir nuo atskirų asmenybės dalių lavinimo. 

Tai, ką pavaizduotieji tėvai laiko asmenybe, yra paprasta vaiko 
elgsena, būdinga kiekvienam tokio amžiaus vaikui. Maži vaikai visa- 
da atrodo esantys „tvirtos valios“, nes jie psichikos požiūriu vis dar 
gyvena įsitikinę esą vieninteliai pasaulyje ir galį pasiekti, ką panorėję. 
Šie vaikai dar nėra išmokę suvokti aplinkinio pasaulio ir žmonių kaip 
savojo „aš apribojimo. 

Problema ta, kad daugelis tėvų, neišskiriant auklėtojų bei mokyto- 
jų, prarado gebėjimą parodyti vaikams šią ribą. Jie laiko tariamą vaiko 

asmenybę tikra ir stiprina įsivaizduojamus jos požymius. Tokiu būdu 
bus kliudoma amžių atitinkančiam vaiko vystymuisi, jis liks anksty- 
vosios vaikystės fazėje ir nuolat susidurs su sunkumais kasdieniame 
gyvenime, nes gyvenimas reikalauja nuolatinio ribų pripažinimo. 

Kaip tai pasireiškia realybėje, parodys septynerių metų Saros pa- 
vyzdys. 


Sara 


Luizos Falkenberg dukra Sara yra tikras mamos pasididžiavimas. Nuo 
dukters kūdikystės ponia Falkenberg tvirtai žinojo: Sara turi tapti sa- 
varankiška, tapti asmenybe ir jokiu būdu nesileisti nurodinėjama, ką 
jai reikia ar galima daryti. 

Saros autonomiškumas buvo visapusiškai skatinamas - jau vai- 
kų darželyje ji savarankiškai sprendė, kaip rengsis, kuriuo metu no- 
rės valgyti ir kas turės būti patiekta ant stalo. Visais atvejais ji pati 
rinkosi žaidimo draugus; jei kuris prarasdavo Saros palankumą, dau- 
giau kviečiamas nebebūdavo. 

Kai Sarai vis dėlto prireikė laikytis bendro gyvenimo tėvų na- 
muose taisyklių, jos buvo nustatinėjamos ilgai, smulkmeniškai deri- 
nant ir išsamiai diskutuojant. 

Mokykloje Sara elgiasi labai savarankiškai. Tačiau dėl tokio elge- 
sio kylantys keblumai neskatina ponios Falkenberg pasididžiavimo 
savo dukra. Sara dažnai nenori atlikti namų užduočių, taip pat ne- 
vengia boikotuoti pačios pasirinktų smuiko pratybų. 

Ponia Falkenberg nesupranta, kokios galėtų būti tokio nenoro 
priežastys, ir yra nusivylusi dukters elgesiu. Į raginimus atlikti namų 
užduotis arba mokytis griežti smuiku Sara dažniausiai reaguoja su 


įniršiu. Ji aprėkia savo motiną, kartais net paleidžia į darbą rankas, 

ją muša arba spardo. Kilus konfliktui ji neretai ima daužyti daiktus, 
visų pirma nukenčia motinos mėgstamiausi. Ponios Falkenberg ban- 
dymai paskatinti Sarą kokiai nors veiklai visada boikotuojami. 

Šis pavyzdys rodo, kas atsitinka tėvams supainiojus pageidauja- 
mą vaikų savarankiškumą su kasdienio elgesio taisyklių nebuvimu. 

Sara nuo mažens nebuvo įpratusi, kad jai namuose būtų sakoma, 
kas yra gerai, o kas blogai, ką jai dera daryti, o ko ne. Jos tėvai tai laikė 
geriausiu antiautoritariniu auklėjimu, padedančiu dukrai anksti tapti 
savarankiška asmenybe. Tačiau jie nė karto savęs nepaklausė, ar Sara 
pati viena gali suprasti, kad jai reikia atsakyti ne tik už save, bet ir 
už aplinkinius, kad tik pagarbiai elgdamasi su kitais žmonėmis ir jų 
nuosavybe ji užaugs žmogumi. 

Ponia Falkenberg ir jos vyras tiki galintys padėti Sarai tapti sa- 
varankiškai, tačiau nepastebi, kad dukra taip ir lieka nesuvokusi, jog 
savarankiškumas neturi nieko bendra su savavališku „lipimu per gal- 
vas“. Nuo pat pradžių leidę Sarai visus svarbius sprendimus priimti 
pačiai, jie nesuteikė jai galimybės pajusti kito, svetimo, valios ir tokiu 
būdu išmokti veikti drauge. 


Apie normalų elgesį su vaikais 
ir normalų jų vystymąsi 


Aš ir toliau tvirtinsiu, kad suaugusieji turi sugebėti atsiriboti nuo vai- 
kų. Tai atrodo lyg šventvagystė —- daugelio tėvų ausims atsiribojimas 
skamba kaip meilės nebuvimas, šaltas autoritariškumas ir vaiko nu- 
vertinimas. Noriu išvengti nesusipratimų, todėl iš anksto pasakysiu 


keletą svarbių dalykų. 

Vaikus visada reikia mylėti. Vaikams būtini palankumo ženklai, 
pavyzdžiui, amžių atitinkantis kūniškas kontaktas priglaudžiant, pa- 
imant ant rankų ar glostant galvą. Knygų skaitymas ir bendri žai- 
dimai yra sveiko kognityvinio vystymosi pamatas. Visų šių dalykų 
niekaip nepaneigia tai, ką aš bandau pasakyti. 

Vadinasi, kai kalbėsiu apie struktūras, veiksmų lavinimą ar ribų 
nustatymą, tai visiškai nereikš, kad vaikui nereikia rodyti meilės ir 
artumo. Tik abu dalykai kartu leidžia suformuoti gebėjimus, kurių 
vaikui reikia tolesniame gyvenime. 

Krinta į akis, kad daugelis suaugusiųjų, tarp jų ir tie, kurie aiš- 
kiai padarytų viską dėl savo vaiko, visai nesusimąsto apie norma- 
laus vaiko raidos tarpsnius. Tai galioja tiek kalbai, tiek motorikai: 
pavyzdžiui, dešimties—dvylikos mėnesių vaikas turi mokėti viens- 
kiemenių žodžių, nuo dvylikos iki keturiolikos mėnesių - sugebėti 
vaikščioti. 

Sulaukus trejų metų jau kalbama trijų keturių žodžių sakiniais, o 
higienos ugdymas pasiekia lygį, leidžiantį kiaurą dieną vaikui išbūti 
sausam. Svarbiausia: vaikas išmoksta paklusti kitam suaugusiam as- 
meniui, kai šalia nėra tėvų, ir neproblemiškai elgtis didesnėje vaikų 
grupėje. O tai reiškia, kad vaikas gali pradėti lankyti vaikų darželį. 
Tinkamas tolesnis kalbinis bei socialinis vystymasis baigiasi šešia- 
mečio vaiko pasirengimu mokyklai. 

Šalia aprašytų įgūdžių lavinimo vaikas pereina įvairius psichi- 
kos raidos tarpsnius ir pasiekia skirtingus brandos lygius. Jie paro- 
do, kaip vaikas suvokia aplinkinį pasaulį, todėl aš šiuos lygius vadinu 
„pasaulio atspindžiais“. 

Kaip vaikas suvokia pasaulį. 
Pasaulio atspindžiai 


Jei norime įsivaizduoti, kaip kada nors turės atrodyti ideali vaiko psi- 
chika, reikia orientuotis į dvidešimties metų amžių, siekiant, kad jo 
sulaukęs žmogus turėtų tinkamai subrendusią, su kitais sveikais su- 
augusiaisiais palyginamą psichiką. 

Būdamas psichiatras, aš savo kasdieniame darbe užsiimu tik psi- 
chikos pažeidimais ir kalbėdamas apie čia vaizduojamus psichikos 
raidos sutrikimus ignoruoju individualius, dažniausiai paveldėtus 
psichikos ypatumus. Pagrindinis klausimas mano darbe yra toks: 
kokios formuojamos psichikos dalys leidžia suaugusiam žmogui gy- 
venti savarankiškai? Kaip reikia ugdyti psichiką, kad žmonės galėtų 
palaikyti ryšius su kitais žmonėmis, kad jie galėtų sėkmingai dirbti, 
teisingai įvertinti savo jausmus ir juos atitinkamai kontroliuoti? 

Norint tai pasiekti, žmogui iš esmės reikalingos dvi psichikos 
dalys: viena vertus, tai tokios psichinės funkcijos kaip gebėjimas 
pakelti nusivylimą, sąžinė, darbingumas ar net darbštumas. Šios 
funkcijos turi būti ugdomos laipsniškai, siekiant optimalios psi- 
chinės sandaros. Antra vertus, reikalingi pasaulio atspindžiai, tam 
tikras būdas suvokti bei interpretuoti pasaulį aplink mus ir mūsų 
vietą jame. 

Mūsų modernioje vakarietiškoje, krikščioniškoje visuomenė- 
je dažniausiai suvokiame save kaip bendruomenės individus. Kol 
suaugęs Žmogus susikuria tokį pasaulio atspindį, tenka pereiti tris 
skirtingas sveikos vaiko psichikos raidos fazes, kurių metu pasaulio 


suvokimas vis kinta: oralinę, analinę ir maginę-edipinę. 

Oralinė fazė 


Oralinė fazė trunka nuo gimimo iki maždaug pusantrų ar dvejų 
metų. Šiame tarpsnyje vaiko pasaulio atspindys gali būti įvardytas 
kaip „aš esu tai, ką aš gaunu“. Tai laikas, kai vaikui svarbiausia ne- 
atidėliotinas jo poreikių tenkinimas. Mažylis oralinės fazės metu 
turi patirti, kad šalia yra artimas asmuo, kuris patenkina kūniško 
artumo, staigų alkio ar troškulio numalšinimo poreikį. Naujagimis 
dažniausiai neverks, patirdamas alkį, nes jis dar net negali matyti, 
ar netoli yra objektai, galintys jį numaldyti - motinos krūtis ar bu- 
teliukas. Jis įsivaizduos krūties artumą ir jo poreikis bus neatidė- 
liotinai patenkinamas, t. y. motina tuoj pat priglaus vaiką prie krū- 
ties ir jį žindys arba, jei tai neįmanoma, pamaitins jį iš buteliuko. 
Būdingas kūdikio verksmas pasigirsta tik maždaug ketvirtą-šeštą 
savaitę, kai vaikas ima skirti ne tik šviesos ir tamsos kontrastą, bet 
ir suvokti maisto šaltinį esant pasiekiamą arba ne. Jei krūtis arba 
buteliukas neatsiranda, riksmas praneša apie įniršį dėl tokios pa- 
dėties. 

Tuo metu vaiko motorikoje vyksta svarbūs pokyčiai, jis pirmiau- 
sia atranda pasaulį ropodamas, vėliau — ėmęs žengti pirmuosius 
žingsnius. Atskleisdamas vis „didesnį pasaulį aplink save, vaikas ima 
skirti savąjį „aš“ nuo sutinkamų aplinkos objektų savasties. Taip jis 
patiria „savo aš“ ir „kito aš“, kitaip tariant, paprastai ir jaudinamai 
pažįsta kitų egzistenciją. 

Pagal Sigmundą Freudą, vaiko burna tokiame amžiuje funkcio- 
nuoja kaip erogeninė zona, nes žindant, čiulpiant ir kandžiojant 
patiriamas didelis malonumas. Kandžiojimas žymi vėlyvąją oralinę 
fazę, nes tuomet dygsta pirmieji vaiko dantys ir kandžioti tampa itin 


svarbu. 

Analinė fazė 


Analinė fazė įprastai vaikų išgyvenama nuo dvejų iki trejų 
metų. Vaiko pasaulio atspindys tuo metu telpa į sakinį „aš esu tai, 
ką aš pasilaikau sau arba atiduodu". Pritaikant vaiko santykiams sų 
aplinkiniu pasauliu tai reiškia, kad vaikas šiame tarpsnyje atranda 
galįs valdyti savo elgesį ir nuspręsti, ar leistis valdomam kitų. Po- 
puliariai kalbant, vaikas ima priešgyniauti, jis vis dažniau bando 
nugalėti ir įvairiais būdais priversti suaugusiuosius patenkinti jo 


poreikius. 


Maginė-edipinė fazė 


Freudas aprašo edipinę fazę kaip ankstyvąją genitalinę fazę su 
ypač populiariu vadinamojo Edipo komplekso apibūdinimu, feno- 
menu, kuriam būdingas vaiko potraukis priešingos lyties gimdyto- 
jui. Moderniojoje teorijoje kalbama ir apie tai, kad vaikai dėl staiga 
išryškėjusios konkurencijos su tos pačios lyties gimdytoju atsiriboja 
nuo svarbiausio santykio su vienu asmeniu ir tuo metu pirmą kartą 
integruojasi į šeimos sistemą. 

Išsamios šios krypties Freudo studijos siekia labai toli; mano 
tezei yra svarbu, kad vaikai maginėje-edipinėje fazėje, kuri trunka 
nuo ketvirtų iki penktų metų, apibrėžiami kaip „aš esu tai, ką įsivaiz- 
duoju“. Jie gyvena pagal šūkį „aš konstruoju tokį pasaulį, kokio man 
reikia“. To amžiaus vaikai patiria fantazijas, kurios suaugusiesiems 
atrodo nerealios, jie naudojasi daiktais taip, kaip tą akimirką jiems 
atrodo reikalinga. 

Kai vaiko psichika vystosi be sutrikimų, fazės, kurių metu atsi- 
randa šie vaikiški pasaulio atspindžiai, seka viena paskui kitą. Raidos 


pabaigoje vaikas yra pajėgus suvokti, kad jo reakcijos sukelia kitų re- 

akcijas. Jis gali, pavyzdžiui, suvokti savo vaidmenį kilus konfliktui ir 
adekvačiai elgtis. Įprastai vaikas tuomet laikomas pasirengusiu mo- 
kyklai. Tačiau šiuos raidos tarpsnius vaikas gali įveikti tik tuomet, 
kai tėvai jų metu elgiasi atitinkamai. Jie turi rūpintis, kad kiekviena 
fazė būtų užbaigta ir būtų galima pereiti į kitą. Tai jokiu būdu nėra 
automatiškas vyksmas. Vėliau, jau po šeštųjų metų, vaiko laukia kiti 
vystymosi tarpsniai — ir taip iki vėlyvosios paauglystės, kai susifor- 
muoja suaugusiojo pasaulio atspindys. 

Vystymąsi apibūdinantys atspindžiai pagrįsti klausimu „Kaip aš 
šiame pasaulyje suvokiu save patį? . Tuo pačiu metu kitoje psichikos 
srityje formuojasi kita perspektyva, atsakanti į klausimą „Kaip aš su- 
vokiu pasaulį ?“. 

Kai tik vaikas pradeda ropinėti ir vaikščioti, jis tiria visus savo 
aplinkos daiktus juos liesdamas, čiuopdamas ar laižydamas. Tar- 
kim, kėdė pirmiausia išbandoma stumdant, vėliau - laipiojant. Jos, 
kaip baldo, skirto sėdėti, funkcija mažo vaiko suvokiama gerokai 
vėliau. 

Vaikas tiria ir supančius asmenis. Nuo dešimto iki šešiolikto 
mėnesio vaikas išgyvena ankstyvąją narcisistinę fazę ir yra įsitikinęs 
galįs valdyti viską ir visus, tuo gyvenimo tarpsniu jis patiria visišką 
autonomiją. 

Iki trečiųjų metų žingsnis po žingsnio yra daromi atradimai, at- 
skleidžiantys, kad tiek vaikas, tiek suaugusieji yra atskiri asmenys. 
Tuo metu vaikas gali patirti, kad suaugęs žmogus yra didesnis, stip- 
resnis ir galingesnis. Nuo šios akimirkos vaikas kilus konfliktui rea- 
guoja į suaugusiuosius, įprastai tariant, jis „klauso“. Fazės pabaigoje 
yra pasiekiama vaikų darželio lygio branda, ir vaikas reaguoja į peda- 
gogines suaugusiųjų intervencijas. 

Problemos, su kuriomis aš susiduriu savo kasdieniame darbe, 


rodo, kad mes auginame vis mažiau vaikų, pereinančių visą tinka- 

mos raidos kelią. Ir dar esu priverstas konstatuoti, kad vis mažiau 
vaikų turi pakankamai išsivysčiusias psichikos funkcijas. Padariniai: 
per pastaruosius penkiolika metų diagnozuoju vis daugiau vaikiško 
ir paaugliško amžiaus sutrikimų, konsultuoti atvedami vaikai su ke- 
liomis problemomis. 

Pavyzdžiui, įvairūs motorikos sunkumai. Nesugebama atlikti ko- 
ordinuotų judesių, ypač dažnai neišlavinta smulkioji motorika, kuri 
būtina rašant. Norint įsivaizduoti šio sutrikimo mastą, reikia turėti 
omenyje, kad prieš penkiolika metų ankstyvojo amžiaus vaikų mo- 
torikos sutrikimai sudarė maždaug dvidešimt procentų. Dabar jau 
yra gerokai peržengta penkiasdešimties procentų riba ir fiksuojama 
augimo tendencija. 

Kyla absurdiškų situacijų. Žinau vaikų darželį, kuris dar prieš ke- 
lerius metus mielai rengė išvykas į miesto botanikos sodą. Tų išvykų, 
kaip man pranešė darželio vadovybė, buvo atsisakyta, nes didesnė 
vaikų dalis nebepajėgianti įveikti vieno kilometro nuotolio nuo dar- 
želio iki botanikos sodo. Vaikai imą skųstis kojų skausmais, todėl 
jiems to nebesiūloma. Panašius atvejus dera laikyti ypač pavojingais, 
ir ne tik dėl vaikų motorikos sutrikimo, bet ir dėl tos pasyvios pozi- 
cijos, kurią pademonstravo darželio personalas. 

Taip pat daug trūkumų pastebima suvokimo srityje. Dirginimas, 
kilęs smegenyse dėl klausos, regos ar lytėjimo, nepasiekia kitų sme- 
genų sričių, nors tai yra būtina, norint naudojantis atitinkama smul- 
kiąja motorika į sąsiuvinį nurašyti lentoje perskaitytą Žodį. 

Kalbos raidos sutrikimai yra itin dideli. Šiandien daugelis penkia- 
mečių vaikų nebesugeba suprantamai suformuluoti elementariausių 
poreikių. Gramatikos taisyklės atrodo negirdėtos, garsai tariami klai- 
dingai, rišlūs sakiniai tapę retenybe. Prie to prisideda tokie sutriki- 
mai kaip švebeldžiavimas ir mikčiojimas, sukeliantys vaikų atskirties 


nuo socialinės aplinkos pavojų. Vieno vaiko kalbos sutrikimai ir kito 

vaiko socialinio elgesio problemos kartais gali susidurti nelemčiau- 
siu būdu. Dažni padariniai yra patyčios, izoliacija, fizinė prievarta ir 
sunkios psichinės traumos. 

Anksčiau su tokiomis kalbos problemomis savo praktikoje su- 
sidurdavau itin retai, dabar jos tapo kasdienybe. Jei atsižvelgsime 
į tyrimus, kurie liudija, kad kiekvienas penkerių metų vaikas, per- 
sikraustęs į svetimą šalį, po pusės metų dažniausiai yra pajėgus be 
akcento kalbėti nauja kalba, tokio reiškinio dramatizmas pasirodys 
dar ryškesnis. 

Tarp minėtų vystymosi trūkumų. ypač išsiskiria švaros ugdymo 
sritis, nes ji kartu su gebėjimu kontroliuoti kūno išskyras sudaro 
svarbią vaiko raidos dalį. Jei vaikų darželiai šiandien griežtai reika- 
lautų, kad naujokai būtų „sausi“, šie susidurtų su didžiule problema. 

Sulaukus mokyklinio amžiaus, prasideda mokymosi ir rezulta- 
tų problemos. Jau pradinukai visiškai nedėmesingi ir neįmanomai 
sunkiai susitelkia net trumpai užduočiai, ilgesniam laikui neįsimena 
dėstomo dalyko faktų ir nesugeba jų pritaikyti kitame kontekste. 

Bendruomeninė daugelio vaikų elgsena kelia didelį susirūpi- 
nimą. Savo aplinkoje jie tikrai yra maži tironai, itin agresyvūs tiek 
veiksmais, tiek žodžiais savo bendraamžiams, ir paprasčiausiai ne- 
sugebantys pritapti grupėje. 

Tačiau šie vaikai ir jaunuoliai kelia rūpesčių ne tik kitiems vai- 
kams, jų egoizmui nėra kliūtis nei tėvai, nei seneliai, nei kiti į kasdie- 
nį auklėjimą įtraukti asmenys — auklėtojai ar mokytojai. Norėdamas 
parodyti, kokių konkrečių padarinių gali turėti toks elgesys, papa- 
sakosiu apie Klaudijos, mergaitės iš darnios šeimos, atvejį. Ji antrus 
metus lanko vaikų darželį netoli tėvų namų. 

Klaudija 


Klaudijai penkeri metai, į miesto vaikų darželį ją rytais dažniausiai 
nuveda mama, po pietų ją vėl pasiima. 

Vieną dieną įvykiai klostosi taip: Klaudijos mama ateina į vaikų 
darželį pasiimti dukters. Pirmiausia ji nueina pas auklėtoją pasitei- 
rauti, ar atėjo tinkamu laiku. Klaudija jau du kartus skundėsi vaikų 
darželio personalui, kad ją per vėlai pasiima. Tačiau auklėtoja nura- 
mina motiną: jos dukra dar esanti grupės patalpose, taigi negresia 
jokie nemalonumai. 

Durys atsidaro, Klaudija pasirodo viena iš pirmųjų ir akivaizdžiai 
apsidžiaugia, kad mama jau atėjusi. Tuoj pat užsimezga žaidimas: 
Klaudija lekia link jos, laikydama ištiestoje rankoje įsivaizduojamą 
keksiuką, kurį ji iškepusi specialiai mamai. 

Mama leidžiasi įtraukiama į žaidimą, ji lenkiasi prie savo dukters, 
padėkoja jai už gražų ir skanų keksiuką ir... atsikanda jo. Šis veiksmas 
sukelia dramatiškus padarinius: Klaudiją beveik ištinka šokas, jos 
žaidimo plane nebuvo numatyta, kad mama atsikąs, ji norėjo ati- 
duoti kepinį paskanauti namie. Vaiko reakcija neapsiriboja verksmu, 
Klaudija griūva ant žemės ir garsiai kartoja, kad mama jokiu būdu 
neturėjusi dabar atsikąsti keksiuko. 

Mergaitė maždaug penkiolika minučių yra visiškai nesukalba- 
ma, raminamus žodžius užgožia garsus kūkčiojimas, nuo bandymų 
apkabinti ji ginasi spyriais bei smūgiais. Tuomet mamai šauna išga- 
ninga mintis: ji įtikinsianti Klaudiją, kad atsikandusi tik trupinėlį, o 
likęs keksiukas tebesąs jos rankoje. Taigi jį galima neštis namo ir su- 
valgyti Klaudijos nurodytu laiku. 

Vaikas priima pasiūlymą, tačiau primena mamai, kad tai jokiu 


būdu neturi pasikartoti. Kai mama su dukra pagaliau išeina iš vaikų 

darželio, mama neša ne tik kuprinę, bet ir dukters striukę. Ir, žinoma, 
įsivaizduojamą keksiuką! 

Šis atvejis parodo, kaip mama tampa savo penkiametės dukters 
įrankiu. Iš pirmo žvilgsnio Klaudija nepanaši į nepakankamai išsi- 
vysčiusį vaiką, įsivaizduojamo keksiuko idėja liudija fantaziją ir pen- 
kiamečiams būdingą norą žaisti. 

Problema susijusi su Klaudijos reakcija į netikėtą motinos poelgį. 
Tai, kad ji nenoromis pažeidė numatytą Klaudijos žaidimo scenarijų, 
sukelia mergaitei frustraciją: lūkestis, kad keksiuku bus tik grožimasi 
neatsikandant, netikėtai sudūžta. 

Jei Klaudijos psichikos išsivystymas atitiktų penkiamečio vaiko 
lygį, ji būtų galėjusi susivaldyti ir, nepaisydama spontaniško susier- 
zinimo, suvokti, kad tokia jos demonstruojama reakcija yra perdėta. 
Mergaitė normaliai reaguotų tik tuomet, jei motiną laikytų savaime 
suprantamu autoritetu. Tuomet ji nebandytų užsispyrėlišku elgesiu 
paveikti savo motinos ir išprovokuoti jos atsiprašymą. Svarbu, kad 
vaikas patirtų motiną kaip savojo „aš“ apribojimą, nes tik tokiu būdu 
yra sukuriamos psichinės funkcijos, leidžiančios vėliau gyvenime ša- 
lia motinos ir tėvo pripažinti kitus svarbius autoritetus. 

Motinos elgesyje į akis krinta keletas dalykų, darančių dukteriai 
neteisingą įtaką. Tai prasideda pasiteiravimu, ar ji atėjusi laiku, nes 
Klaudija skundusis auklėtojai ir galbūt pačiai mamai dėl vėlavimo. 
Normaliu atveju Klaudija turi sutikti su tuo, kad ne ji, o motina nu- 
sprendžia, kada vaikas bus pasiimamas iš darželio. Tačiau mama lei- 
džia Klaudijai spręsti, ar jau metas ją pasiimti. Būdama įsitikinusi, 
kad turi su dukterimi dalytis sprendimo teise, ji tampa priklausoma 
nuo jos. Kas čia negerai? Ar nėra pedagogiškai teisinga suteikti vai- 
kui šiuos sprendimo ir kartu kritikos įgaliojimus? Vyraujanti nuo- 
monė šiandien atsakytų „teisinga“ ir drauge atleistų tiek vaiką, tiek 


motiną nuo atsakomybės už klaidingą elgesį. 

Nes kalbama būtent apie klaidingą elgesį. Penkiametės Klaudijos 
psichika nėra brandi. Tam, kad vėliau ji galėtų skirti, kada kas nors at- 
eina laiku ar pavėluoja (tarkim, į susitikimą), jos psichinis suvokimas 
turi būti lavinamas. Tai gali vykti tik tuomet, kai motina jai nurodo, 
kas yra „laiku“, o kas „per vėlai“. Klaudija tik paklūsta būdingam savo 
amžiaus įnoriui, pagal kurį tinkamu šiandien laikomas vienas laikas, 
o rytoj kitas. Tik motinos, žinančios ir besilaikančios nustatyto ter- 
mino, atkaklumas gali ją išmokyti objektyviai atpažinti tinkamą metą. 

Tai, kas iš pirmo žvilgsnio rodosi nesvarbu, vėliau tampa dalyku, 
kurio reikšmės nedera sumenkinti. Panašios situacijos yra svarbios 
pirminiams įgūdžiams, be kurių vargiai įmanomas tolesnis sklandus 
gyvenimas visuomenėje, formuotis. Nepunktualumas mums šian- 
dien atrodo beveik nekalta tvarkingumu neapdovanoto žmogaus 
savybė. Bendraujant privačiai tai atleistina, nors irgi dažnai erzina, 
tačiau neįmanoma paneigti, kad profesinėje veikloje tokia savybė gali 
būti itin nemaloni. Juk neturime atskirų psichikų privačiam ir pro- 
fesiniam gyvenimui. Žiūrint iš psichikos pozicijų, nepunktualumas 
(ir garantuotos problemos realiame gyvenime) kyla iš tokių situacijų, 
kokią mūsų pavyzdyje pademonstravo Klaudija ir jos mama. 

Patyrinėkime keksiuko sceną dar iš arčiau. Joje yra aibė smul- 
kmenų, kurios drauge trukdo tolesnei teigiamai vaiko psichikos rai- 
dai. Klaudijos idėja su įsivaizduojamu keksiuku liudija gyvą fantaziją 
ir sveiką norą žaisti. Tačiau jos reakcija į netikėtą motinos poelgį yra 
nepakankamai išsivysčiusių psichinių funkcijų padarinys. Susirūpi- 
nimą kelia ne pats funkcijų trūkumas, bet motinos elgesys, nelei- 
džiantis vaikui jų įgyti. Klaudijos motina pirmiausia bando elgtis ar- 
gumentuotai — ji maldo vaiką kalbėdama, siūlo sprendimus. Kadangi 
vaikas atsako į tai neigiamai, garsiu kūkčiojimu, motinai atrodo tin- 
kama siekti kūniško kontakto, bandyti paguosti dukrą motinišku ar- 


tumu. Rezultatas - gynyba smūgiais. 

Klaudija iš šios penkiolika minučių trukusios scenos pasimoko 
galinti savo veiksmais nulemti motinos elgesį. Ji priverčia motiną 
imtis „bandymo ir klaidos“ metodo, ieškoti tinkamo sprendimo, ko! 
galiausiai ganėtinai geras pasirodo pasiūlymas neštis keksiuką namo. 
Egoistiško Klaudijos elgesio kulminacija yra tas natūralumas, su ku- 
riuo ji reaguoja į motinos bandymus padėti, nors ant žemės parkrito 
pati tyčia, ir įsakmus priminimas motinai, kad tai neturi pasikartoti. 
Motinos ir vaiko santykiai apvirsta aukštyn kojomis — Klaudija auk- 
lėja savo mamą. 

Įprastu atveju ši situacija tiktų ugdyti Klaudijos psichines funk- 
cijas, pavyzdžiui, gebėjimą patirti nusivylimą. Motinos elgesys turė- 
tų tapti natūralia jos nusivylimo riba, bet tai įmanoma tik tada, kai 
motina veikia nepriklausomai. Jei ji bando įtikti dukrai ir reaguoja į 
jos elgesį, Klaudija netenka galimybės ištverti patirto nusivylimo ir 


deramai su juo susidoroti. 


Ne pavienis atvejis 


Klaudija nėra vienintelis atvejis. Tokių vaikų kaip ji aš kasdien su- 
tinku savo kabinete, susirūpinimą keliančių precedentų skaičius taip 
auga, kad ateinančiais metais mūsų visuomeniniame gyvenime ga- 
lima numatyti nemažus poslinkius. Aš ir toliau gausiais pavyzdžiais 
iliustruosiu vaikų ir jaunuolių klaidingą elgseną ir nepakankamą jos 
korekciją taikant pedagogines priemones bei terapiją. 

Siekiant suvokti klaidingo vystymosi mastą, reikia turėti ome- 
nyje smarkiai pakitusią aplinką: kai lyginu man šiandien atvedamus 


vaikus su savo pacientais prieš dvidešimt metų, galiu aiškiai nusta- 

tyti, kad vaikai turi nebe vieną, o kompleksinius kelių sričių sutriki- 
mus. Ką tai reiškia realiai, rodo testai, kuriuos mano prašomas savo 
mokykloje neseniai atliko pažįstamas pagrindinės mokyklos vado- 
vas. Mokslo metų pradžioje mokyklos naujokai buvo tikrinami dėl 
įvairių problemų. Tikrinimo rezultatai užfiksuoti lentelėse. Kitame 
puslapyje pateikiu vieną iš tų lentelių kaip pavyzdį. 

Iš šio pavyzdžio akivaizdu, kokia opi mūsų aptariama proble- 
ma. Iš viso tirtos trys klasės. Pateiktoje lentelėje pavaizduoti 1x kla- 
sės rezultatai. Tik keturi iš dvidešimt penkių 1x ir 1z klasių (trys iš 
dvidešimt trijų ly klasės) mokiniai neturi jokių sutrikimų, po vie- 
ną sutrikimą — keturi vaikai 1x klasėje (aštuoni 1z bei trys ly). Visi 
kiti mokiniai turi keleto sričių problemų, dviem mokiniams užfik- 
suota net po septynis sutrikimus. Keturiasdešimt septyni iš septy- 
niasdešimt trijų mokinių trijose klasėse turi daugiau nei po vieną 
sutrikimą, tai sudaro šešiasdešimt keturis procentus, taigi beveik du 
trečdalius visų mokinių. Čia nesiimsime išsamios visų testo rezultatų 
interpretacijos, tačiau į akis krinta itin nemažas suvokimo sutriki- 
mų skaičius. Visose trijose klasėse jie nustatyti daugumai mokinių. 
Sutrikimo įtaka mokinių elgesiui per pamoką yra lengvai įsivaizduo- 
jama. Sklandi pamokos eiga, be kurios neįmanoma perteikti Žinių, 
atsižvelgiant į testo duomenis praktiškai yra neįgyvendinama. 

Mokytojas savo mokykloje gali lengvai patikrinti, ar sutrikusių 
funkcijų vaikai yra pavieniai atvejai, ar tai būdinga didesnei mokinių 
daliai. Jam tereikia pamokos pradžioje atsistoti prieš klasę ir papra- 
šyti mokinių išsiimti konkrečią knygą. Klasės reakcija bus labai iškal- 
binga ir patvirtins anksčiau minėtą įspūdį. Vargu ar bent vienas vai- 
kas iš karto įvykdys šį paprastą ir suprantamą reikalavimą, daugumai 
prireiks antro ar trečio prašymo. Ir net po to kai kurie vaikai iš savo 
kuprinių reikalingos knygos neišsiims. 


Su tokiomis vaikų problemomis susiduria ne tik pagrindinių 


39 


2006 metų rudens įvadinės pamokos-žaidimo rezultatų apžvalga 

mokyklų mokytojai pateiktuose pavyzdžiuose. Sutrikimai daro įtaką 
visuomeniniam vaikų gyvenimui, tiek privačiam, tiek viešam. 

Dar prieš keletą metų tokia knyga negalėjo būti parašyta, nes 
aptariami raidos ypatumai buvo suvokiami ne kaip patologija, o kaip 
normalaus ir siektino vaikų auklėjimo savarankiškais individais pa- 
darinys. Kitaip tariant: Klaudijos elgesys būtų buvęs traktuojamas 
kaip sąmoningo vaiko protesto prieš suaugusiųjų pasaulį ženklas, 
motinos nesavarankiškumas penkiametės dukters atžvilgiu būtų bu- 
vęs ignoruojamas ir nustumiamas į užmarštį. 

Tokios traktuotės pagrindus galima pastebėti aštuntojo ir devinto- 
jo dešimtmečių auklėjimo koncepcijose, kurios, remdamosi 1968-ųjų 
kartos visuomenės samprata, savo pagrindiniu tikslu laikė autoriteto 
sąvokos sumenkinimą. Auklėjimas, suvokiamas kaip vadovavimas ir 
vedimas, atrodė itin įtartinas, dažnai buvo manoma, jog karo metų 
karta ir pokario laikais taiko fašistinio auklėjimo koncepcijas. 

Čia ne vieta išsamiai diskutuoti apie tai, kas 1968-ųjų pedagoginė- 
se idėjose buvo sektina, o kas greičiausiai paklojo pamatą vėlesnėms 
nesėkmėms, abi koncepcijas galima būtų pagrįsti daugeliu pavyzdžių. 
Svarbu suprasti, kad turinčiųjų auklėjimo teisę sąmonėje įsitvirtino 
pasaulio suvokimas, atskyręs pavienį žmogų, kaip individualybę, nuo 
visuomenės ir bandęs jam suteikti beveik neribotas saviraiškos gali- 
mybes. Suaugusieji nebeturėjo nurodinėti vaikams, kas tinkama, o 
kas ne, tai dažnai buvo interpretuojama kaip neleistina indoktrinacija. 
Vaikai turėjo vystytis bei semtis patirties kuo mažiau veikiami suaugu- 
siųjų pasaulio ir tokiu būdu išaugti savarankiškais, laisvais individais. 

Šiandien 1968-ųjų karta išaugo iš revoliucingo amžiaus, užau- 
gino savo vaikus ir dešimtmečius darbuojasi savo profesijų srityse. 
Daugelis, pvz., bendrovių savininkai ar vadovaujantys asmenys, susi- 
duria su personalo atranka arba vadyba. Staiga jie išvysta, ką pridarė 
jų pasikviestos šmėklos. 

Imperija kontratakuoja 


Man tenka dažnai šnekėtis su amatininkų dirbtuvių bei mažmeninės 
prekybos savininkais, kurie grąžydami rankas ieško mokinių, galin- 
čių ir toliau užtikrinti jų įmonių gyvavimą. Tačiau jų pastangos pri- 
lygsta tam adatos ieškojimui šieno kupetoje. Interneto forumuose, 
tokiuose kaip www.foraus.de, už apmokymus atsakingi įvairių įmo- 
nių atstovai skundžiasi savo vargais su mokiniais ir paralelės su čia 
aprašomais pavyzdžiais yra stulbinamai akivaizdžios. Vaikiški vys- 
tymosi trūkumai prasimuša pro apmokomų jaunuolių elgesį ir yra 
pagrindinė priežastis, dėl kurios šiandien taip skundžiamasi — mo- 
kyklos absolventai nesugeba įgyti profesinių įgūdžių. 

Kokia opi ši problema, galima buvo neseniai patirti kalbantis su 
Šiaurės Vokietijos pramonės ir prekybos rūmų vadovybės nariu, kuris 
į klausimą, kuo labiausiai skundžiasi įmonės, vienareikšmiškai atsa- 
kė, kad mokyklų absolventai prastai pasirengę profesiniam mokymui. 
Paminėti maždaug dvidešimt penki-trisdešimt procentų gana išsa- 
miai atskleidžia ir problemos mastą. Tokie skaičiai, toliau buvo tei- 
giama, bendrame demografinės raidos fone atrodo gana dramatiškai. 

Skaitydamas pranešimus įmonių meistrams, užuot sulaukęs savo 
neįprastų teiginių nesupratimo, išgirstu labai daug pritarimo ir net 
kažko panašaus į „aha“ efektą. Nes jaunuolių, praktiškai neįstengian- 
čių užbaigti savo profesinio mokymo (nekalbant jau apie metus ar 
dešimtmečius darbe), fenomenas yra pažįstamas beveik kiekvienam 
įmonės savininkui ar už profesinį parengimą atsakingam asmeniui. 

Automobilių remonto dirbtuvės savininkas neseniai papasakojo 
apie mokinį, kuriam buvo pasakyta atnešti konkrečias remontui rei- 
kalingas reples. Mokinys nepajėgė atlikti užduoties, jis atrodė nesu- 
pratęs paprasto nurodymo, klausinėjo, ką tiksliai jis turįs atnešti, ir 

taip sukomplikavo padėtį, kad reples galiausiai atnešė kitas bendra- 
darbis. Iš tokių pavyzdžių aiškėja, kad egzistuoja akivaizdi susišne- 
kėjimo su jaunais žmonėmis problema. Kalbama viena kalba, tačiau 
ji nėra suprantama. 

Kad ir kiek būtų pedagoginių teorijų, nagrinėjančių, kaip reikia 
įveikti jaunų Žmonių „nenorą“, iki šiol nesisekė atskleisti vaiko raidos 
dėsningumų, lemiančių tokius trikdančius reiškinius. 

Dėl klaidžiojimo ieškant priežasčių yra kaltas gydytojų bei tera- 
peutų prisirišimas prie įsigalėjusių gydymo modelių bei metodų ir 
aklas diagnozių taikymas esamai jaunųjų pacientų būklei. 

Iš pirmo žvilgsnio tai gali skambėti kiek paslaptingai, tačiau ati- 
džiau pažvelgus pastebima logika ir aiškumas. Šiandienos diskusijos 
iš esmės neteisingos. Buvo itin susidomėta tendencijomis, kurių eks- 
tremaliausios apraiškos tuoj pat nusitveriamos žiniasklaidos. Visuo- 
menė vis dar tiki turinti nuovoką apie tai, kas yra „normalu“, kaip 
elgiasi sveiki žmonės, tarp jų vaikai ir paaugliai. Žvilgsnis į aktualijas 
atskleidžia, kad taip manantieji klysta. 

Stebintieji pastarųjų metų tendencijas patvirtins, kad susidūrė- 
me su nemaža visų atskaitos taškų, taikomų žmogaus raidai, slinkti- 
mi. Kas normalu, o kas ne, yra kasdienių diskusijų tema. Šiam pro- 
cesui būdinga tai, kad mes nepaliaujamai judame atgal. Tai reiškia ne 
ką kita, o atskaitos taškų perkėlimą prie vis žemesnių padalų. Prieš 
dvidešimt metų buvo normalu, kad trimetis vaikas, pradedantis lan- 
kyti vaikų darželį, turi mokėti kontroliuoti savo kūno išskyras, taigi 
išlikti „sausas“, o dabar darželyje pirmą kartą apsilankantiems tėvams 
praktiškai apie tai net neužsimenama. Tiek tėvai, tiek auklėtojai tyliai 
sutaria, kad vaikas gali pradėti lankyti darželį, nors jis nei dieną, nei 
naktį nepajėgia išbūti be sauskelnių. Tik ilgą darbo stažą turinčios 
auklėtojos retsykiais parodo patiriančios nedidelį diskomfortą, kai 


prabylama šia tema, tačiau ir jos prisitaikė prie šiandienos nuostatų, 

kitaip tariant, jos pasidavė visuomenės spaudimui. Tai, savaime su- 
prantama, galioja ne tik „sausas ar ne“, tačiau ir kitiems klausimams, 
pavyzdžiui, gebėjimui reaguoti į raginimą susitvarkyti. 

Kai vaikas atvyksta konsultuotis, aš, turėdamas svarią priežastį, 
konsultaciją jau dvidešimt metų pradedu vienodai. Užduodu tuos 
pačius klausimus, taikau tuos pačius metodus kaip ir tuomet, kai 
pradėjau dirbti vaikų psichiatru. Todėl galiu palyginti tėvų ir vaikų 
reakcijas per visą tą laiką. Kaip tai konkrečiai susiję su mano veikla, 
trumpai paaiškinsiu. 

Aš užsiimu vaikais ir jaunuoliais, kurie kelia sunkumų tėvams 
ir mokytojams, tai yra tokiais, kurie, visų nuomone, nukrypsta nuo 
visuotinai priimtų elgesio normų. Pirmoji sėkmingo vaikų gydymo 
sąlyga yra kuo išsamesnis diagnostinis įvertinimas. Tam skiriamas ir 
viso kūno tyrimas siekiant atmesti ne psichinės kilmės ligą. Atliekant 
neurologinę apžiūrą tiriami nervai bei judėjimo funkcija. Po tokios 
įžangos, atsižvelgdamas į įvairius aspektus, aš vertinu vaiko psichiką. 
Taigi mes tikriname gebėjimą palaikyti ryšius, jausmų būklę, gebėji- 
mą mąstyti arba sąmonės būsenas. Be to, naudojami pripažinti testai 
intelektui tirti. Testais taip pat įmanoma įvertinti vaiko motorikos ir 
suvokimo išsivystymo lygį. Be objektyvių tyrimų, atliekama ir daug 
profesinių, nes dauguma psichinių procesų vyksta nesąmoningai. 
Tai daliai tirti mano konsultacijose taikomi pripažinti projekciniai 
testai. Be to, iškilus tam tikriems neurologiniams klausimams, gali- 
ma pasitelkti elektroencefalogramą. 

Svarbu paminėti, kad šalia gausių diagnostinių vaiko tyrimų yra 
naudojamasi tėvų pateikiama biografine anamneze. Iš graikų kalbos 
kilęs anamnezės terminas reiškia atsiminimą. Pridėtas žodis „biogra- 
finė“ nurodo, kad tėvai man kiek galima tiksliau papasakoja savo gy- 
venimo istoriją, kurią galbūt galima susieti su vaiko sutrikimais. Labai 


svarbu kuo tiksliau įvertinti tėvų ir vaiko ryšius: kokia yra kasdienybė 

namie, kaip organizuoti mokykliniai bei asmeniniai reikalai, kokiu 
tonu bendraujama, kas abiejų pusių laikoma norma, o kas ne. Visa tai 
ir dar daugelis dalykų iš tiesų yra svarbūs. Kartais tikslinga įtraukti ir 
brolius bei seseris, jei norima iš esmės suvokti konkretų atvejį. 

Šioje vietoje kyla sunkumų: vaikų psichiatrijos srityje yra įvai- 
rių mokslo krypčių. Todėl įvertinti rezultatus ir patį procesą gerokai 
sunkiau, palyginti su vaikų gydymo mokslu, kur dažniausiai vado- 
vaujamasi vienodais standartais. Todėl visai įmanoma, kad čia ap- 
rašomas metodas skiriasi nuo to, su kuriuo jūs, kaip skaitytojai, gal 
jau esate susipažinę. Tačiau tai nekeičia reiškinio, kokį aš jį matau, 
esmės. 

Taigi aš pirmiausia ištiriu vaiko psichiką, tuomet susipažįstu su 
tėvais ir sudarau anamnezę. Tada vaikas apsilanko dar penkis kar- 
tus ir per tuos apsilankymus yra stebimas dar dviejų bendradarbių, 
siekiant susidaryti kuo išsamesnį vaizdą. Visi pastebėjimai apiben- 
drinami per kolektyvinį pasitarimą ir nustatoma diagnozė, kuria re- 
miamasi gydant toliau. 

Tik dėl šio dvidešimt metų nekintamai taikomo metodo aš galiu 
aiškiai matyti lemtingą tendenciją, galiu suvokti, kaip baisiai per pas- 
taruosius dvidešimt metų pakenkta vaikų psichikos raidai. 

Svarbiausia išvada skamba taip: reikia pakeisti mąstymo kryp- 
tį! Norėdami prasmingai analizuoti ir gydyti, mes turime žinoti, ko 
siekiame, o šiuo atveju tai reiškia atsakymą į klausimą: „Kokias psi- 
chines funkcijas turi turėti mūsų vaikai?“ Tik išugdytos psichinės 
funkcijos gali garantuoti prasmingą pavienio žmogaus gyvenimą ir 
drauge tapti pamatu darniai visuomenei, o tai reiškia patenkintą ir 
laimingą žmogaus ir ateinančių kartų gyvenimą. 

Mes, suaugusieji, turime suvokti, kad vaiko auklėjimo tikslas yra 
jo savarankiškumas, pirmiausia turint galvoje tokias plačias sritis 
kaip profesijos įgijimas bei santykių palaikymas. Todėl į sąvoką „auk- 


45 


lėjimas“ patenka ir psichikos formavimas, nors mes nutolstame nuo 
pedagoginės žodžio „auklėjimas“ reikšmės. Psichikos formavimas 
reiškia nuolatinį jos funkcijų lavinimą tiek tėvų namuose, tiek vai- 
kų darželyje, mokykloje ar kitoje pedagoginėje įstaigoje. Deja, šiuo 
klausimu būtent mokyklos pasižymi itin kontrproduktyviu elgesiu. 
Nes pagrindinių elgsenų, tokių kaip „klausytis“, „sekti“, „dirbti drau- 
ge“, įtvirtinimas tik tuomet sėkmingas, kai yra atitinkamos taisyklės, 
leidžiančios pasiekti mokymosi veiksmingumą. Turėtų būti aišku, 
kad mokiniai gali kalbėti tik tada, kai ateina jų eilė ir jie apie savo 
norą praneša iš anksto, kad jie turi sėdėti ant kėdės, o ne vaikščioti 
po klasę, kad žaisti su mobiliuoju telefonu per pamoką yra drau- 


džiama. 


Nuo sveiko prie ligoto. Kodėl svarbiuose 
debatuose remiamasi klaidingomis prielaidomis 


Pagrindinė diskusijos apie klaidingą mūsų vaikų vystymąsi proble- 
ma ta, kad svarbiausi argumentai grindžiami patologija. Tai suke- 
lia du rimtus padarinius. Viena vertus, mūsų suvokimas apsiriboja 
ligotu ir akivaizdžiai nenormaliu išsivystymu, sveiką traktuojant 
kaip savaime suprantamą ir pačios gamtos parūpintą. Kita vertus, 
kai diagnozuojamas liguistas išsivystymas, mes tuoj pat pradedame 
galvoti apie terapijos galimybes. Gerbtinas tas, kuris atpažįsta su- 
trikimą, tačiau dėl to mes nieko nelaimime, nes sutelktas žvilgsnis 
patologiją paverčia sveikata. Kol gydomi požymiai, priežastys lieka 
nepastebėtos. Dėl to kalta painiava, leidžianti požymiui virsti sutri- 


kimo priežastimi. 

Deja, diagnozės ir terapijos srityse taip pat tenka konstatuoti, 
kad atskaitos taškai pasislinko. Tai, kas anksčiau buvo laikoma pa- 
tologija ir reikalavo deramo gydymo, šiandien dažniausiai vertinama 
kaip norma. Čia veikia daugumos principas: kuo daugiau vaikų diag- 
nozuojamas iki šiol sutrikimu laikytas elgesys, tuo dažniau sutriki- 
mas bus vertinamas kaip ne toks kenksmingas, priimtinas ir galiau- 
siai kuriuo nors metu kaip normalus elgesys. Daugumos ekspertų 
analizės instrumentarijus taip pat ima derintis prie šitos tendencijos 
ir nemažai abejotinų fenomenų lieka visai neužfiksuoti. 

Norint rasti pavyzdžių, iliustruojančių tokį suvokimo pokytį, 
nereikia toli ieškoti, užtenka dalyvauti eilinėje normalios vokiškos 
gimnazijos pamokoje. Anksčiau nebūtų buvę įmanoma įsivaizduoti 
nuolatinio ten tvyrančio triukšmo, dėl kurio konstruktyvus pokalbis 
per pamoką praktiškai tapo nebeįmanomas. Kuris nors vaikas visą 
pamoką kalba, klausosi muzikos arba užsiima kitokia triukšminga 
veikla, neturinčia nieko bendra su mokslu. Net jei tai dar nesąmo- 
ningai suvokiama kaip nemalonus dalykas, ateities tendencija aiški, 
tai gali tapti „normaliu elgesiu. 

Pasau universiteto atliktoje studijoje prieš kurį laiką buvo išsa- 
miai tirtas per didelio mokinių skaičiaus klasėse poveikis. Tai, kad 
triukšmo lygis klasėje buvo ganėtinai aukštas, galima nesunkiai įsi- 
vaizduoti. Tačiau buvo įdomu, kad Fritzas Haselbeckas, pedagogas, 
didaktikos docentas, atsakingas už šitą studiją, Siddeutschen Zeitung 
duotame interviu nurodė ne tik gausių klasių problemą, bet ir esmi- 
nius mokinių dėmesio sutelkimo sutrikimus (esant dideliam vaikų 
skaičiui klasėje jie paūmėja). Toliau savo interviu jis pateikė faktą, 
kuris turi lemiamos reikšmės knygoje nagrinėjamiems reiškiniams. 
Atsakydamas į žurnalistės klausimą, kodėl septintajame dešimtme- 
tyje didelės klasės nekėlė panašių problemų, Haselbeckas paminėjo 
„iš esmės pakitusią bendrą mokyklos padėtį“. Be to, pasak moksli- 

ninko, vaikai šiandien esantys „neramesni ir egocentriškesni . Yra 
reikalingos „naujos vertybinės nuostatos ir mokslo turinys, galintis 
pasiūlyti orientaciją nesaugiame pasaulyje“. 

Greta būtinybės naujai įvertinti problemišką elgesį kalba apie 
pokyčius mokykloje atrodo įdomi, ji reiškia ne ką kita, o tai, kad 
šiandien norma laikomas ne tik triukšmas, bet ir vandalizmo apraiš- 
kos, mokinių nepaklusnumas bei bendras išsilavinimo lygio smu- 
kimas. 

Iš studijos ir realybės stebėjimų galima daryti išvadą, kad mo- 
kyklai gresia prievartinis taikstymasis su pakitusiomis aplinkybėmis, 
tikimasi, kad ji prisiderins prie kitokio mokinių elgesio. Atskaitos 
taškai, vertinant mokymosi rezultatus ir visuomeninį elgesį, taip 
pat keičiami — jie nuolat leidžiami į skalės apačią. Tačiau tai nėra 
nutariama mokyklos konferencijoje ir džiaugsmingai priimama, tai 
vyksta laipsniškai, vos pastebimai, jei nebandoma apžvelgti visumos, 
o gyvenama šia diena, kaip tai daro dauguma žmonių. Vaikams tai 
kelia didelį pavojų, o tėvai jo nemato. Vaikas nėra tinkamai skatina- 
mas pagal savo amžių, iš jo nėra deramai reikalaujama, o tėvai neturi 
realaus mastelio ir nesiorientuoja; visi užliūliuojami tariamo saugu- 


mo ir įsitikinimo, esą viskas kuo puikiausia. 


Interviu su nukentėjusiąja. 
Kaip mokytojai šiandien jaučiasi mokykloje 


Kas pastaraisiais metais vyko mokyklose, niekas nepatyrė savo 
kailiu geriau nei mokytojai, kasdieniame darbe neretai privalantys 


rizikuoti savo fizine ir psichine sveikata. Susanna Mėller, pagrindi- 


48 


nės ir realinės mokyklos mokytoja, savo interviu dalijasi stebėjimų 


rezultatais: 


Kaip, Jūsų manymu, pastaraisiais metais pasikeitė mokinių elgesys? 

Na taip, net jei pasakysiu, kad dauguma mano mokinių 
dar gali būti laikomi normaliais, negaliu paneigti, kad prob- 
lemiško elgesio atvejų labai padaugėjo. 


Koks tai elgesys? 

Ypač sunkiai vaikai sukaupia dėmesį, jie neįtikėtinai ne- 
ramūs. Daugeliui labai sudėtinga, praktiškai beveik neįma- 
noma net trumpą laiką ramiai nusėdėti savo vietoje ir sekti 
pamoką, tai yra sutelkti dėmesį į mokomą dalyką ir į mane, 
mokytoją. 


Kuo Jūs tai aiškinate? 


Yra įvairių priežasčių. Kai aš, tarkime, matau, kad ištisos 
klasės nepajėgia sekti pamokos, ypač pirmadienio rytais, esu 
priversta susimąstyti apie praėjusį savaitgalį. Itin daug lai- 
ko praleidžiama prie televizoriaus, todėl visiškai nejudama. 
Vaikai vėlai eina miegoti, tėvai per mažai juos kontroliuoja. 


O padarinius jaučiame mokykloje. 


Iš kur Jūs Žinote tas priežastis? Ar tai Jūsų spėjimai? 

Ne, tai ne spėlionės, vaikai apie tai pasakoja mokykloje. 
Turėti suaugusiųjų teises ir jomis naudotis jiems savaime 
suprantama. Kartais sunku vaikų elgesį susieti su tokiomis, 
regis, paprastomis priežastimis, nes problemiški vaikai tuoj 


verčia galvoti apie ADHS (dėmesio stokos ir hiperaktyvu- 

mo sutrikimą). Žiniasklaidos kurstymas ir tėvų spaudimas 
ta kryptimi labai didelis, todėl norint paaiškinti, kas vyksta, 


lengvai galima savo pastebėjimus susieti su šia diagnoze. 


Jūs kalbatės su tėvais. Koks jų vaidmuo? 

Tarp tėvų ir mokytojų tvyro didelė įtampa. Dažnai susi- 
duriu su tėvais, kurie ateina su įsikalta nuomone, tarkim, 
jie būna iš anksto įsitikinę, kad jų vaikas kenčia nuo ADHS 
ir turi būti atitinkamai gydomas. Mano, kaip mokytojos, 
nuomonės net ir nebeklausiama. Arba linkstama į kitą 
kraštutinumą, kai tėvai purtosi bet kokios kompetencijos 
bei atsakomybės ir laukia iš manęs ultimatyvaus visų prob- 
lemų sprendimo. Jei aš tokio negaliu pasiūlyti, ima mane 
kaltinti. 


Kaip tėvai elgiasi su savo vaikais? 


Taip pat dvejopai. Dažnai tampame perdėtų bausmių, kaip 
reakcijos į mūsų kritines pastabas, liudininkais. Tačiau taip 
pat dažnai tenka susidurti su nuomone, jog „tai yra visiškai 
normalu“ arba „namuose vaikas elgiasi visiškai taip pat, ko- 
dėl gi tai turi būti nenormalu?. Tinkama reakcija, atrodo, 


tampa išimtimi, nors ji, žinoma, vis dar sutinkama. 


Kaip mokykla reaguoja į mažėjantį mokinių pajėgumą? 

Mokinių lygis krito ir mokykla prie to prisitaiko. Yra ofici- 
alūs nurodymai, kiek daugiausia vienos klasės mokinių gali 
gauti įvertinimą, žemesnį nei klasės vidurkis. Į tai orientuo- 
damasis mokytojas vidurkį pakelia, kad kontroliniai darbai 
pasiektų nurodytą lygį. 

Tai tie darbai atrodo geresni nei yra? 


Taip, žinoma. Jei mes taikytume tokius pat kriterijus kaip 
prieš keletą metų, daugelis kontrolinių darbų iš viso negalėtų 


būti vertinami. 


Kaip, Jūsų manymu, reikėtų reaguoti, kas turėtų pasikeisti? 

Be mažesnių klasių, kuriose kiekvienas mokytojas galėtų 
daugiau dėmesio skirti atskiriems mokiniams, mano nuo- 
mone, reikėtų siekti, kad mokyklose atsirastų daugiau te- 
rapeutų personalo, visų pirma socialinių pedagogų. Tai pa- 
gelbėtų mokytojams, jie vėl galėtų susitelkti į savo dėstomą 
dalyką. Kartais pakaktų jaukiau sutvarkyti patalpas. Taip pat 
reikia daug ką keisti tėvų namuose. 


Ką Jūs turite galvoje? 

Man dažnai atrodo, kad tėvai yra pervargę. Pervargę nuo 
gyvenimo tempo, nuo techninių ir socialinių galimybių, ku- 
rių jie negali visiškai įgyvendinti. Vaikai tuomet vos bepaste- 


bimi ir jiems telieka kuo greičiau patiems užaugti. 


Ar galėtumėte pateikti pavyzdį? 

Mano klasėje buvo keturiolikmetė, kuriai teko namuose 
atstoti motiną nuosavai mamai. Toji įtraukdavo mergaitę į 
visus savo reikalus, klausdavo jos patarimo tiek dėl vyrų, tiek 
dėl automobilio remonto. Vaiku ji tiesiog naudojosi, norėda- 
ma susitvarkyti savo gyvenimą. Po dvejų metų, taigi būdama 
vos šešiolikos, mergaitė pati tapo motina. Mano manymu, ji 


taip ir neturėjo vaikystės. 

Kiek nuosekliai Jūs susipažinote su vaikų psichikos raida 
ruošdamasi mokytojauti ir dirbdama mokytoja? 

Iš studijų universitete metų tegaliu prisiminti vienintelį 
seminarą, kuriame buvo nagrinėjama ši tema. Daugiau į ją 
nebuvo gilinamasi. Dabar aš stengiuosi savarankiškai įgyti 
šios srities žinių, retsykiais pasitaiko kvalifikacijos kėlimo 


pasiūlymų, kuriuos mielai priimu. 


Interviu su Susanna M6ller apnuogina įvairias problemas. Paliečiami 
tėvų elgesio trūkumai, tačiau taip pat leidžiama pažvelgti į tai, kaip 
mąsto ir elgiasi mokytojai. Bendro lygio kritimas čia taip pat traktuo- 
jamas kaip normalus procesas, taip išvengiama akistatos su reiškinio 
priežastimis. Tačiau tik neadekvačiai reaguojama į simptomą. 

Pasirengimas sutikti su ženkliu atskaitos taškų poslinkiu ir gero- 
kai žemesnių reikalavimų nustatymas stipriai atsiliepia tokioms sri- 
tims kaip profesinė veikla, kurioje reikalavimai norintiesiems užimti 
pareigas kaip tik vis didėja, tiek dėl aukštesnio technologijų lygio, 
tiek dėl globalizacijos, jau pasiekusios šalies ūkį ir mažiausiuose 
miesteliuose bei bendruomenėse. Tarkim, anksčiau visų regionuose 
įsitvirtinusių įmonių arba gamybos dalies perkėlimas į kitas vietoves 
reiškia darbo vietų sumažėjimą ir atitinkamai didesnius reikalavimus 
darbo ieškančiam asmeniui. Jaunosios darbo jėgos kokybė vis daž- 
niau nespėja koja kojon su šiais procesais. 

Tėvai neretai linkę nepripažinti neįprasto savo vaikų elgesio, jį 
pateisinti ir laikyti deramu vaiko amžiui. Norėdamas paaiškinti, ką 
tai reiškia, pateiksiu dar vieną itin būdingą vaiko elgesio pavyzdį, 
kurį bendrais bruožais turėtų atpažinti daugelis skaitytojų. Šį sykį 


mes susitiksime su septynmečiu Filipu. 

Filipas 


Filipas dvejais metais vyresnis už Klaudiją iš ankstesnio pavyzdžio, 
jis lanko pagrindinės mokyklos antrą klasę ir ten susiduria su gausy- 
bės mokinių kartų nemėgstamais namų darbais. 

Jo mokytoja pasakoja, kas įvyksta, kai mokykloje reikia patikrinti 
namų darbus: „Įprastai aš paraginu vaikus išsitraukti savo aplankus iš 
kuprinių ir pasidėti ant stalų, kad galėčiau pamatyti namų darbus. Po 
pirmo raginimo Filipas beveik niekada nepaklūsta. Neseniai jis, pa- 
kartojus prašymą, pažvelgė į mane ir paklausė: „Kodėl?“, aš kantriai 
atsakiau: „Nes mes dabar tikriname namų darbus“ Tą akimirką nie- 
ko nenutiko, septynmetis visiškai nereagavo. Savaime suprantama, 
tokiu atveju imama nekantrauti, bet jį pažinodama aš trečią kartą 
paprašiau Filipo pagaliau išsiimti savo aplanką iš kuprinės. Ir ką tas 
vaikas man atsakė? „Nea, nenoriu!“ Kadangi neketinau taikstytis su 
tokiu elgesiu, toliau raginau Filipą parodyti man savo namų darbus. 
Tada vaikas atsistojo ir nieko nesakęs palindo po stalu. Paskui jis iš- 
tisą valandą iš ten nesijudino, man niekaip nepavyko priversti jo vėl 
atsisėsti ir dirbti kartu su klase. 

Po šio nutikimo aš pasikviečiau Filipo mamą pasikalbėti. Ji pa- 
aiškino man, kad ir namuose Filipas elgiasi taip pat, ir ji pati neiš- 
mananti, ką daryti. Savo bejėgiškumą ji galiausiai bandė užmaskuoti 
genialiu atradimu, kad tai aš esanti pedagogė ir todėl turinti laikyti 
po ranka tinkamų receptų bei juos panaudoti“ 

Filipas ir mokytoja, Filipas ir kiti aplinkiniai — nes berniuko el- 
gesys trukdo visos klasės darbui — yra du visiškai skirtingi pasauliai. 

Septynmetis akivaizdžiai yra įstrigęs ankstyvojoje narcisizmo 
fazėje, jis pripažįsta tik save patį, savo momentinius poreikius ir vi- 


siškai nepajėgia reaguoti į aplinkinio pasaulio reikalavimus. Filipas 

nepaklūsta mokytojai ne dėl sąmoningo piktybiškumo, siekdamas ją 
įskaudinti, —- berniukui mokytoja tiesiog nieko nereiškia. 

Dėl tos pačios priežasties jis nepaiso ir reikalavimo pateikti 
namų darbus, nes nepajėgia suvokti mokytojos kaip gerbtino as- 
mens. Filipas mano, kad jis valdo mokytoją, o kiekvienas tolesnis jos 
bandymas paskatinti berniuką kokiems nors veiksmams tik suteikia 
jam dar vieną manipuliavimo galimybę. 

Šiuo atveju mums svarbu suprasti, kad aklas Filipo nepaklusnu- 
mas jokiu būdu nėra sąmoningas valios aktas, tai - nesąmoninga, dėl 
psichikos nebrandumo atsiradusi elgsena. 

Mokytojos dilema visų pirma susijusi su pasirengimu kartoti 
nurodymus. Tokiu būdu ji tik sustiprina iškreiptą pasaulio atspindį, 
lemiantį berniuko elgesį. Nes tik pirmas nurodymas yra sąmoningas, 
paties autoriteto pasirinktas aktas. Kiekvienas tolesnis pakartojimas 
stumia mokytoją į objekto, paklūstančio vaiko manipuliacijai, pozi- 
ciją. Filipas „išmoksta“, kad nepaklusus reikalavimui nenutinka nieko 
grėsminga, priešingai — jam nesunkiai pavyksta valdyti bet kurį su- 
augusįjį. Motinos reakcija („namuose jis elgiasi taip pat“) akivaizdžiai 
parodo, kad berniukas taip elgiasi visada, nors sulaukus septynerių 
reikėtų jau paklusti ir prisidėti prie visuomenės funkcionavimo. 

Tokius berniukus kaip Filipas siekiama ne išugdyti bevaliais įsa- 
kymų vykdytojais, be žodžių sutinkančiais su kiekvienu nurodymu. 
Iš tiesų yra siekiama gebėjimo veikti kartu, taigi norima suteikti vai- 
kams galimybę taip įsilieti į grupę (ir galiausiai į visuomenę), kaip 
būtų naudingiausia jiems patiems ir likusiems grupės nariams. 

Norint išugdyti tokius bendradarbiavimo gebėjimus, būtina atsi- 
minti, kad tai yra vaikai ir juos dera suvokti bei traktuoti būtent kaip 
vaikus. 

Viena vertus, tai reiškia meilę ir atsargų elgesį, antra — suaugu- 


siajam būtina suprasti, kad jis privalo vadovauti ir valdyti, taigi būti 

autoritetu teigiamiausia šio žodžio prasme. Kitaip tariant, vaikai turi 
teisę būti vaikais, suaugusieji privalo norėti būti suaugę. Vaikai, kurie 
vystosi patirdami vieną iš trijų sutrikimų, neturi galimybės užaugę 
dirbti ir bendrauti kaip subrendę suaugusieji. Visuomenei būtų labai 
naudinga grąžinti juos į visavertį gyvenimą, o mano atlikta analizė 
gali tapti svarbiu žingsniu. 


Keletas pavyzdžių iš mano praktikos 


Tiriame Timą, šešiolikos Metų gimnazistą. Aš prašau jo išsirengti 
iki apatinių kelnių. Tuoj sulaukiu pasitikslinimo: „Ar batus nusiauti?“ 
Berniukas atrodo susirūpinęs ir sutrikęs. Aš nereaguoju. Berniukas 
nenusiauna batų, lieka nuleistomis kelnėmis ir priartėja prie manęs 


kaip penkiametis, einantis iš tualeto. 


Keturiolikos metų Nikas atsako į klausimą, kodėl jis atvyko į mūsų 
konsultaciją: „Tai nesusipratimas. Man nereikia gydymo, jūsų pagal- 
bos skubiai reikia mano mamai. Ji visiškai sutrikusi, nebežino, ką su 


manimi daryti. 


Aštuonerių metų Arndtas lyg iš vadovėlio išdėsto man savo gudry- 
bes, kurių jis griebiasi, kai nenori tvarkytis. Pirmiausia mama jį para- 
gina sutvarkyti svetainę, tuomet jis eina į savo kambarį viršuje. Kai 
mama atseka paskui, jis nusileidžia į rūsį. Kai mama randa jį rūsyje, 
jis grįžta į svetainę. Aš kiekvieną kartą užduodu esminį klausimą: „O 
tada tu susitvarkai savo daiktus?“ Atsakymas: „Ne, ne, tuomet aš dar 
išeinu į sodą“ Dainos pabaiga - Arndtas visiškai nesitvarko, tai daro 


jo Mama. 

Apsilankymo konsultacijoje priežastis - motinos susirūpinimas 
dėl didelio sūnaus baugštumo. Berniukas (lankydamas antrą klasę) 
nesugeba mokykloje praleisti pusdienio be mamos. Visą priešpietę 


mama sėdi klasėje šalia jo. 


Pokalbis su tėvais - vaikas stengiasi trukdyti 


Jono Mama prašo konsultacijos. Jonas perkeltas į kitą auklėjimo 
įstaigą, nes buvusioje jis, motinos teigimu, auklėtojų buvo trak- 
tuojamas klaidingai arba nepakankamai dėmesingai. Sutartu laiku 
mama atsiveda Joną. Berniukas atrodo labai pavargęs, vis šliejasi 
prie mamos ir liečia jos veidą. Iš pradžių ji nereaguoja, bando kal- 
bėti toliau, tačiau netrukus pertraukia pokalbį ir klausia, ko vaikas 
norintis. Jonas sako esąs labai pavargęs ir norįs miego. Motina pa- 
sisodina jį ant kelių ir leidžia jam glaustis prie savęs. Tuomet ji tęsia 
pasakojimą apie keblumus senajame vaikų darželyje. Jono norų ir 
poreikių ten niekas nepaisė ir jis pervargdavo. Tuo metu Jonas vėl 
ima liesti mamos veidą ir jį Ččiupinėti. Motina patraukia vaiko rankas 
ir primena jam apie vykstantį pokalbį. Jonas ima verkti, jis esąs labai 
pavargęs, norįs atsigulti. Mama pasiūlo jam prigulti po stalu ir nu- 
snūsti. Jonas susirango prie jos kojų. Motina tęsia savo pasakojimą 
ir paaiškina, kad Jono demonstruojamas nuovargis taip pat esąs per 
didelių reikalavimų padarinys. Jam būtina turėti galimybę ilsėtis, kai 
to reikalauja jo kūnas. Tuo metu Jonas ima braukyti ir gnaibyti moti- 
nos kojas. Ji siekia sulaikyti vaiko rankas. Motina prašo leisti atsinešti 
avikailį, kuriuo Jonas namie naudojasi kaip kilnojamąja poilsio vieta. 
Tačiau Jono elgesys taip išblaškė jos dėmesį, kad ji nutraukia kon- 
sultaciją, nes Joną tai esą per daug vargina. Mes sutariame dėl kito 


karto. 

3 sRH alis 


Kodėl psichika tokia svarbi 


Psichė buvo nuostabiai graži karalaitė, taip išvedusi Erotą, Afroditės 
sūnų, iš proto, kad jis buvo pasirengęs padaryti dėl jos bet ką, nors 
savo motinos palieptas turėjo nugabenti merginą šlykščiam vyrui 
ir taip išvaduoti motiną nuo konkurentės. Graikų mite pasakojama 
apie būtybę, suteikusią vardą reiškiniui, kuriuo moderniajame pa- 
saulyje užsiima tiek psichologija, tiek psichiatrija. 

Pats psichologijos terminas iki šių dienų regisi kažkuo paslaptin- 
gas. Psichika laikoma kūno priešingybe, taigi kalbama apie skirtumą 
tarp apčiuopiamo (kūno) ir neapčiuopiamo (psichikos). Graikų kal- 
boje žodis psychein reiškia „dvelksmą“ ar „kvėpavimą“, vėliau žodžio 
reikšmė abstraktėjo ir kadangi žmogus gyvas tik tuomet, kai kvėpuo- 
ja, ji iš esmės buvo sutapatinta su gyvenimu. 

Gyvenimo esmė, tačiau neapčiuopiama. Šis prieštaravimas le- 


mia mūsų psichikos apibrėžimą. Paprastai tariant, psichikos negali- 

ma pamatyti, neįmanoma paliesti, išskaidyti ant laboratorinio stalo į 
atskiras dalis, išskrosti ir ištirti. 

Tai reikia turėti galvoje, kai psichika bandoma pagrįsti proble- 
mas, kurios būdingos dabartiniams vaikams ir jaunuoliams ir kurios 
daro gana didelę neigiamą įtaką visuomenės raidai. 

Mums kyla problemų, nes psichika yra nematoma kaip, pavyz- 
džiui, kūno ligos apraiškos. Išoriniai sužeidimai kraujuoja, žaizdos 
yra matomos, todėl lengva suvokti ryšį tarp sužeidimų ir juos paty- 
rusio žmogaus funkcinio nepajėgumo. Psichikos vystymosi sutriki- 
mai yra neapčiuopiami, pasaulyje, tikinčiame tik tuo, ką mato, laiko- 
mi tikra žaizda. 

Prie to prisideda ir įsitikinimas, kad psichika vystosi pati savai- 
me, kad kiekvienas žmogus turi psichiką ir pasiekęs tinkamą amžių 
savaime ima naudotis tam tikromis jos funkcijomis. Tai klaidingas 
įsitikinimas, nes mano minimos teigiamos psichinės funkcijos su- 
siformuoja vaikystėje ir visai ne automatiškai, nepaisant aplinkos 
įtakos, tačiau kaip tik priešingai — pirmiausia todėl, kad vaiko psi- 
chika priima suaugusiojo buvimą šalia kaip savosios individualybės 
apribojimą. Tai labai svarbus dalykas, paskatinęs mane, be kita ko, 
sukurti neurono „žmogus“ įvaizdį, kurį išsamiau aprašysiu skyriuje 
apie trečiąjį santykių sutrikimą — simbiozę. 

Vyresniame amžiuje vis svarbiau, kad atsiribojimą pakeistų pa- 
vyzdys, vaikai imtų atpažinti psichines tėvų funkcijas ir ugdytųsi jas 
nuolatiniu kartojimu. 

Neurologiniu požiūriu, šių funkcijų brandą reguliuoja nervų 
ląstelės, kaip ir visus žmogaus kūno procesus. Šių neuronų veikla 
paklūsta paprastai sistemai: nervų ląstelė į dirginimą gali reaguoti 
tik jį „pažindama“ arba jo „nepažindama“. Tai elementarus dvejybinis 
principas. Jei nervų ląstelė yra „nepažini“, ją galima aktyvuoti spe- 


cialiu dirginimu ir suteikti jai siaurą paskirtį. 

Tinkamu pavyzdžiu gali būti smegenų skaitymo centras. Čia at- 
sitiktiniu principu atskiroms ląstelėms priskiriamos atskiros raidės. 
Tokiu būdu sužadinta nervų ląstelė ilgainiui pasiekia aukšto lygio 
specializaciją, vis atpažindama „savo“ raidę, kad ir kokia forma — 
rašytine ar spausdinta, skirtingais šriftais — ji pasirodytų. Suaugęs 
žmogus skaito tarsi savaime, nesąmoningai. 

Svarbu yra tai, kad nervų ląstelės pajėgumas ruošiant ją specifi- 
nei užduočiai priklauso nuo kartojimo dažnio. Kuo daugiau kartoji- 
mo, tuo spėriau vyksta atpažinimas, kurį turi atlikti ląstelė. 

Tai galioja ir ląstelėms, turinčioms atlikti psichikos srities funk- 
cijas. Tik nuolat lavinant ir nesuskaičiuojamai kartojant tuos pačius 
veiksmus yra įmanoma išugdyti suaugusiam žmogui būtinas psichi- 
nes funkcijas, leidžiančias jam egzistuoti kaip visuomeninių procesų 
dalyviui. 

Aš apsiribosiu tomis psichinėmis funkcijomis, kurios gali būti 
suformuotos suaugusiųjų elgesio su vaikais. Šalia jų yra daug įgimtų 
ir paveldėtų psichikos ypatybių, kurios man, kaip psichiatrui, ne to- 
kios reikšmingos, nes jos nekinta ir neiškreipia mano darbui svarbių 
sutrikimų vaizdo. 

Vaikai gali tinkamai vystytis tik patirdami emocinį artumą ir ati- 
tinkamą ryšį su tėvais. Sugebantys palaikyti santykius vaikai pirmiau- 
sia vystosi dėl savo tėvų. O tai reiškia, kad penkiametis, padedantis 
padengti stalą, daro taip ne funkcionaliai, ne todėl, kad sukurtų 5ą- 
lygas vėlesniam valgymui, jis tai daro tik dėl savo tėvų. Lygiai taip 
pat mokinys mokykloje mokosi dėl mokytojo, o ne sau (tai vyksta tik 
vyresniame amžiuje). 

Itin svarbu, kad vaikas gautų savo atspindį su tinkamomis emo- 
cijomis. Atspindys psichoanalitinėje praktikoje laikomas svarbia 
priemone, leidžiančia parodyti vieno iš partnerių elgesį per kito el- 


gesį. Tokiu būdu asmuo, kurio problemos yra analizuojamos, įgy- 

ja galimybę pamatyti save patį iš šalies ir gali atpažinti savo klaidas. 
Mūsų atveju tai reiškia ne ką kita, kaip aiškias teigiamas ar neigia- 
mas reakcijas į vaikų elgesį. Konkrečiai: aš akivaizdžiai džiaugiuosi 
dėl gero savo vaiko elgesio, o dėl blogo elgesio suprantamai parodau 
savo nepasitenkinimą, pavyzdžiui, balso skambesiu. Būtina laiky- 
tis taisyklės, nurodančios vaiko kontaktiniam asmeniui panašiomis 
aplinkybėmis elgtis kuo vienodžiau, tai leidžia vaikui geriau ir grei- 
čiau mokytis iš atspindžio. Teigiamas šalutinis poveikis yra vaikui 
suteikiamas saugumo pojūtis, o didelė reagavimo būdų įvairovė kaip 
tik sutrikdo vaiką ir kliudo aktyvuotis.atitinkamai psichinei funkcijai. 

Paskutiniais vystymosi metais vaikui svarbu turėti galimybę 
įvertinti partnerio jausmus ir tuo remiantis sugebėti kategorizuoti 
savuosius. Lemiamas vaidmuo tenka spontaniškai ir adekvačiai į vai- 
ką nukreiptų suaugusiojo jausmų raiškai. Jei su vaiku konfliktuoja- 
ma, suaugusiojo reakcija turi būti susieta su konkrečiu jausmu. Ma- 
žiems vaikams adresuoti jausmai kiekvienu atveju turi būti palydimi 
žodžių, taigi tėvai turi aiškiai pasakyti, kad jie tą akimirką pyksta arba 
džiaugiasi. Vaiko jausmų raiška taip pat turi būti palydėta žodžiais. 

Norėdamas paaiškinti, ką turiu galvoje, padarysiu mažą ekskur- 
są. Ne pro šalį aiškiai įsivaizduoti, ką reiškia būti jaunam ir turėti 
sveiką psichiką. Tuo tikslu užmeskime akį į sukurtą idealųjį mode- 
lį. Pavadinkime jaunąją porelę, gyvenančią įprastą gyvenimą kažkur 
Vokietijoje, Marku ir Klaudija. 


Sveikos psichikos fragmentai 


Markui devyniolika, jis baigė vidurinę mokyklą ir mokosi Auto- 


Schulte bendrovėje sunkvežimių automechaniku. Su savo drauge 

Klaudija jis kartu jau dveji metai, neseniai jie įsikraustė į pirmą ben- 
drą butą. 

Markas nepriklauso vyturiams ir jam, kaip ir draugei, savait- 
galiais patinka ilgiau pamiegoti, o paskui ilgai ir jaukiai pusryčiau- 
ti. Tačiau likusiomis savaitės dienomis jo darbo diena Auto-Schulte 
dirbtuvėse prasideda aštuntą ryto. Todėl jam reikia anksti keltis ir 
pasirūpinti, kad linksmybės išvakarėse neužtruktų per ilgai. Anksti 
rytą pasigirstančio radijo žadintuvo signalo jis nemėgsta, tačiau dar 
nė karto nepavėlavo į darbą ir per kiekvienus pusryčius prisiverčia 
pavalgyti bent tiek, kad sunkiai dirbant nekiltų problemų. Tiek jo 
viršininkas, automobilių remonto įmonės savininkas, tiek meistras 
vertina Marko patikimumą ir jau pasiūlė nuolatinę darbo vietą įmo- 
nėje, kai tik baigsis jo apmokymas. Tokiam sprendimui svarbios ir 
Marko profesijos mokytojo, neprisimenančio nė vieno nepateisina- 
mai praleisto užsiėmimo ir vertinančio mokinio atidumą bei aktyvų 
mokymąsi, rekomendacijos. 

Grįžęs vakarais namo, Markas dažnai būna pavargęs, o ir jo 
draugė Klaudija ne visada po darbo būna geriausios nuotaikos. Ji dir- 
ba gydytojo padėjėja. Be kitų dalykų, Markas vertina tai, kad Klaudija 
žino jo dienotvarkę ir atsižvelgia į jo poreikius. Jis taip pat elgiasi su 
ja, ir jie retą savaitę susikivirčija. 

Savo laisvalaikį abu skiria skirtingiems dalykams, Markas baž- 
nytinėje bendruomenėje padeda organizuoti jaunimo laisvalaikį ir 
panašius renginius, Klaudija moko groti gitara. Žinoma, Markas su 
Klaudija kartais pykstasi, jiems išsprūsta vienas kitas neapgalvotas 
žodis ir jie abu turi savų keistenybių. 

Mūsų pavyzdinė porelė nieku būdu nėra tobula ir nefunkcio- 
nuoja kaip koks užprogramuotas mechanizmas. Svarbu tai, kad abu 
pasižymi tokiomis psichikos ypatybėmis, kurios leidžia jiems gerai 


tvarkyti savo gyvenimą ir pritapti prie visuomenės reikalavimų. 


61 


Kai mėgstantis pamiegoti Markas keliasi anksti rytą ir ruošiasi į 
darbą, jis nesąmoningai įrodo turintis svarbių psichinių funkcijų. Jis 
geba, pavyzdžiui, susidoroti su frustracija, yra punktualus, suvokia 
savo vaidmenį įmonėje. Poreikis pasivartyti lovoje, pamiegoti ilgiau 
ir pasiglaustyti su Klaudija nuslopinamas dėl reikalavimų, kuriuos 
kelia kasdienybė. Tai, ko gero, skamba banaliai ir greičiausiai yra ba- 
nalu. Tačiau daugelio darbdavių skundai dėl mokinių bei darbuotojų 
elgesio liudija ką kita. Būtent profesinio lavinimo srityje vis dažniau 
diskutuojama apie principinį naujosios darbininkų bei tarnautojų 
kartos nesugebėjimą mokytis, o tokie dalykai kaip punktualumas yra 
laikomi vienais iš svarbiausių. 

Susidorodamas su nusivylimu Markas rodo dar vieną svarbią 
sveikos psichikos ypatybę. Jis turi nuosavą pasaulio atspindį. Markas 
suvokė, kad jo elgesys su bendruomenės nariais sukelia atsakomąsias 
reakcijas. Tai nereiškia, kad Markas nelaiko savęs individualybe, kad 
jis nesiekia patenkinti savo poreikių ar jam nereikia malonumų. Ta- 
čiau jo individualybė yra apribota faktu, kad žmonių bendruomenė 
gali funkcionuoti tik tuomet, kai kiekvienas suvoks kitus kaip natū- 


ralią savosios individualybės ribą. 


Kartodami mokomės. 
Kodėl psichinės funkcijos ima veikti 
tik nuolat lavinamos 


Gal jūs taip pat užsiimate kokiu nors sportu ir siekiate užsibrėžtų 
rezultatų? Ką darote, norėdami pasiekti tikslą? Jūs treniruojatės, jei 


įmanoma, vadovaujami patyrusio trenerio, kuris moko pasirinktos 

sporto šakos technikos ir paaiškina taktikos subtilybes, kurios gali 
praversti varžybose su priešininku. 

Neeiliniai sporto elito pasiekimai dažnai aiškinami ypatingais 
gabumais. Tačiau ar Steffi Graf tapo Vimbldono prizininke todėl, 
kad atsitiktinai buvo itin gabi tenisui? O Jūrgenas Klinsmannas pa- 
darė pasaulinę karjerą futbole, nes, užuot kepęs bandeles ir pyra- 
gus savo tėvų įmonėje, mokėjo mikliau elgtis su kamuoliu? Talentas 
abiem atvejais reikšmingas, neneigsiu, tačiau esminį postūmį abiejų 
karjerų atveju padarė kryptingos ir intensyvios treniruotės. 

Jei nuspręsite pasekti Stefhi Graf pėdomis, jums teks kuo dažniau 
mokytis smūgiuoti, ieškoti tinkamiausios raketės padėties rankoje, 
kad kamuoliukas skristų ten, kur norėjote jį pasiųsti. Mintis tiesiog 
keliauti į aikštę ir laikui bėgant automatiškai įveikti bet kurį varžovą 
tikrai atrodo absurdiška. 

Taigi svarbiausia treniruojantis yra kuo dažniau kartoti, kol mo- 
komasi pagrindinių dalykų. Tas pats nutinka ir tuomet, kai tėvai at- 
siriboja nuo savo vaikų ir kiekvieną kartą akivaizdžiai demonstruoja 
struktūras, kurios yra svarbios formuojantis psichikos funkcijoms. 
Tėvai, kurie nuolat diskutuoja su savo vaikais suaugusiųjų temomis, 
nuo mažens suteikia jiems autonomijos ir savarankiškumo teises, 
elgiasi kaip teniso treneris, kuris, užuot padavęs auklėtiniui į ran- 
kas raketę ir kamuoliuką, ima aptarinėti su juo taktikos gudrybes 
bei žaidimo strategiją. Toks žaidėjas elgsis taip, lyg viską suprastų, ir 
bandys aikštėje vadovautis gautais nurodymais, tačiau neturėdamas 
techninių įgūdžių gali tik pralaimėti. 

Pasirengimo darbui pavyzdžiu galima pailiustruoti, ką tai reiškia 
taikant vaikams. Iš vaikų nuolatos reikia reikalauti pasirengti darbui, 
kad jie įsisavintų šią pagrindinę funkciją. Ji turi būti išugdyta tėvų ir 
mokytojų, o taip neįvyksta, jei vaikui leidžiama pasirinkti, kada jis 


atliks užduotį, ir su juo diskutuojama turinio klausimais, nors dar yra 

akivaizdžios paties mokymosi proceso, tai yra pamatinių žinių suvo- 
kimo, problemos. Pagrindinė sąlyga yra išmokti mokytis, tik tuomet 
galėsime panaudoti įgyjamas žinias. 

Nuolatinis lavinimas yra svarbus ne tik įgyjant psichines funk- 
cijas, tačiau susijęs su kasdieniais veiksmais, tokiais kaip sutvarky- 
ti pusryčių stalą arba laikytis kūno švaros. Užtrunka ilgus ketverius 
metus, kol vaikas, neraginamas ir nepadedamas tėvų, išmoksta sa- 
varankiškai nusinešti lėkštę nuo stalo. Maždaug penktaisiais vaiko 
gyvenimo metais susiformuoja toks įgūdis, tačiau tik nuolat ugdo- 
mas devynmetis bus išmokęs, kad lėkščių surinkimas nuo stalo turi 
namuose konkrečią logistinę prasmę ir būtent todėl yra reikalingas. 
Įdiegti kūno švaros įpročius užtrunka dar gerokai ilgiau. 

Išvenkime nesusipratimų: vaikai savaime smalsūs, mielai moko- 
si, net patiria mokymosi malonumą, jie nori plėsti savo veiklos sri- 
tis, skuba tobulėti. Tačiau jiems reikia vadovauti. Mokymasis dažnai 
susideda iš kartojimo. Tai neretai nuobodu ir dar dažniau iš tiesų 
vargina. Todėl vaikai vengia šių pastangų, jei iš jų nėra reikalaujama. 
Tinkamas pavyzdys — daugelis mūsų prisimena iš mokyklos laikų, 
kaip sunku kalti svetimos kalbos žodžius. Nuolat nekartodami žo- 
džių, niekada tinkamai neišmoksime svetimos kalbos. 

Pačiam vaikui trūksta gebėjimo suvokti mokymosi proceso san- 
darą. Tai reiškia, kad psichinis pasirengimas sėkmingam mokymuisi, 
taigi ir adekvati mokymosi laikysena, turi būti lavinama, ir tai vieno- 
dai taikoma visiems vaikams. Vaikas pats neišmoksta ramiai klau- 
sytis, sėdėti, palaukti, kalbėti tik tada, kai leidžiama. Viso to reikia 
nuolat mokyti — kartoti, kartoti ir kartoti. Pavyzdžiui, pirmaisiais 
mokslo metais šalia mokinio, atliekančio namų darbus, turėtų sė- 
dėti suaugęs Žmogus ir su meile, bet tvirtai nukreipti vaiką tinkama 
linkme, geriausiu atveju nusiteikęs itin ramiai. Taip pat būtų gerai, 


jei visą pradinės mokyklos laiką vaikas namų darbus atliktų šalia to 

paties asmens, nes šiam amžiui būdingas su konkrečiu asmeniu su- 
sietas darbas. Gražaus teiginio non scholae sed vitae discimus* pra- 
dinės mokyklos mokinys nėra pajėgus suvokti, jis savo pasiekimus 
visada skiria tėvams, mokytojams arba kitiems artimiems asmenims 
iš savo mokyklinės aplinkos. Suaugusysis turi priimti sprendimą dėl 
mokymosi tvarkos bei apimties (taip pat ir dėl reikiamo medžiagos 
kartojimo) ir, savaime suprantama, įvertinti mokymosi kokybę. 

Šie pavyzdžiai leidžia įsivaizduoti, kaip absurdiška teigti, kad 
žmogaus psichika vystosi pati savaime ir sulaukus tam tikro amžiaus 
pakankamai subręsta, leisdama žmogui prisitaikyti prie gyvenimo 
keliamų iššūkių. Psichikos raida ir jos veikimas yra nematomi, todėl 
nemažai žmonių laikosi būtent tokių įsitikinimų. 


Adriano atvejis 


Adriano elgesys buvo problemiškas dar gerokai prieš jam prade- 
dant lankyti mokyklą. Popietėmis jis dažnai kartu su mama ateidavo 
pasiimti vyresniojo brolio po pamokų. Kiekvieną kartą tai baigdavosi 
skandalais mašinų stovėjimo aikštelėje prie mokyklos arba tiesiog 
mokyklos kieme. Adrianas šaukdavo ir siautėdavo, verkdavo ir gar- 
siai aimanuodavo, kai jam kas nors nepatikdavo. Stebint paaiškėjo, 
kad motina nė karto nebandė suvaldyti tokio nederamo ir gėdingo 
vaiko elgesio. 

Per įžangines žaidybines pamokas Adrianas taip pat elgėsi netin- 
kamai. Jis nesidomėjo užduotimis ir užsiėmė kitais dalykais. Vis dėlto 
dėl tėvų spaudimo ir vaikų darželio rekomendacijų Adrianą priėmė 
į mokyklą. 


* 


Ne mokyklai, o gyvenimui mokomės (/ot.). 

Nuo pat pradžių jis nepritapo nė prie vienos darbo grupelės, 
dažniausiai leido laiką pusiau gulom ant stalo, trukdė savo kaimy- 
nams, tad jį pasodino prie atskiro stalo. Tačiau geriausių rezultatų 
buvo pasiekta, kai Adrianui leido dirbti gulint ant kilimėlio prie 
lentos. Labai krito į akis strategijos, kurias taikė Adrianas, mokyto- 
jai ėmus iš jo ko nors reikalauti. Pirmiausia jis tiesiog leisdavo vis- 
ką pro ausis, bet koks raginimas, išsakytas normaliu tonu, būdavo 
ignoruojamas. Tik labai energingi, garsūs, atkaklūs kalbinimai bū- 
davo išgirstami ir tuomet prasidėdavo derybos bei diskusijos. Jis 
kaulydavo, apsimesdavo kūdikiu ir.-vesdavo iš kantrybės. Atrodė, 
kad berniukas niekad nėra susidūręs su nuosekliu elgesiu. Adria- 
nas nėra agresyvus vaikas, greičiau visiškai neprisitaikęs bendrauti 
ir todėl konfliktuoja su klasės draugais. Ypač gaila, kad jis dėl savo 
elgesio negali pasiekti tokių rezultatų, kokių iš jo galima tikėtis pa- 
gal protines galimybes. 


4 sky KLUS 


Pakopomis žemyn - nuo intuityvaus 
auklėjimo prie simbiozės 


Meskime žvilgsnį į knygų rinką ir pamatysime, kad metai iš metų 
vienas segmentas pasižymi stabiliomis pardavimų apimtimis — tai 
patarimų knygos. Galima kalbėti ir apie konkretesnę tendenciją — 
auklėjimo patarimų leidiniai tiesiog klesti, šiame lauke darbuojasi 
tikra įvairiausių krypčių ekspertų kariauna, čia visiems pakanka vie- 
tos pasireikšti. 

Net ir nesigilinant į reiškinio prasmę ir atskirų leidinių rimtu- 
mą, kyla klausimas: kodėl ši tema tokia populiari? Juk manoma, kad 
auklėti geriausia pasikliaujant paveldėta patirtimi bei intuicija. 

Pastaraisiais metais atrodo, kad vaikų auklėjimo reikia mokytis 
lyg vairavimo. Ne veltui vis dažniau pasigirsta sąvoka „Tėvų pažy- 


mėjimas“, ir ne tik vasaros atostogų metu žiniasklaidoje užkaišant 

informacijos skyles, tačiau visai rimtai kalbant apie ketinamus or- 
ganizuoti kursus, kuriuose apmokytas personalas dėstytų, kaip tė- 
vams reikia elgtis su vaikais. 

Keista mintis, juk iki šiol žmonijai pavyko išauginti milijardus 
žmonių nesinaudojant tokiomis paslaugomis. Tačiau taip stipriai pa- 
kitus visuomenės sąlygoms ir tėvų bei vaikų santykiams, pati valsty- 
bė bei jos institucijos ima svarstyti galimybę įsikišti į tėvų autonomi- 
jos sritį - vaikų auklėjimą. 


Mokyklos imasi veiklos 


Ačiū Dievui, dar nėra reikalaujama „Tėvų pažymėjimo“, norint pa- 
leisti į pasaulį vaiką. Kaip galėtų praktiškai atrodyti toks reikalavi- 
mas, iliustruoja Nikolauso Augusto Otto pagrindinė mokykla Ber- 
lyno Lichterfeldės rajone. 2003 metais mokyklos vadovybė tėvams, 
norintiems užrašyti savo vaikus į šią mokyklą, pradėjo rengti pri- 
valomus seminarus. Ilgiau nei du mėnesius trunkančiuose užsiėmi- 
muose kalbama apie esminius dalykus: „Kokias auklėjimo priemones 
žinote?“ arba „Kokiais metodais galiu išugdyti savo vaiką laiminga, 
sąmoninga ir bendradarbiaujančia asmenybe? Dar aiškiau tikslus 
atskleidžia temos, kuriomis seminaro pradžioje asmeniškai kalba- 
masi su kiekvienu iš tėvų: „Mes patys atsakingi už savo elgesį“ arba, 
nors ir labai paprastai suformuluotas, bet ypač raiškus pavyzdys: 
„Mes esame punktualūs“. 

Lichterfeldės mokykla iki šiol vienintelė, įvedusi tokius semina- 
rus kaip privalomą mokinio registracijos sąlygą. Bet daugelis mo- 


kymo įstaigų rengia savanoriškus užsiėmimus, kurie dažniausiai 

remiasi daugiau nei prieš trisdešimt metų JAV sukurta „Sisteminio 
tėvų lavinimo“ programa (STEP). 

Taigi, kas šiandien kalbant apie „Tėvų pažymėjimą“ mums dar 
vis atrodo absurdiška, ateityje, didėjant mūsų vaikų psichikos pro- 
blemoms, gali tapti neišvengiama. 


Ką tai reiškia tėvų įvaizdžiui? 


Aprašytos problemos pirmiausia liečia tėvų ir vaikų bei paauglių san- 
tykius, tačiau ir santykiai su kitais vaikus auklėjančiais asmenimis — 
auklėtojais, mokytojais, seneliais, auklėmis ir t. t. - kenčia nuo to 
paties. Sunkumai, su kuriais suaugusieji nepajėgia susidoroti, stipriai 
keičia jų požiūrį į vaikus. 

Aš sukūriau tripakopį esminių santykių sutrikimų modelį, kuris 
parodo požiūrio kitimą ir leidžia suvokti tikrąjį problemos mastą. Šis 
modelis susijęs su vaikų ir suaugusiųjų santykiais ir iliustruoja, kaip 
tie santykiai palengva apvirto aukštyn kojomis, kaip buvo paneig- 
ta viskas, kas įprastai palaikė kartų ryšį. Būtinosios savybės, tokios 
kaip pagarba ir sąžinė, pastebimos tik pavienėse modelio atkarpose 
ir galiausiai visiškai nebesugebama palaikyti santykių. Pasitikėjimas, 
visuomeninis bendrabūvis darosi neįmanomi, nes žmonės tiesiog to 
nebesugeba. 

Trys modelio pakopos nusako būsenas, kurios šiandieninėje vi- 
suomenėje sutinkamos labai dažnai ir jau laikomos norma. Atidžiau 
jas nagrinėjant psichologiniu požiūriu, atsiveria praraja, kurios link 
rieda visuomenė, kelianti vis mažesnius reikalavimus žmogaus elge- 


siui ir žmogiškiems santykiams bei randanti vis naujų pateisinimų 

akivaizdžioms elgsenos klaidoms, nors tai niekaip nepateisina ben- 
dros padėties. 

Vaikus mes mylime, apie tai, regis, net neverta diskutuoti. Kai jie 
elgiasi ne taip, kaip to tikimės, nevalingai pradedame debatus apie 
auklėjimo būdus, šeimos politiką bei auklėtojų išsilavinimo spragas 
ir visur randame aibę pateisinimų bei įsivaizduojamų priežasčių. Tai 
baigiasi audringais pokalbiais vaikų darželiuose apie rinkliavas arba 
tėvo vaidmens svarstymu — šeimos politikoje randamas vis kitas at- 
pirkimo ožys. Keista tik viena — niekas nesikeičia. 

Tai, žinoma, neturi diskredituoti. pagirtinų politinių bei pedago- 
ginių iniciatyvų. Jų skubiai reikia, ir akivaizdu, kad gerų idėjų šioje 
srityje tikrai stinga. Tačiau labai svarbu, kad atsakingi už pokyčius 
asmenys nepamirštų visų reformų pagrindo — sveikos vaikų ir jau- 
nuolių psichikos. 

Prieš pradėdamas smulkiau aiškinti tris savo santykių mode- 
lio pakopas, norėčiau trumpai peržvelgti klasikinį vaikų auklėjimo 
būdą, kuris buvo beveik visuotinai priimtas iki devintojo dešimtme- 
čio pabaigos. Tai nėra bandymas pašlovinti praėjusius laikus teigiant, 
kad „anksčiau viskas buvo geriau“, o tik siekis atkreipti dėmesį į tai, 


kas trijose sistemos pakopose buvo neigiama. 


Klasikinis auklėjimas - Žmogaus intuicijos vertė 


„Tai ne tavo reikalas!“ Gal krūptelėjote, prisiminę žodžius, kuriuos 
jums, ko gero, vaikystėje neretai tekdavo išgirsti? Visada, kai suaugu- 
sieji kalbėdavosi apie paslaptingus ir įdomius dalykus, nuskambėda- 


vo šis iš tikrųjų nemalonus sakinys. 

Kiekvienas vaikas nekentė šios frazės bei kitų „pastatančių į vie- 
tą tėvų replikų ir troško kuo greičiau užaugti, kad galėtų atskleisti 
taip atkakliai tėvų, senelių bei mokytojų saugomas paslaptis. 

Tėvai, panašiais žodžiais saugoję savo vaikus nuo „suaugusiųjų 
reikalų , intuityviai dažniausiai elgėsi teisingai. Jie gynė vaikus nuo 
temų, galinčių juos emociškai ar psichiškai traumuoti, ir laikėsi atstu- 
mo bendraudami su palikuonimis, taip leisdami jiems suvokti aiškią 
hierarchiją, kuri reiškia ne ką kita, o tik tai, kad yra suaugusiųjų rei- 
kalai ir vaikų reikalai. Kokios temos priskiriamos konkrečiai sričiai, 
nustatydavo tik tėvai, tuo klausimu tartis su vaikais nebuvo priimta. 

Dar geriau, jei aptariamos temos iš viso nepasiekdavo vaikų ausų. 
Tėvų tarpusavio santykių keblumai, sudėtingi atvejai, kaip liga ar 
mirtis, finansinis ateities planavimas, karas ir, savaime suprantama, 
daugelis seksualumo klausimų - visa tai buvo temos, aptarinėjamos 
geriausiu atveju vakare, kai vaikai jau būdavo lovose. Tai tėvų kar- 
tai intuityviai buvo aišku, kad yra daugybė dalykų, kurie traumuotų 
vaiką ir apsunkintų jo kasdienybę. Vaikų nušalinimas nuo tokių dis- 
kusijų buvo grindžiamas labai svaria priežastimi — siekiu išsaugoti 
vaikystės tyrumą, vaikai turi augti saugūs. 

Galima rasti daug tokio elgesio su vaikais pavyzdžių. Jei svečiuo- 
davosi suaugusieji, vaikai paprastai ateidavo tik pasisveikinti, vėles- 
niuose pokalbiuose nedalyvaudavo, dažniausiai jiems būdavo pasiū- 
loma pažaisti. Televizorius buvo žiūrimas taip, kad vaikai nematytų 
žinių laidų arba filmų su prievartos bei meilės scenomis. Šalia to 
buvo laikomasi griežtų ėjimo miegoti taisyklių, todėl vėlyvu laiku 
rodomi filmai, skirti suaugusiesiems, vaikams likdavo neprieinami. 

Trumpiau: buvo visiškai normalu, kad didumą svarbių sprendi- 
mų priimdavo suaugusieji, o vaikai privalėdavo jiems paklusti. Pag- 
rindas visada buvo nematoma riba tarp suaugusiųjų ir vaikų pasau- 
lių, aiškiai atpažįstama, pavyzdžiui, iš to fakto, kad vaikams nebuvo 

leidžiama garsiai vertinti suaugusiųjų, jie būdavo bent žodžiu per- 
spėjami, kad tai nepriimtina. Tas žodinis reguliavimas buvo išsako- 
mas teiginio forma („Taip apie suaugusiuosius nešnekama!“), nesilei- 
džiant į išsamius aiškinimus, kodėl. 

Visos šios auklėjimo strategijos tuomet dar nebuvo laikomos 
„strategijomis“, nes būtent šis žodis stipriau nei kuris kitas žymi 
ėmusius vis labiau ryškėti pokyčius. Strategijos randasi po ilgų svars- 
tymų, jose atsižvelgiama į argumentus „už“ ir „prieš“. Tas, kuris elgia- 
si strategiškai, svarsto ir bando galiausiai rasti protingą sprendimą. 

Taikant auklėjimui tai nėra blogai. - vaikai, be abejo, turi būti 
auklėjami protingai. Tačiau šis medalis turi dvi puses. Pakitusi vie- 
ta, kurią auklėjimo klausimai užėmė sąmonėje, ir reiškė tą nutolimą 
nuo intuityvaus auklėjimo, kur aprašytas skirtumas tarp suaugusių- 
jų ir vaikų pasaulių buvo laikomas esminiu ir niekada net minties 
nekildavo apie hierarchiją, suteikiančią vaikams aukštesnę vietą nei 
suaugusiesiems. 

Visa tai atsitiko laikais, kai technologijų pažanga, palyginti su 
šiandiena, dar tik prasidėjo. Kokią reikšmę netolimoje ateityje kom- 
piuteriai turės mūsų visų gyvenimams, galima buvo nutuokti jau 
maždaug 1990 metais. Paskutinį 20 amžiaus dešimtmetį tie procesai 
ėmė spartėti. Technologijos darė pasaulį vis pasiekiamesnį, infor- 
macija iš tolimiausių Žemės kampelių tapo prieinama kiekvienuo- 
se namuose, vis labiau aiškėjo tai, ką mes šiandien įvardijame vienu 
žodžiu — globalizacija. Aplinkiniam pasauliui taip stipriai priartėjus 
prie asmeninių žmonių gyvenimų, sugriuvo iki tol savaime supran- 
tamais laikyti vidinio suaugusiųjų pasaulio apribojimai. Žmonės 
staiga pasijuto „kažkaip“ atsakingi už visą pasaulį (ir pirmiausia už 
nelaimes jame). 

Šie žmonių santykio su aplinka pokyčiai negalėjo neatsiliepti jų 


santykiams su vaikais. Palengva, palaikomi visuomenės nuomonės, 

vyko poslinkiai, su kurių padariniais vaikų psichikai mes šiandien vis 
dažniau susiduriame. 

Visuomeninių pokyčių nuvargintas žmogus, besistengiantis iš- 
laikyti tempą ir praradęs daug ryšių su kitais suaugusiaisiais, ėmėsi 
ieškoti pakaitalo ir rado jį vaikuose. Išsirutuliojo toks santykis su vai- 
ku, akivaizdžiai regimas Manuelio, trylikamečio mokinio, gyvenan- 


čio dviese su mama, elgesyje. 


Manuelio atvejis 
Mokytoja pasakoja kasdienes istorijas 


Su kolege stovime koridoriuje ir kalbamės. Prieina berniukas ir mus 
pertraukia. Pasakau, kad aš dabar neturiu laiko - tai jis pats galėjo 
pastebėti. Berniukas neatlyžta ir toliau dėsto savo reikalą. Dar kartą 
paprašiusi palūkėti, išgirstu atsakymą: „Kada gi jūs baigsite kalbėtis, 
dabar man reikia. Aš turiu pasiklausti dėl namų darbų. Aš atėjau, o 
tu neturi laiko. Mano mamai tai taip pat nepatinka“ Kai papasakoju 
Šią istoriją Mamai, ji atsako: „Jis yra labai smalsus ir nori viską išsiaiš- 
kinti neatidėliodamas. Tai būdinga tokiems guviems ir protingiems 


vaikams - jie kiek nekantrūs: 


5 sRU KLES 


Pirmasis santykių sutrikimo tipas — 
partneriškumas. Vaikai prievarta 
išlaisvinami iš pavaldžiųjų padėties 


Pateiksiu vokiečių šeimoms būdingą pavyzdį: Manuelio mama gavo 
laišką iš Jaunimo tarnybos. Jis guli ant stalo valgomajame, kol Ma- 
nuelio mama kalbasi su pažįstama, užsukusia puodeliui kavos. Joms 
besikalbant į kambarį įeina Manuelis, kreipiasi į savo mamą norė- 
damas pasakyti, kad išeinąs. Viešnios jis tiesiog nepastebi ir pasiima 
tarnybos laišką, norėdamas jį perskaityti. 

Mama paklausia, kur sūnus ketina eiti. Manuelis praleidžia klau- 
simą pro ausis ir imasi komentuoti laiško turinį. Kai jis taip ir neat- 
sakęs į motinos klausimą susiruošia išeiti iš kambario, ši jį pakartoja. 
Tik dabar, akivaizdžiai susinervinęs, vaikas mesteli nemandagų atsa- 
kymą ir pagaliau išeina, neuždaręs durų. 

Visos šios scenos metu motinos viešnia sėdi kambaryje, tačiau 


atrodo, kad Manueliui ji neegzistuoja. 

Įdomi motinos reakcija, kai su ja bandoma kalbėtis apie sūnaus 
elgesį. Ji net nepastebėjusi, kad Manuelis neatsiklausęs leidimo per- 
skaitė jai adresuotą laišką. Priežastis esanti paprasta — taip atsitin- 
ka dažnai, sūnus atplėšia motinos korespondenciją, skaito ją ir dar 
komentuoja. Kad ir kaip ten būtų, sako mama, ji dažnai aptarianti 
svarbius reikalus su Manueliu, o jo komentarus laikanti gudriais ir 
mananti, kad jis dažnai pataikąs į dešimtuką. 

Nepasitenkinimas bei nedraugiškumas išeinant iš kambario ir 
reakcija į klausimą, kur Manuelis ketinąs eiti, motinai neatrodo ne- 
įprasti ir nekelia apmaudo. 

Drauge ji rūpinasi dėl pablogėjusio sūnaus mokymosi ir skun- 
džiasi, kad Manuelis visiškai nekreipia dėmesio į jos nuomonę apie 
namų darbus. 

Į klausimą, kaip apibrėžtų santykius su savo sūnumi, ji atsako 
praktiškai pagal programą, kuri žymi pirmąją mano modelio pakopą: 
jos santykiai su Manueliu esą „partneriški“. 

Manuelis yra savo motinos partneris. Šis trumpas sakinys yra la- 
bai tragiškas. Manuelio motina prarado didelę dalį savo, kaip sūnaus 
auklėtojos, įgaliojimų. Ji dar turi teisę auklėti, tačiau beveik nebesu- 
geba to padaryti. Vienišos motinos padėtis, aišku, svarbi priežastis, 
jai kasdien tenka vienai pačiai išlaikyti dviejų asmenų šeimą. Taip 
sukuriama per didelės asmeninės atsakomybės našta, trukdanti mo- 
tinai įvykdyti jos motinišką užduotį. 

Normalūs santykiai tarp Manuelio ir jo motinos turėtų būti hie- 
rarchiniai: Manuelis turėtų gerbti privačios korespondencijos slaptu- 
mą, jis turėtų žinoti, kad į normaliai užduotą teisėtą klausimą priva- 
loma atsakyti. Jis taip pat turėtų pastebėti, kad, jam įėjus į kambarį, 
mama kalbasi su viešnia, ir žinoti, kad pertraukti pokalbį yra papras- 
čiausiai nemandagu ir nederama. 


Manueliui akivaizdžiai trūksta tokios psichinės funkcijos kaip 

mandagumas (epizodas su pertrauktu pokalbiu) arba sąvokų „mano“ 
ir „tavo suvokimo (epizodas su ne jam adresuotu laišku). Įprastu 
atveju motina turėtų būti asmuo, atsakingas už šių psichinių funk- 
cijų ugdymą. Ji turėtų atpažinti Manuelio elgesio klaidas, nurody- 
ti jam, kur klystama, ir pritaikyti tinkamas sankcijas, jei tai nebūtų 
suprasta — taigi veikti pagal klasikinį atspindėjimo modelį. Tačiau 
neatsitinka nieko panašaus, nes motina yra nusileidusi į vieną lygį 
su sūnumi ir tokiu būdu išardžiusi hierarchinę struktūrą. Ji priima 
mažametį vaiką kaip savo partnerį, nes nebepajėgia intuityviai su- 
prasti savo, kaip auklėtojos, pozicijos, o bando orientuotis į tokiame 
amžiuje neįmanomą berniuko brandą. 

Manuelio ir jo motinos pavyzdys rodo, kad problemą sukelia ly- 
gių slinktis. Vaikas ir suaugusysis atsiduria viename lygyje ir žiūri 
vienas kitam į akis, nei vienas, nei kitas negalėdamas nurodyti kryp- 
ties. Toks modernus elgesys su vaiku šiandienos visuomenėje laiko- 
mas visiškai normaliu. Atribojimas nuo suaugusiųjų pokalbių tapo 
reta išimtimi: vaikai beveik visada gali sėdėti šalia ir klausytis visko, 
apie ką kalbasi suaugusieji. Anksčiau tokie pokalbiai buvo atidedami 
vakarui, o šiandien dažnai viskas aptariama tučtuojau, nekreipiant 
dėmesio į aplinkybes. Tai taip pat liudija augantį suaugusiųjų nesu- 
gebėjimą susidoroti su kasdienybės krūviu. Vaikas, kuris laikomas 
partneriu, turi padėti — jo nuomonė bet kuriuo šeiminio gyvenimo 
problemų, finansinių reikalų ar kitų jo neturinčių dominti temų klau- 
simu yra svarbi. Vaikai, išsakantys nuomonę panašiais klausimais, 
nebėra sudrausminami kaip nepakankamai suaugę, jų dalyvavimas 
kaip tik laikomas teigiamu brandos ženklu, o tai įmanoma tik pel- 
nius tėvų, kaip partnerių, statusą. Net jei yra visiškai akivaizdu, kad 
vaikas ta tema nesugeba pasakyti nieko dora arba jis nesuvokia es- 
mės, partneriškasis požiūris nepranyksta. Tuomet dar geranoriškiau 


įsiklausoma, išsamiai aiškinama, o vaikas dar giliau įkllampinamas į 

situaciją, kuri suaugusiųjų seniai turėjo būti įvertinta kaip varginanti 
vaiką. Taip besielgiančių su savo vaikais tėvų draugai ir pažįstami 
dažniausiai labai tolerantiškai reaguoja į pavaizduotus pašnekesių 
pavyzdžius. Manuelio motinos viešnia taip pat neatkreipė jos dėme- 
sio į netinkamą sūnaus elgesį. 

Jei problemą keltų tik tėvai, būtų įmanoma situaciją keisti tokio- 
se institucijose kaip vaikų darželiai ar mokyklos. Padėtį komplikuoja 
būtent tai, kad moderniosios šių įstaigų koncepcijos pagrįstos kaip 
tik partnerišku elgesiu su vaikais. Pažvelkime į darželį, norėdami iš- 


vysti pokyčius ir jų padarinius! 


Pasiūla atsižvelgia į vaikų poreikius. 
Partnerystės koncepcija vaikų darželiuose 


2007 metų rugpjūtį radau štai tokį straipsnį dienraštyje, cituoju jo 
ištraukas: 


„Neturime auksinių čiaupų, tačiau yra kūno rengybos salė su 
veidrodine siena, puošni sveikatingumo patalpa su sauna, o 
prie durų budi vairuotojai. [...] Naujajame prestižiniame vaikų 
darželyje sunku gauti vietą, nors pagrindinis mėnesinis mokes- 
tis — 980 eurų. [...] Dvikalbiame darželyje vaikams, be visa kita, 
siūlomas ankstyvasis muzikinis lavinimas, plaukimas, baletas 
arba kinų kalbos pamokos - dalis iš jų už papildomą mokestį. 
Dažnai itin užsiėmę tėvai gali pasinaudoti ir vaikų atvežimo bei 
parvežimo namo paslauga, turime įrengtą atskirą fizioterapijos 
patalpą. [...] Darželio vadovė nemano, kad vaikai gali pervargti, 


6666 


nes „pasiūlymai formuojami pagal vaikų poreikius * 

Kraštutinis atvejis? Žinoma. Atskiros visuomenės grupės deka- 
danso apraiška, su kuria piliečių dauguma neturi nieko bendra? Taip, 
nesiginčysiu. Tačiau kalba ne apie tai. Būtent todėl, kad finansiniai 
aspektai šiame vaikų darželyje yra visiškai nesvarbūs, dera atsižvelgti 
į pretenzijas, kurioms ta įstaiga atstovauja. „Vaikų poreikiai“, pasak 
darželio vadovės, yra darbo pamatas. Vaikų poreikiai? Sveikatingu- 
mo salė, vairuotojas ir sauna? Nėra sunku atskirti, kad čia svarbiausi 
(vykdomi) tėvų poreikiai ir (įsivaizduoti) auklėtojų poreikiai. Vaikui 
primetamas šių tipiškų suaugusio Žmogaus pageidavimų tenkini- 
mas, jis, suaugusiųjų požiūriu, turi elgtis lygiai taip kaip jie, turi taip 
pat geisti prabangos ir atsipalaidavimo. Ir partneriškai — o taip šiuo 
atveju veikia tėvai ir darželio steigėjai —- yra pildomi už vaikus sugal- 
voti jų norai. 

Be abejo, absurdiška; deja, taip šiandien atrodo pokyčiai vaikų 
darželiuose, kai dėl partnerystės koncepcijos vaikų psichikos raida 
patiria dramatišką neigiamą poveikį. 

Vadinamųjų elitinių auklėjimo įstaigų, tokių kaip aprašytasis 
vaikų darželis, buvo visais laikais, tačiau anksčiau jų tikslai ir darbas 
buvo grindžiamas kitokiais principais. Pati vaikų darželio struktū- 
ra ir koncepcija pasikeitė iš esmės. Dar devintajame dešimtmetyje 
auklėtojos save neabejotinai laikė vadovaujančiais ir nurodančiais 
asmenimis tiek vaikams, tiek tėvams. Prieš patekdamas į darželį, 
vaikas turėjo būti auklėtojų pripažįstamas kaip pakankamai išsi- 
vystęs. 

Dienotvarkė darželyje buvo sudėliota iš pasikartojančių veiks- 
mų, tvirtų ritualų, kurie sudarė aiškią struktūrą. Dažniausiai dvi auk- 
lėtojos vadovaudavo 20-25 vaikams, kuriems kasdien buvo keliami 
konkretūs formalūs ir prasminiai tikslai: pavyzdžiui, nustatytas lai- 
kas, kada visi vaikai turi susirinkti, kad būtų galima pradėti užsiė- 
mimus, paskirtas pusryčių laikas arba bendravimas susėdus rateliu 


dienos pabaigoje. 

Žinoma, toje struktūroje likdavo mažai vietos atskiro vaiko po- 
reikiams, jie galėdavo būti tenkinami tik tiek, kiek tai sutapdavo su 
aiškia, struktūruojančia auklėtojų veikla. Jų atsakomybei buvo vie- 
nareikšmiškai priskiriamas įvairiapusis vaiko lavinimas ne šeimoje: 
tai apėmė ir socialinius gebėjimus, ir bendrąją motoriką, suvokimą 
bei kalbos ugdymą. Šiais uždaviniais buvo konkrečiai apibrėžta vaikų 
darželio paskirtis: paruošti vaikus pradinei mokyklai. 

Būtent šiai paskirčiai įgyvendinti paskutiniais vaikų darželio 
lankymo metais vaikas kasdien privalėjo dalyvauti ikimokyklinėje 
programoje. Maždaug vieną valandą per dieną vaikai, vadovaujami 
auklėtojos, meistraudavo ir piešdavo. Automatiškai tai reiškė, kad iš 
penkiamečių būdavo reikalaujama tą valandą sėdėti už stalų ir atlikti 
auklėtojos užduotis. Darbas turėjo ne tik praktinį pobūdį, įtvirtinantį 
elgesio su žirklėmis bei pieštukais įgūdžius. Vaikams tekdavo susi- 
durti su svarbiu atradimu, kad darbą kartais tenka atlikti ir nenoro- 
mis, atidedant kuriam laikui savo poreikius. Taigi sąmoningai buvo 
ugdomas vaiko atsparumas nusivylimui, gana sudėtingos užduotys 
bent jau kuriam laikui sutrukdydavo tenkinti tik savo poreikius. 

Vaikas turėdavo išmokti prisitaikyti prie darbo grupėje, pavyz- 
džiui, išmokti palaukti, kol auklėtoja užsiima su kitu vaiku. Jam rei- 
kėdavo prisitaikyti ir prie auklėtojos, klausytis jos, kai ji aiškindavo 
tolesnę meistravimo užduotį. 

Šio proceso metu buvo nuolat taisomas netinkamas elgesys, o 
pastebėti trūkumai, kiek įmanoma, koreguojami lavinant papildo- 
mai. Tėvai būdavo informuojami apie vaiko elgesį darželyje, atkrei- 
piamas jų dėmesys į kilusius sunkumus ir jiems patariama. 

Vaikai baigdavo lankyti darželį įgiję aukštą socialinę kompeten- 
ciją. Jie paklusdavo suaugusiųjų vadovavimui ir priimdavo diktuo- 
jamas taisykles. Tiek suvokimo, tiek motorikos srityse vaikai turėjo 


pakankamą patirtį, galėjo koordinuotai atlikti daugelį smulkiosios 

motorikos užduočių. Pavyzdžiui, baigdamas vaikų darželį, kiekvie- 
nas vaikas mokėdavo užsirišti batų raištelius. Kalbos trūkumų daž- 
niausiai nebūdavo pastebima. 

Matydamas, kaip dirba dabartiniai vaikų darželiai, turiu konsta- 
tuoti, kad, įtraukus į darželių koncepcijas partnerišką elgesį, atsirado 
daug pokyčių. 

Visų pirma nebeliko priėmimo sąlygų, reikalaujančių tam tikro 
vaiko išsivystymo lygio. Remiamasi tik įstatymo garantuojama vieta 
darželyje, o tai pirmiausia atspindi visuomenės spaudimą, kad moti- 
na kuo greičiau vėl grįžtų į darbo vietą. Visose dabartinėse diskusijo- 
se apie lopšelius jaunesniems nei trejų metų vaikams itin akivaizdu, 
kad vaiko pasirengimas neturi jokios reikšmės, jis aukojamas grum- 
tynėse dėl politinių galių. 

Patyrinėjus vaikų darželius galima pastebėti, kad juose vis re- 
čiau laikomasi tvirtai nustatytos dienotvarkės. Atsisakyta ritualų ir 
struktūrų, kurios anksčiau buvo neatsiejama dienotvarkės dalis, jos 
pripažintos kaip nereikalingos arba varžančios. Daugelio šiandienos 
darželių praktikuojama atvirumo koncepcija leidžia vaikui pasirink- 
ti, su kuria auklėtoja ir kurioje grupėje jis praleis dieną. Vyrauja vadi- 
namasis bendrų polinkių grupių principas: vaikui patikima pačiam 
pasirinkti svarbius užsiėmimus. 

Stebint tokią vaikų darželių darbo formą dažnai susidaro įspū- 
dis, kad šių įstaigų pagrindinis tikslas yra suteikti vaikams malonu- 
mą ir leisti „laisvai“ vystytis. Pramoginės visuomenės vaikų darželiui 
keliamos sąlygos reikalauja, kad personalas nebevadovautų vyksmui 
ir mažai arba visiškai nesikištų į užsiėmimus. Žinoma, auklėtojos 
pastebi joms patikėtų vaikų elgesio problemas, tačiau partnerystės 
sąlygomis jos nebesijaučia galinčios reguliuoti, o greičiau užima di- 
agnostiko poziciją, įvardija problemą ir vėliau ją perduoda tėvams 


arba terapeutui. 

Kita auklėtojo pozicijos ypatybė yra ta, kad šiandieniniai vaikai 
noriai nuo mažens laikomi „asmenybėmis“. Posakis „jis arba ji yra 
tikra maža asmenybė“ šiandien tapo mažų vaikų partnerystės pripa- 
žinimu. Kadangi beveik visi tėvai ir pedagogai dabar elgiasi su vaikais 
kaip su partneriais, šis posakis atrodo esąs ypatingas vaiko gebėjimų 
bei socialinės kompetencijos patvirtinimas. Suaugusieji taip užkelia 
vaiką ant savo pakopos ir aiškiai jam pasako laiką jį psichiškai ir emo- 
ciškai subrendusiu asmeniu, pasiruošusiu dideliems iššūkiams. 

Kad vaikai negali įvykdyti jiems keliamų reikalavimų, lengva su- 
prasti ir nesigilinant. Tačiau mąstant partneriškai, o juo labiau išgy- 
venant partnerišką projekciją, tokia įžvalga nebeįmanoma. 

Dabartiniai pedagogai dažnai linkę stebėti ir diagnozuoti, užuot 
atspindėję vaikų elgesį ir jį reguliavę, nors būtent tai labai reikalin- 
ga, norint nebrandžiai vaiko psichikai suteikti galimybę per nuolatinį 
kartojimą išgyventi brendimą ir taip ugdyti psichines funkcijas. Toks 
ir yra vaiko ugdymo principas. Kitaip tariant: pirmenybė neturi būti 
suteikiama problemiško elgesio priežasčių paieškai. Aišku, gerai, jei 
auklėtojai apsvarsto, dėl ko konkrečiai yra taip elgiamasi. Jei agresy- 
vus vaikas svaidosi kėdėmis, tai pirmiau reikia kontroliuoti jo elgesį. 
Tačiau pernelyg dažnai pradedama ieškoti problemų vaiko aplinkoje: 
gal tai pavydas naujam broliui ar seseriai arba galimos tėvų santykių 
bėdos. Nustatant atitinkamą diagnozę ir nukreipiant vaiką pas tos 
srities terapeutą, problema yra ne pamatoma ir sprendžiama, o tie- 
siog deleguojama, tai yra perduodama kitam. 

Kyla rimtas pavojus, kad dėl tokio suaugusiųjų elgesio iš vai- 
ko atimama natūrali teisė būti vadovaujamam ir palaikomam auto- 
ritetingų ir pasitikėjimą turinčių asmenų. Jis be tolesnių diskusijų 
pripažįstamas patologišku ir patenka į užburtą terapijų bei medi- 
kamentų ratą. Nesulaukdamas adekvataus atsakymo į agresyvų 


veiksmą, vaikas, neturėdamas orientyrų, būtinai bandys ir toliau 


82 


žengti ta kryptimi. Seks kiti, galimas dalykas, dar agresyvesni išpuo- 
liai, kurie suaugusiesiems atrodys visiškai nesuprantami kaip tik dėl 
pradėtos terapijos. 

Taip ir atsitiko su keturmete Sonja, patekusia į mano konsultaci- 
ją rekomendavus vaikų darželio auklėtojai. Priežastis: Sonja dažniau- 
siai žaidžianti pati viena savo kamputyje, visai neieškanti kontaktų su 
kitais vaikais. Kadangi auklėtojai, jos pačios žodžiais, tai kelia susirū- 
pinimą, ji siūlanti nedelsiant apsilankyti pas psichoterapeutą, nors ir 
pati jau bandžiusi ieškoti tokio vaiko elgesio priežasčių bendrauda- 
ma su tėvais. 

Pokalbis su tėvais, siūlymas kreiptis terapijos — atrodytų, auk- 
lėtoja ėmėsi visų jai prieinamų priemonių. Pati paprasčiausia min- 
tis, kuri dar prieš dešimt ar penkiolika metų būtų buvusi normalus 
sprendimas, jai neatėjo galvon - tiesiog ištraukti vaiką iš kampo, pa- 
skatinti jį žaisti su kitais vaikais ir tam vadovauti. 

Kitas pavyzdys — penkerių metų Tomas atsidūrė pas mane, nes 
vaikų darželyje ne kartą svaidėsi kėdėmis. Paklausti apie auklėtojos 
reakciją, tėvai pasakoja, kad ji svarstanti tokio Tomo elgesio prie- 
žastis (taigi bandanti vykdyti įsivaizduojamą savo, kaip diagnostikės, 
pareigą) ir teiravusis jų apie galimas santuokos problemas. 

Dar kartą paaiškinsiu: aš nemenkinu auklėtojos elgesio, ji, savai- 
me suprantama, turi apsvarstyti, kodėl vaikas taip elgiasi. Pasigendu 
bandymo sudrausminti Tomą ir sureguliuoti jo nevaldomą elgesį. 

Abiem atvejais akivaizdžios partneriškų santykių vaikų darželyje 
apraiškos. Auklėtojos pernelyg retai laiko save vaikų vadovėmis. Jos 
priima patikėtus vaikus kaip partnerius, leidžia jiems laisvai spręsti, 
kaip turi klostytis darželio kasdienybė, ir į kilusius sunkumus rea- 
guoja stebėdamos, diagnozuodamos bei perduodamos problemą 
specialistams. Tai, kad jos pačios turi būti specialistės (ir dėl savo iš- 


silavinimo gali jomis būti), sugebančios nukreipti vaiką tinkamu ke- 

sprendžiant vaikų problemas. 

Logiškas tokios padėties padarinys yra tai, kad į mokyklą atėjusių 
vaikų išsivystymo lygis nė iš tolo nepalyginamas su tuo status guo, 
kuris dar vyravo paskutinį 20 a. dešimtmetį. „Normaliu“ laikomas 
lygis regimai krito, bet jis visuotinai pripažįstamas pakankamu. Dėl 
to tėvai iš savo vaikų nebereikalauja užtektinų gebėjimų, ar tai būtų 
motorikos, ar kalbiniai įgūdžiai. Daugelis elgsenų, anksčiau laikytų 
problemiškomis, dabar priskiriamos normalioms ir praktiškai svei- 
koms. 

Vieni tėvai užliūliuojami melagingu įsitikinimu, kad jų vaikas 
vystosi tinkamai savo amžiui ir jo elgesys nepriekaištingas, kiti pri- 
klauso vis retėjančiam normalių auklėtojų porūšiui ir jiems toks vai- 
ko „auklėjimas“ vaikų darželyje kelia stiprų nerimą. Tai reikšminga, 
nes būtent darželio įtaka gali sukelti tėvų ir vaikų santykių sutriki- 
mus, kurie niekuomet nebūtų atsiradę auklėjant vaikus namie. 

Dar kartą pabrėžiu: aš nereikalauju, kad auklėtojos nemąstytų 
apie galbūt reikalingą papildomą vaiko lavinimą tam tikrose srityse. 
Šiuo metu nerimą kelia tendencija, leidžianti vis daugiau dėmesio 
skirti priežasčių tyrimams, paaiškinimų paieškoms ir sumenkinan- 
ti profesionalios reakcijos į vaiko elgesio problemas svarbą. Dažnai 
šnekuosi su vaikų darželių personalu ir galiu pasakyti, kad vyrauja 
nuomonė, esą nuolatinis aiškinimasis bei geresnio supratimo paieš- 
kos padeda vaikui vystytis. Deja, šis metodas dėl minėtų priežasčių 
netinkamas, tai patvirtina ir faktai, kad daug auklėtojų savo darbą 
laiko frustruojančiu, beviltišku ir iš viso beprasmišku. Nereta jaučia- 


si bejėgė, nesuvokdama tikrųjų tokios padėties priežasčių. 

Gal turite ką paprastesnio? 
Partnerystės koncepcija mokykloje 


Ši scena knygyne, ko gero, privers jus nusišypsoti, taip atsitiko ir man. 
Devynmetės mergaitės mama ateina į knygyną ir kreipiasi pagalbos: 
„Man būtinai reikia ko nors matematikai, ketvirtai klasei, nes mano 
dukra liks antriems metams!“ Kai pardavėja pasiūlo jai pasirinkti iš 
keleto knygų, motina išsako kitą pageidavimą: „Visos tos knygos to- 
kios sudėtingos. Gal turite ką paprastesnio?“ 

Vaizdelis iš tinklaraščio, aprašančio knygyno kasdienybę, iš pir- 
mo žvilgsnio atrodo nekaltas ir net juokingas, tačiau atidžiau pažvel- 
gus akivaizdu, kaip tėvų galvose įsišaknijo normaliais laikytų reika- 
lavimų sumenkinimas. Motina neieško pagalbos, galinčios kilstelėti 
dukrą iki mokykloje reikalaujamo lygio, jai pačiai tas lygis atrodo 
esąs pernelyg aukštas, taigi ji visiškai palaiko dukters pusę ir siekia ją 
apsaugoti nuo tokių reikalavimų. Mintis, kad taip dukteriai nepadės, 
motinai net nešauna į galvą. 

Galbūt tai išskirtinis atvejis, tačiau neretai būtent ekstremalūs 
dalykai atkreipia mūsų dėmesį į dėsningumus. 

Ši trumpa istorija turi dar vieną aspektą, apie kurį aš negaliu iš- 
samiau kalbėti, nežinodamas visų aplinkybių. Mokyklai, taip pat ir 
pradinei, galioja ta pati tendencija, kaip ir vaikų darželiams: reika- 
lavimų kartelė kasmet nuleidžiama vis žemiau. Jei toji motina siekia 
dar žemesnio lygio, belieka paklausti, kokių iš viso matematinių ge- 
bėjimų turi jos dukra. Motinos atsakymas, ko gero, skambėtų taip: 
„Jei mano dukra be matematikos bus laiminga, ir gerai, aš nenoriu 
jos prievartauti. 


Mokykla dažnai laikoma nemalonia, nes ji susijusi su pareigo- 

mis. Tai, ką aš čia laisvai interpretuoju Wilhelmo Busho* dvasia, 
apibūdina problematiką. Motinai iš knygyno, prisiminus savo pa- 
čios mokyklinius metus bei tą dar ne tokią seną praeitį, kai pamo- 
kos vykdavo šiandien jau pašiepiama forma, reikėtų pareigą pakeisti 
dar didesne „prievarta“. Ši forma mokytoją laikė savaime supranta- 
mu vadovaujančiu bei sutelkiančiu asmeniu. Dažniausiai vykdavo 
frontalios pamokos; laiko, turinio bei formalioji seka dienotvarkėje 
buvo panaši. Mokytojams buvo visiškai aišku, kad jų pareiga — ne 
tik perteikti dalykines žinias, bet ir lavinti daugelį funkcijų, kaip 
antai smulkiąją motoriką bei koordinaciją. Todėl buvo kreipiamas 
dėmesys į pasirengimą mokytis bei mokymosi būdus, deramai ver- 
tinami socialiniai gebėjimai, siekiama, kad mokyklos bendrabū- 
vio taisyklės kiekvieno būtų pripažįstamos būtina elgesio norma. 
Vaikai buvo skatinami suvokti savo poziciją klasėje, taigi didesnėje 
grupėje, ir savo elgesiu neperžengti tam tikrų ribų. 

Mokytojas, siekdamas tinkamo elgesio ir gero pažangumo, nau- 
dojosi atitinkamu pedagoginiu arsenalu, pradedant pagrindiniu įran- 
kiu — pažymiais ir baigiant tokiomis priemonėmis kaip palikimas po 
pamokų, papildomos užduotys arba įrašas į klasės žurnalą ir visi su 
tuo susiję padariniai. 

Klasikinės mokyklos pokyčiai iki smulkmenų atspindi partneriš- 
kų mokytojo ir mokinio santykių tendenciją. Dažniausiai kalbama 
apie dalykus, kurie, žvelgiant paviršutiniškai, atrodo esą inovatyvūs, 
kaip antai baldų išdėstymas patalpoje. Vis dažniau stebima „gyvena- 
mosios patalpos“ tendencija, mokykla tampa miela, namine. Niekas 
neprieštarauja asketiškos patalpos pagyvinimui, bet tai, kas dabar 
randama klasėse, dažnai trukdo sutelkti dėmesį. Mokinius blaško 


įvairūs dirgikliai, jie negali susikaupti pamokai. Visokiais rankdar- 
* Wilhelm Busch - humoristas rašytojas bei karikatūristas (vert. past.). 

biais, nuotraukomis ir panašiais dalykais papuoštos sienos prisideda 
prie to. Daugelyje klasių stovi atviros lentynos su pamokų medžiaga, 
dėl kurių būtinumo tikrai reikia susimąstyti. 

Ypač inovatyviu pamokos organizavimo metodu laikomas gru- 
pinis darbas. Vaikai sėdi ne prieš mokytoją, o grupelėmis prie stalų, 
dažnai po keturis ar po aštuonis. Taigi tas, kurį jie mato prieš save, 
yra nebe mokytojas, o bendraklasis. Šis tarsi nežalingas dalykas keičia 
atitinkamą vaiko orientaciją: jis jau žiūri ne į vadovaujantį mokytoją, 
bet į kitus vaikus, kurie pamokai iš tikrųjų neturi jokios reikšmės. 

Tai kelia ir neurologinio pobūdžio grėsmių: vaikui sėdint šonu 
arba nugara į lentą — dirbant grupėmis taip nutinka trims ketvirta- 
daliams mokinių — netinkamai apkraunamas stuburas. Kai kuriose 
klasėse bandoma to išvengti dažnai vaikus persodinant ir patenkama 
į kitus spąstus, nes dažnas suolo kaimyno keitimas trukdo struktū- 
ruotam mokymo procesui, iš vaiko atimamos tinkamos orientavi- 
mosi galimybės. 

Orientavimuisi priskiriama ir toks paprastas dalykas, kaip tiks- 
liai nustatytas pamokų laikas. Nors šiuo metu yra mokyklų, įvedusių 
vadinamąją „laisvą pamokų pradžią“, kuri leidžia vaikams tam tikroje 
laiko atkarpoje patiems pasirinkti, kada prasidės pamokos. Kitaip ta- 
riant, kiekvienas ateina, kada nori. 

Augančias laisvo pasirinkimo galimybes liudija ir pamokų, pa- 
liekamų savarankiškam darbui, procentas. Jis didėja. Vis dažniau 
vaikai patys nusprendžia, ką ir su kuo jie veiks mokykloje. Vis men- 
kėja mokytojo, kaip mokančio ir vadovaujančio asmens, vaidmuo, 
nes yra keliamas tikslas sudaryti vaikui tokias sąlygas, kad jis sa- 
varankiškai išmoktų medžiagą. Pavyzdžiu gali būti paimtos vadi- 
namosios pirmųjų raidžių lentelės, kuriose piešiniais padedama at- 
pažinti raides, vaikams taip sudaromas įspūdis, lyg jie patys būtų 
išmokę skaityti. 

Mokymo procesas dabartinėse pamokose nebėra nuoseklus, nes 
jam trūksta tęstinumo. Šiandien — viena tema, rytoj — kita, vis rū- 
pinantis, kaip čia tariamai geriausiai atsižvelgti į mokinių poreikius. 
Tačiau daug kas lieka iki galo neužbaigta, todėl mokymuisi pristinga 
prasmės. Šis mokymosi nuoseklumo ir struktūros trūkumas sukelia 
pedagoginį paradoksą: siekiant sumažinti mokinių krūvius ir page- 
rinti mokymosi rezultatus, vaikams iškyla kita problema, nes jų kas- 
dieniam mokykliniam darbui nebėra vadovaujama. Jiems paliekama 
„patiems savaime“ siekti puikių rezultatų, o vaikams tokia užduotis 
neįveikiama. 

Kalbant apie namų darbus, tėvams mokykloje neretai patariama 
visiškai nesikišti, leisti vaikams patiems susidoroti su užduotimis. 
Tokio patarimo tikslas yra ugdyti didesnį vaikų savarankiškumą ir, 
žinoma, suteikti kuo daugiau laisvės. 

Galėčiau toliau vardyti pavyzdžius, kuriuos surinkau dažnai 
bendraudamas su tėvais ir mokytojais, tačiau jau turėtų būti aišku, 
kas man rūpi. 

Priežiūra ruošiant namų darbus šiandien dažnai klaidingai lai- 
koma prievarta, iš dalies atrodo, kad ji tikrai prieštarauja tariamiems 
mokinių poreikiams, dėl kurių pamokos sutrumpėjo iki dvidešimties 
minučių. Pamokų trukmės sutrumpinimas yra itin keista reakcija į 
vaikų nesugebėjimą susikaupti. Vaikui primetamas lygiavertis suau- 
gusiojo partnerio vaidmuo, o suaugęs asmuo, nesvarbu, mokytojas 
ar darželio auklėtojas, nebeprivalo vykdyti savo, kaip nukreipiančio 
bei vadovaujančio asmens, funkcijų, tačiau gali pasitenkinti atidavęs 
duoklę moderniai mąstysenai, iškėlusiai vaiką į tariamai jam deramą 
lygį. Be to, toks elgesys leidžia įtvirtinti savo „aš“ bei patenkinti vi- 
suomenės keliamus reikalavimus mokytojui ir auklėtojui. Pastarasis 
reiškinys rodo, kad po partneriškumo santykių jau prasideda antrasis 


sutrikimas, jis vadinamas projekcija. 


88 


Norint suvokti, kokią milžinišką reikšmę turi tariamai nežalin- 
gas vaikų įtraukimas į suaugusiųjų problemas, užtenka peržvelgti 
kraštutinius pavyzdžius. Dešimties metų Timas nuo mažens daly- 
vaudavo kiekviename rimtame savo tėvų konflikte, nes niekas nesu- 
vokė, kad reikėtų jį nuo to apsaugoti. Per vieną ypač aršų kivirčą, kai 
apsvaigęs tėvas grasino mamai pistoletu, Timas bandė ją pridengti ir 
tokiu būdu patyrė realų pavojų gyvybei. 

Panašiai nutiko ir keturiolikmečiam Maksui — gindamas savo 
motiną nuo pavyduliaujančio bei įniršio apimto tėvo, jis turėjo užra- 
kinti ją kambaryje ir sprukti su raktu rankose. 

Tai, žinoma, kraštutiniai pavyzdžiai, tačiau pastaraisiais metais 
pranešimų apie panašius atsitikimus vis daugėja; tai akivaizdu net ir 


nelabai atidžiai skaitant dienraščius bei žurnalus. 


Martino atvejis 
Pradinės mokyklos mokytojas pasakoja apie berniuką, 
kuris nenori klausytis 


„Aštuonerių metų Martinui nuo pat pradžių sunkiai sekėsi susido- 
roti su užduotimis. Man tekdavo vis paraginti, kad jis pradėtų dirbti. 
Vaikas užsiimdavo kitais dalykais: kraustydavo savo kuprinėlę arba 
kalbindavo suolo kaimyną. Įtariau klausos sutrikimą. Ir mama minė- 
jo vaiką kūdikystėje ne kartą sirgus ausų uždegimu. 

Suabejojau, kai neseniai, kelis sykius pašauktas, berniukas pa- 
žvelgė į mano pusę, aš jį aiškiu gestu pakviečiau prieiti, tačiau Mar- 
tinas nereagavo. Gydytojui kelis sykius patikrinus klausą, paaiškėjo, 
kad berniukas puikiausiai girdi. Labai iškalbingai situaciją apibūdino 


pati mama:,Jis girdi tik tai, ką nori girdėti. 

Antrasis santykių sutrikimo tipas - 
projekcija. Tėvai paklūsta vaikams 


Partneriški santykiai su vaiku šiandien tapo įprasti. Nuo paskutinio 
20 amžiaus dešimtmečio pradžios praktiškai nebeliko šeimų, kuriose 
būtų bendraujama ne pagal partnerystės nuostatas. Vadovaujantis 
jomis, vaikui daug kas aiškinama, jis laikomas lygiu suaugusiesiems 
ir įtraukiamas į visas jų gyvenimo realijas. 

Visuomenės raida, pagrįsta partnerišku elgesiu su vaikais, kelia 
suaugusiesiems vis didesnius reikalavimus ir turi didelės įtakos tar- 
pusavio santykiams bei santykiams su vaikais. 

Modernios visuomenės iššūkiai dažnai įstumia suaugusį Žmogų 
į padėtį, verčiančią jį pajusti stoką. 

Ką tai reiškia, paaiškinsiu konkrečiu pavyzdžiu. Dar devinta- 
jame praėjusio amžiaus dešimtmetyje buvo normalu įsivesti sta- 


cionarią telefono liniją. Reikėjo kreiptis į paštą, ir net jei tekdavo 

pabambėti dėl tokioms kontoroms būdingo vilkinimo, galėjai būti 
tikras, kad po kurio laiko bute suskambės telefono aparatas, lai- 
duojantis visada veikiantį, normalų ryšį. Aparatas įprastai būdavo 
sutarties su paštu dalis, prieš jį įsigyjant nereikėdavo priimti atskiro 
sprendimo. 

Šiandien skambinimas telefonu visiškai pasikeitė. Reikia apsi- 
spręsti dėl daugybės dalykų: kokio aparato su kokiomis funkcijomis 
man reikia? Ką reiškia visos tos santrumpos ir techninės sąvokos 
konkrečių prietaisų aprašymuose? Kokį operatorių pasirinkti, o kai 
jis jau pasirinktas — koks tarifas man.labiausiai tiktų? Visi šie „te- 
lefono klausimai“ šiandien iškyla ne sykį, nes jau turint stacionarų 
telefono ryšį, tenka visus dalykus apgalvoti dar kartą, kai pasirašoma 
mobiliojo ryšio sutartis. 

Jei sprendimas pagaliau buvo priimtas ir telefonas, operatorius 
bei tarifas pasirinkti, problemos dažniausiai nė neketina baigtis. 
Pirmiausia po kokios savaitės pastebima, kad rinkoje pasirodė dar 
patrauklesnių pasiūlymų, o vėliau neretai paaiškėja, jog pasirinktas 
operatorius dėl techninių kliūčių nesugeba garantuoti tokios ryšio 
kokybės, kokios buvo tikimasi. Pastaraisiais metais neretas namų 
ūkis ištisas savaites likdavo be interneto arba net be telefono ryšio. 
Negana to, šiandien nebegalime prijungti telefono tiesiog įkišdami 
laido šakutę į elektros lizdą, mums dažniausiai prireikia jį „konfigū- 
ruoti kompiuteryje. 

Šis paprastas ir lengvai papildomas tolesnėmis detalėmis pa- 
vyzdys liudija daug ką: net regimai paprasti dalykai šiandien reika- 
lauja iš žmogaus labai daug pastangų. Technologijų naujovės, kurių 
dažna atidžiau pažvelgus pasirodo visai nereikalinga, kasdien iškelia 
žmogui praktiškai neišsprendžiamų užduočių. Telefoninio ryšio pa- 
vyzdys iliustratyvus dar vienu požiūriu: techninių priemonių, nau- 


dojamų bendraujant, gausa gerokai keičia tarpusavio santykius. As- 

meninis bendravimas tampa vis nereikšmingesnis, nes beveik viską 
galima sutvarkyti elektroniniu būdu. Akivaizdūs ir kalbos pokyčiai, 
pavyzdžiui, trumposios žinutės sukūrė daugybę santrumpų, kurios 
dar visai neseniai būtų buvusios nesuprantamos, o šiandien jau pra- 
siskverbė į bendrinę kalbą. 

Telefono ryšys yra tik vienas iš pavyzdžių, bet jie visi rodo vieną 
kryptį. Žmonės kenčia nuo savo aplinkos pokyčių, regimai neberan- 
da ryšio su modernia visuomene, jaučiasi „kvaili“ ir „negabūs“, nepa- 
jėgiantys susidoroti su paprasčiausiais dalykais. Minėta asmeninio 
bendravimo stoka neleidžia pasidalyti neigiama patirtimi ir belieka 
manyti, kad visi kiti puikiai moka ir žino viską, ko pats nesugebi ir 
neišmanai. 

Mūsų nagrinėjamai temai svarbu, kad suaugusieji vis dažniau 
susiduria su sunkumais reikšmingose savivokos srityse, tokiose kaip 
orientacija, pripažinimas arba saugumas. Kyla sutrikimo ir atskirties 
pojūtis, neleidžiantis patirti natūralios priklausomybės suaugusių 
žmonių bendruomenei. 

Partneriškas elgesys su vaikais tampa pirmąja reakcija į tokius 
procesus. Labai didelė partneriškai besielgiančių tėvų dalis pasiekia 
antrą pakopą — mano, vaikų psichiatro, vertinimu, jie patenka į pro- 
jekciją. 

Pagal prigimtį ir archajinius papročius vaikai myli savo tėvus. 
Norint įsitikinti tos meilės absoliutumu, tereikia pamatyti vaikų, ku- 
rie buvo ar yra skriaudžiami, elgesį, kai juos bandoma atskirti nuo 
tėvų. Tie vaikai vėl veržiasi pas tėvus, yra jiems lojalūs, taigi ir po 
neigiamos patirties jie savo tėvus vis dar myli. 

Tačiau mane domina kas kita, būtent tas faktas, kad tėvai, iš 
tikro turintys būti ekranu vaikų meilės projekcijai, patenka į padėtį, 
kai vaikais naudojamasi tenkinant nuosavus poreikius. Lygiai tas pat 


galioja ir auklėtojams bei mokytojams — užuot buvę vaikų autori- 

tetai, jie vaikus naudoja kaip projekcinį ekraną, kad kompensuotų 
nuosavus trūkumus. 

Pagarba ir meilė šiuo atveju yra sinonimai, atskleidžiantys pa- 
dėties tragizmą. Abu žodžiai pažymi individo pripažinimo formas, 
pripažinimo, kurio suaugęs Žmogus įprastu atveju turėtų sulaukti 
iš suaugusiųjų pasaulio. Tačiau nuolatiniai reikalavimai, keliami vi- 
siems suaugusiesiems, nebeleidžia to patirti, kiekvienas sukasi savo 
orbitoje ir stengiasi kaip nors susidoroti su kasdien iškylančiais už- 
daviniais. Tai galioja visiems, neatsižvelgiant į visuomeninį statusą: 
aukštesnį išsilavinimą ir pajamas turintys tėvai jaučia tokią pat stoką 
kaip ir menkai išprusę. 

Aš skiriu du pagrindinius suaugusių asmenų projekcijos pada- 
rinius, kurie skirtingais būdais veikia tėvus arba kitą vaiko aplinką: 

1. Vaikas tampa savivertės masteliu (būdinga tėvams). 

2. Vaikas leidžia patirti meilę (būdinga tiek tėvams, tiek daugu- 
mai vaiko artimųjų, taigi seneliams, auklėtojams, mokytojams, 
vaikų namų personalui bei jaunimo tarnybų tarnautojams). 


Vaikas, tapęs masteliu 


Tai, kas atsitinka, kai tėvai padaro vaiką projekcijų ekranu, pavaiz- 
duosiu paprastu pasakojimu. Įprastai tėvai reguliuoja vaiko socialinę 
elgseną bei pasiekimus. Natūralu, kad netinkamas vaiko elgesys šiose 
srityse skatina tėvus imtis sankcijų, o deramas elgesys nelaikomas 
pakankamu ir reikalaujama jį lavinti toliau. 


Projekcijos atveju tėvai reaguoja kitaip. Vaiko socialinį elgesį 

bei jo mokyklinius pasiekimus jie matuoja savo, kaip tėvų, gerumo 
arba blogumo masteliu. Jei vaikui sekasi abiejose srityse, vadinasi, 
namuose gerai padirbėta; jei kyla keblumų, atsakomybė už juos šim- 
tu procentų tenka tėvams. Būtent čia susiduriama su neišvengiama 
kliūtimi: visi vaikai mokykloje patiria sunkumų, lygiai kaip ir visi vai- 
kai kartais pasielgia netinkamai. Vadinasi, visi projekcijoje gyvenan- 
tys tėvai neišlaiko tėvystės egzamino. 

Tokiu būdu apsikeičiama galiomis: suaugusysis tampa priklau- 


somas nuo vaiko, jo savimonė tiesiogiai susyja su vaiko elgesiu. 


Vaikas leidžia pajusti meilę 


Savo gyvenimo pradžioje kūdikis jaučiasi esąs rojuje. Jis visiškai ap- 
rūpinamas, kiekvienas jo vos tik kilęs noras yra patenkinamas, jam 
užtenka pravirkti, ir tėvai jau čia. Kelionė iš rojaus link didesnio sa- 
varankiškumo ir gebėjimo ištverti tarpsnius, kai norai nebėra subito* 
išpildomi, neįvyksta savaime, jai vadovauja tėvai bei kiti vaiką prižiū- 
rintys suaugusieji. 

Tačiau projekciją patiriantys tėvai dažnai atsisako vadovauti vai- 
kui, nes normalus vaiko pasipriešinimas jiems reiškia meilės prara- 
dimą, o tai tokiems tėvams yra nepakeliama. 

Faktas, kad reikia palaukti, kol norai bus patenkinti, vaikams ne- 
patinka ir jie priešinasi tam prieinamomis priemonėmis. Verkia, šau- 
kia, skundžiasi, mušasi. Vaiką į darželį atvedęs tėvas ir jį pasitikusi 
auklėtoja gali pamatyti visą repertuarą, jei sutrukdo jam nedelsiant 


bėgti prie mėgstamų sūpynių, nes tą dieną suptis nenumatyta. 


* Skubiai (/ot.). 

Geras pavyzdys gali būti motorikos sritis. Ji deramai lavina- 
ma tik tuomet, kai iš vaiko reikalaujama tinkamai judėti. Negalima 
palikti vaiko nuožiūrai, norės jis įveikti nustatytas užduotis ar ne. 
Vaikai, nors ir turėdami fizinių duomenų, kartais būna labai tingūs, 
nuo užduoties juos gali atitraukti kiti dalykai, priversdami pamiršti 
ankstesnį tikslą. Tėvai šiuo atveju turi ignoruoti vaiko norus ir pa- 
skatinti jį judėti toliau. Aišku, vaikui pasipriešinus kils konfliktas, ir 
abiem pusėms reikia sugebėti jį ištverti. Projekcinė priklausomybė 
skatina vengti tokių aplinkybių, nes tai atima meilės pojūtį. Dažnai 
tenka stebėti, kad iš vaikų nebereikalaujama įveikti fizinės užduo- 
ties, tėvai nuolaidžiauja vaikų patogumo siekiui. Vienas iš keisčiau- 
sių pastarųjų metų išradimų yra vadinamoji vaiko platforma, prie 
vežimėlio tvirtinamas įrenginys su ratukais, ant kurio gali atsistoti 
vyresnis vaikas, kai tėvai stumia vežimėlį su kūdikiu. Pramonė stebi 
ir tokiais išradimais taikliai reaguoja į procesus, kuriuos aš tyrinė- 
ju, — siūlo daiktus, kurių ne tik nereikia, jie netgi skatina klaidingą 
vystymąsi. 

Dažnas reiškinys, kai vaikas atsisako įveikti atstumą iki darželio 
dviračiu ir išsireikalauja būti kasdien vežiojamas. Kartais iš viso ne- 
bemokoma važiuoti dviračiu, projekcija šiuo atveju priverčia iš anks- 
to paklusti tariamiems vaiko norams, net nepabandžius apie juos 
pasiteirauti. 

Tokie vaikai po kurio laiko sutinkami ergoterapijos užsiėmi- 
muose arba psichomotorikos lavinimo grupėse, į kurias jie patenka 
dėl motorikos sutrikimų. Skamba kaip prastas pokštas, bet į pamo- 
kas, kuriose siekiama išmokyti judėti, tokie vaikai labai dažnai ve- 
žami automobiliais. Ir vos tik terapeutui pavyksta pasiekti mažytę 
pažangą, ji paverčiama niekais, nes vaikas namo parvežamas auto- 
mobiliu. Tokie pavyzdžiai iš pirmo žvilgsnio atrodo kaip retos išim- 


tys, tačiau iš tiesų yra įprasti, nes tiek vaiką vežiojantys tėvai, tiek 

vaikų darželių bei mokyklų personalas reaguoja vien į vaiko simp- 
tomą (vaikas turi motorikos sutrikimų), o problemas šalinti palieka 
kitoms institucijoms. 

Savo įgaliojimus tėvai perleidžia ne tik terapeutams, visų pirma — 
auklėtojams vaikų darželiuose bei mokytojams mokyklose. Taip šiose 
įstaigose atsiranda gausybė vaikų su įvairiomis problemomis, čia jie 
susiduria su suaugusiaisiais, savo ruožtu patiriančiais aprašytą aplin- 
kinio pasaulio spaudimą. Prie viso šio krūvio prisideda tėvų, namie 
nesusitvarkančių su auklėjimo uždaviniais, lūkesčiai. 

Todėl vis gausėja pedagogų, patenkančių į projekcinius santykius 
ir nebesugebančių suvokti savo pedagoginės funkcijos. Beveik visada 
stengiamasi tik kuo geriau patenkinti vaiko poreikius. Vaikas, ku- 
ris laikomas partneriu, yra įtraukiamas į sprendimo paieškas. Vaikų 
darželis turėtų vaikui padėti suformuoti tokias sąvokas kaip „asmuo“, 
„patalpa, „procesas“ ir nuolatiniu kartojimu jas įtvirtinti, taip ugdant 
psichines funkcijas, kurios yra labai svarbios sklandžiai integracijai 
visuomenėje (pirmiausia pasirengti mokyklai). Dėl projekcijos pa- 
sikeitus galių balansui, šios konstantos regisi pasenusios. Daugeliu 
atvejų, kaip jau kalbėta skyriuje apie partneriškumą, atsižvelgiama 
tik į vaiko įgeidžius ir vengiama konfliktų su juo. 

Vaikų darželio auklėtojas tikisi iš vaiko gauti tą meilės ir pripa- 
žinimo kiekį, kurio jam pagailėjo visuomenė, jis taip pat projektuoja 
save į vaiką ir veikia vadovaudamasis principu „aš gaunu trokštamą 
meilę iš vaikų“. Esant projekciniams santykiams nesuvokiama, kad 
vaikai tokiu atveju patiria tik paviršutinišką pasitenkinimą. Labai 
blogai, kad toks auklėtojas nebejaučia atsakomybės už tinkamą psi- 
chinį vaiko paruošimą pradinei mokyklai. 

Šio požiūrio dramatizmas atsiskleidžia tuomet, kai pedagogas, 
tarkim, aprašytasis vaikų darželio auklėtojas, pastebi probleminį vai- 
ko elgesį. Dėl projekcijos auklėtojas nebegali valdyti padėties ir riboti 

vaiko veiksmų. Užuot veikęs, auklėtojas imasi diagnostiko vaidmens. 
Jis rūpinasi vaiku ir nustato diagnozę. Dažnai tenka stebėti, kaip vai- 
kas, vengiantis bendrauti su kitais vaikais, nėra raginamas atsisakyti 
savo vienišumo ir prisijungti prie likusiųjų. Apsiribojama stebėjimu 
ir, taikant partneriškus suaugusiųjų pasaulio kriterijus, vaikui nusta- 
toma depresija. 

Dar kartą pabrėšiu, kas gi įvyksta tokiais atvejais: auklėtojas, 
pastebėjęs savitą vaiko elgesį, mato jame, jei kalbėsime apie psichi- 
ką, ne.pedagogui patikėtą vaiką, o patį save. Nes būtent tai ir yra 
projekcija. Natūralus atstumas tarp „suaugusio asmens ir vaiko yra 
panaikintas, auklėtojas nebepajėgia vykdyti savo užduoties, nes jis 
nusileido laipteliu žemiau vaiko. Jis turėtų vaiko elgesį laikyti ne- 
sveiku, nes jo lygyje esantis asmuo, lygiai kaip ir jis pats, elgtųsi ki- 
taip ir pajėgtų tai sąmoningai kontroliuoti, tai yra suartėtų su kitais 
vaikais. 

Logiškas šio dėl projekcijos susidariusio požiūrio padarinys yra 
problemos perleidimas terapeutui, kuris turi pripažinti vaiko „de- 
presiją. Vaikų depresijos, nustatomos net ikidarželiniame amžiuje, 
pastaraisiais metais tiesiog suklestėjo, ši diagnozė ypač mėgstama 
JAV, tačiau ir Vokietijoje pasirodo vis daugiau mokslinių darbų, ku- 
riuose probleminis vaikų elgesys daugeliu atvejų grindžiamas depre- 
syvia psichikos būkle. Čia netinkama vieta diskusijai šia tema. Ta- 
čiau pateiktas auklėtojo elgesio pavyzdys rodo, kokios klaidinančios 
sąsajos atsiranda, kai suaugęs asmuo, kuris dėl visuomenės sukeltų 
problemų pateko į projekcinius santykius, atsisako savo pedagoginės 
veiklos ir imasi diagnozuoti, lyg būtų gydytojas. 

Praktikuodamas kaip vaikų psichiatras, aš dažnai konsultuoju ne 
tik kabinete, bet ir lankausi namuose bei įstaigose, tad pastebiu, kad 
ten taip pat vis labiau įsigali projekciniai santykiai. Ypač kalbant apie 
jaunimo tarnybų personalą ir apskritai visą didelę pagalbos jaunimui 

sritį. Ten aš pastaraisiais metais vis dažniau susiduriu su reiškiniu, 
kai vaiko teiginiai nebėra tikrinami, jais tikima besąlygiškai. 

Ką tai reiškia? Esama vaikų ir jaunuolių, bandančių pasprukti 
iš, jų manymu, per griežtų tėvų namų ir siekiančių patekti į Jauni- 
mo namus, nes ten jie tikisi lengvesnio gyvenimo, suprantamo kaip 
„daugiau kišenpinigių, daugiau laisvalaikio ir mažiau reikalavimų“. 
Kad patektų į tuos namus, tokie jaunuoliai teigia buvę mušami, nega- 
vę valgyti ar buvę laikomi uždaryti, nors tie teiginiai nepasitvirtintų, 
jei juos kas tikrintų. Jaunimo tarnybų darbuotojai bei vaikų namų 
personalas, atsidūręs projekcijoje, dažnai net nemato reikalo tikrinti 
pateiktų duomenų, nes suteikdami tariamąją pagalbą prašytojui jie 


įgyvendina savo nesąmoningą norą būti mylimi. 


Palikite vaiką ramybėje! Aplinkos spaudimas 


Apsilankymas prekybos centre su maždaug penkerių metų amžiaus 
vaikais reikalauja iš tėvų beveik mazochistinių polinkių. Prekybos 
centras visagalybės fazę išgyvenančiam vaikui yra ideali žaidimų 
aikštelė, leidžianti jam išbandyti savo jėgas, spausti tėvus ir pasijusti 
mažuoju diktatoriumi. Ne be reikalo žaislų skyriai yra netoli kasų 
arba bent jau pagrindiniame prekybos centro take. Joks vaikas ne- 
pajėgia atsispirti margų lentynų vilionėms. Bandymas taip paveikti 
tėvus, kad jie ką nors iš tos gausos nupirktų, tapo praktiškai neišven- 
giama kiekvieno apsilankymo prekybos centre dalimi. 

Neretai galima pamatyti tokį vaizdą: vaikas verkšlena ir ata- 
kuoja tėvus, reikalaudamas nupirkti jam konkretų žaislą, visai pa- 


prastą, tarkim, žaislinį automobiliuką. Tėvai atsisako, primena apie 


99 


automobilius, nebetelpančius į dėžę vaikų kambaryje, ir patikina 
vaiką, kad norimo daikto jis negaus. Normalus procesas, kuris tu- 
rėtų baigtis tėvams atmetus vaiko prašymą. Tačiau dabar įsiterpia 
aplinkiniai. Tariamai kietaširdžius tėvus varsto pikti žvilgsniai, nuo- 
monė apie tokį jų elgesį matoma veiduose. Puiki proga pritaikyti 
populiarias „virtuvinės psichologijos“ žinias — gal tėvai pervargo 
darbe, neranda laiko ramiai pabendrauti su vaiku, gal jie laikosi vi- 
siškai pasenusių autoritarinio auklėjimo principų? Bet kuriuo atveju 
aplinkiniams viskas aišku — tėvai yra neteisūs, negalima atsisakyti 
patenkinti tokį nekaltą vaiko norą. Ir tuomet būtinai pasigirsta ti- 
piškas komentaras: „Palikite vaiką ramybėje! Juk tai tik žaisliukas!“ 
Jei pasiseks, tai pamokslautojas pridurs ir dar vieną būdingą sakinį, 
spėjimą, kuris ypač tinka mūsų temai: „Jūs juk tikrai būtumėte norė- 
ję turėti tokį automobilį!“ Šis sakinys itin taiklus. Komentuotojas pa- 
tiria projekciją. Jam visai nesvarbus vaikas, geidžiantis automobilio. 
Tačiau jis mato tame vaike save patį, kitaip tariant, projektuoja save 
į jį, jis jaučia, lyg pats norėtų to žaislo, o tėvai atmestų jo prašymą. 
Taip jis atsistoja ant vaiko laiptelio, įsitraukia į priešpriešą su tėvais. 
Žinoma, toks elgesys pelno vaiko pripažinimą. Pripažinimą, kokio 
projekcinius santykius išgyvenantis suaugęs asmuo nebesulaukia iš 
savo visuomeninės aplinkos. 

Partneriška mąstysena ir atitinkamas elgesys su vaikais tapo 
neginčijama taisykle. Projekciniai santykiai taip pat sutinkami labai 
dažnai, tačiau vis dar pakanka tėvų, kurie savo vaikams vadovauja 
išlaikydami tam tikrą hierarchiją. Aprašytoje situacijoje teisingam 
tokių tėvų elgesiui iškyla grėsmė. Aplink juos gyvena daug projekciją 
patiriančių žmonių, pasiryžusių sutrukdyti teisingam auklėjimui. 

Jei dar išplėstume aplinkos sąvoką, dilema taptų aiškesnė. Pasta- 
raisiais metais švietimo politikos diskusijos apie mokyklinių reikalavi- 


mų lygio sumažinimą tapo standartinio repertuaro dalimi. Įsivyravus 

„švietimo visiems“ idėjai yra laikomasi nuostatos kiek įmanoma pa- 
lengvinti mokslo naštą silpnesniems mokiniams. Ir, matyt, sąmonin- 
gai ignoruojami sunkumai, kuriuos neišvengiamai patirs žemos kva- 
lifikacijos jaunuoliai, ieškodami savo vietos darbo rinkoje. Akivaizdus 
sunkumų ignoravimas galėtų būti paaiškintas politikų nesąmoningai 
išgyvenama projekcija. Veiksmus ir šiuo atveju nulemia poreikis būti 
pripažintiems, o ne rimta švietimo būklės analizė, kur tereikėtų išlai- 
kyti anų dienų standartus ir nesutikti su nuomone, kad reikalavimai 
mokiniams gali būti per dideli. 

Daugelyje mokyklų mokiniai tik todėl keliauja iš jaunesnės kla- 
sės į vyresnę, kad visose srityse reikalaujamas pasiekimų lygis yra 
sumažintas. Pavyzdžiui, jau prieš keletą metų vienos katalikiškos 
pagrindinės mokyklos, esančios Šiaurės Reino-Vestfalijos žemėje, 
mokytoja pranešė man, kad jos mokinių pažymių vidurkis visu balu 
aukštesnis nei tikrieji jų pasiekimai. Priešingu atveju būtų labai daug 
penketukų bei šešetukų, ir tik keletas vaikų pereitų į vyresnę klasę. 

Kalbėdami apie mokytojus, susiduriame su dviguba problema. 
Viena vertus, jie, kaip jau minėta, patys dažnai patiria projekcinį su- 
trikimą ir diegia tokius politinius sprendimus arba net patys juos ini- 
cijuoja diskusijų metu. 

Kita vertus, vis dar yra nemažai mokytojų, kurie šito nenori ir 
džiaugtųsi, galėdami dėstyti dalyką pagal protingą reikalavimų lygį. 
Šiems mokytojams dažnai apribojama veiksmų laisvė, jie netenka 
pedagoginių priemonių, leidžiančių pasiekti tą lygį ir lavinti vaikus 
pagal jų amžiaus standartus. 

Tokiems pedagogams kyla grėsmė, nes ne tik politikai, bet ir tė- 
vai siekia jų pozicijas susilpninti. Siekis sumažinti krūvius bei reikala- 
vimus jau tapo visiems priimtinas. Tam spaudimui nepasiduodantys 
mokytojai greit imami įtarinėti esą užkietėję autoritarai, besilaikan- 


tys šūkio „Kalikai geriau už partnerius“. 

Nutikimas prekybos centre kelia šypseną, nes tokios situacijos 
yra daugiau ar mažiau valdomos ir ne itin dažnos. Tačiau neverta 
ignoruoti pavojų, kurie tyko iš esmės sveikų tėvų aplinkoje, o tokiu 


pavojumi neretai tampa seneliai. 


Kas, jei ne močiutės ir seneliai, palepins vaiką - 
spaudimas šeimoje 


Tarp senelių pastebimos tos pačios problemos, kurias jau aprašiau 
kalbėdamas apie pedagogus ir bendravimą ne šeimoje. Seneliai daž- 
niausiai užaugino savo vaikus naudodamiesi realiomis galiomis, dau- 
guma jų vadovavosi, kaip jau minėta, intuicija. Klaidingą vaikų elgesį 
tėvai apmąstydavo, jiems būdavo keliami reikalavimai ir suteikiama 
galimybė normaliai psichikos raidai. 

Šiandien dažnai paaiškėja, kad tie patys veikiantieji asmenys, 
tapę seneliais, nesąmoningai siekia sugriauti ir panaikinti tą struktū- 
rą, kurią dar vis palaiko kai kurie tėvai. Seneliai remia nežabotą vaiko 
elgesį ir bando — tariamai seneliams įprastu ir prideramu būdu - 
išpildyti visus anūko norus. Iškyla didelis pavojus pasistatyti narci- 
sistinį paminklą, apdovanojant anūką palikimu, galinčiu sužlugdyti 
jauną suaugusįjį. 

Šituos senelius taip pat ištiko projekcija. Jie paklūsta tiems pa- 
tiems visuomenės dėsniams, kaip ir kiti suaugusieji, tik galbūt dar 
dažniau susiduria su vyresniems žmonėms nepalankia aplinka. Dėl 
to jie patiria tą pačią per didelių reikalavimų naštą ir pasirenka tas 
pačias kompensacines strategijas, o dėl atlaidumo, su kuriuo žiūri- 


ma į močiutės bei senelio dalyvavimą auklėjime, jiems dar lengviau 

manyti, kad toks elgesys yra normalus. Įsidėmėtina, kad jokiu būdu 
nedera painioti lepinimo ir projekcijos. Seneliai, kurie pasižymi itin 
meiliu elgesiu su anūku, taigi jį lepina, nebūtinai patiria projekciją. 
Įmanoma ir gana dažnai pasitaiko, kad vaikas pas senelius gali da- 
ryti tam tikrus dalykus, kurie jam neleistini namie, bet seneliai dėl 
to nepradeda konkuruoti su tėvais. Tokiu atveju lepinimas pagrįs- 
tas aiškia pas močiutę ir senelį priimtino elgesio struktūra. Jei vaikas 
nesilaiko šios struktūros, jis atitinkamai sudrausminamas ir gauna 
būtinus nurodymus, nors ir yra lepinamas. 

Jei senelių ir anūkų santykiai yra paveikti projekcijos sutrikimo, 
prasideda žalingos tėvų ir senelių rungtynės. Seneliai, patiriantys pro- 
jekcinį sutrikimą, stengiasi įrodyti anūkui labiau jį mylintys nei tėvai. 
Galima įsivaizduoti situaciją parduotuvėje, kai vaikas paprasčiausiai 
prieina prie lentynos, norėdamas ką nors paimti. Kol tėvai bando jį 
sulaikyti, seneliai pasinaudoja padėtimi ir įsikiša į tėvų veiksmus, leis- 
dami vaikui elgtis, kaip jis ketino. Tokių problemų sukelia ir tėvų bei 
senelių skirtinga mąstysena. Seneliai užaugo griežtai į tradicinį mąs- 
tymą orientuotoje aplinkoje ir savo vaikus auklėjo remdamiesi aiškia 
hierarchija. Modernioji, partneriškoji mąstysena, kurią anūkams de- 
monstruoja jų tėvai, yra visiškai nepriimtina, tarp abiejų mąstysenų 
nėra jokio ryšio, o tai tarp tėvų ir senelių sukelia susvetimėjimą. Ga- 
liausiai sulaukiama tokio paradokso: seneliai, kaip ir anksčiau, anūkų 
tėvus laiko vaikais, o ne jau suaugusiais žmonėmis, ir mano, kad jų 
elgesį reikia stebėti bei taisyti. Tačiau su anūkais yra elgiamasi klaidin- 
gai, prasideda šeimos varžybos auklėjimo klausimais. 

Tėvams tokiu atveju nelieka nieko kita, kaip tik dalyvauti tose 
neprotingose varžybose ir absurdiškai konkuruoti su savo tėvais. 
Vaikams tokia padėtis tik padeda lavinti suaugusiųjų valdymo įgū- 
džius, nes dabar jie gali kiršinti tėvus su seneliais ir būti tikri, kad tai 


pastariesiems net patinka. Nes kuo daugiau jie skatinami įrodinėti 

savo meilę vaikui, nesvarbu, kokia forma, tuo intensyvesnis atrodo 
esąs gaunamos meilės jausmas ir tuo labiau sustiprinamas pasitikė- 
jimas savimi. 


Sveno atvejis 


Atsitikimas su cheminių reagentų rinkiniu 


Dešimtmetis Svenas sėdi priešais savo cheminių reagentų rinkinį. 
Aplink jį paskleisti įvairūs rakandai, jis.užėmė visą valgomojo stalą ir 
keturias iš šešių kėdžių. Ant vienos kėdės sėdi jis pats, ant kitos sto- 
vi kokakolos butelis ir stiklinė, abi likusias vaikas apkrovė reagentų 
stiklainiais, mėginių juostelėmis bei kitais daiktais. 

Mama jau prieš penkiolika minučių perspėjo Sveną, kad ketina 
dengti stalą vakarienei. Svenas nekreipė į tai dėmesio. 

Dabar ji vėl stovi prie stalo ir sako: „Svenai, prašau susitvarkyti 
savo daiktus, man reikia padengti stalą. Jau penkiolika po septynių, 
o tau dar reikia spėti į dušą“ 

Svenas piktai atkerta: „Tuojau. Ar nematai, kad kaip tik atlieku 
bandymą? Negaliu visko mesti vien todėl, kad tau prireikė vaka- 
rieniauti“ Motina į tai reaguoja klausimu: „Kokį bandymą dabar 
atlieki?“ — „Tu vis tiek nieko nesuprasi“, - sumurma Svenas ir vėl 
palinksta prie mikroskopo. 

Sveno motina be tolesnių komentarų grįžta į virtuvę ir viską, ko 
reikės vakarienei, susidėlioja ant bufeto. Besisvečiuojanti motinos 
draugė mano, kad Sveno elgesys tiesiog gėdingas, ir klausia, ko- 
dėl mama leidžianti dešimties metų vaikui taip elgtis. Bet šioji ne- 
supranta, apie ką jos draugė kalba. Ji nemano, kad Svenas elgiasi 


nederamai, o kaip tik didžiuojasi sūnaus išprusimu. 

ba 24 rLUS 


Trečiasis santykių sutrikimo tipas — 
simbiozė. Tėvų ir vaiko 
psichikos susilieja 


Mano duomenimis, pastaraisiais metais labai pagausėjo suaugusiųjų, 
patiriančių projekcinį santykių su vaikais sutrikimą. Nuo praėjusio 
šimtmečio pabaigos šis sutrikimas būdingas daugeliui tėvų ir vaikų, 
taip pat ir pedagogų. Jau apie penkerius metus aš, stebėdamas pro- 
jekcinius santykius, matau tik blogėjančią padėtį. 

Anksčiau buvo galima lengvai aprašyti vaiko vystymąsi visais 
raidos tarpsniais nuo gimimo iki vaikystės — šiandien tai vargiai įma- 
noma. Vaiko vystymasis vis dažniau sustoja ankstyviausiose raidos 
stadijose. Partneriškai auginami vaikai jau nebepatiria laimės būti 
intuityviai vedami per vaikystę tėvų, auklėtojų ir mokytojų, tačiau 
jų psichika vis dėlto yra geriau išsivysčiusi nei bendraamžių, augintų 


nuo projekcinio sutrikimo kenčiančių tėvų. 

Kaip minėta, projekcijų atveju įvyksta apsikeitimas galiomis, 
t. y. suaugusysis stoja į žemesnę poziciją, palyginti su vaiku, jis jaučia 
emocinę stoką, o vaikas staiga tampa atsakingas už to trūkumo pa- 
tenkinimą. Toks emocinis vaiko išnaudojimas lemia narcisistinį sa- 
vęs pervertinimą ir, giluminės psichologijos požiūriu, sustabdo vaiko 
psichikos raidą ties 18-30 gyvenimo mėnesiu. 

Nepaisant aptartų santykių raidos savitumų, čia vis dėlto esama 
bendrų bruožų - ir tėvai, ir vaikai yra praradę savo individualybes, 
vaikai nesuvokia kitų žmonių kaip žmonių. Partneriškai auginamų 
vaikų raida yra sustabdoma visagalybės fazėje, ši fazė lemia ir jų vė- 
lesnį elgesį. Vaikas suvokia save kaip „didžiausią“, „geriausią“, „gra- 
žiausią“ ir t. t. Jis nepajėgia suvokti, kad normalūs santykiai reikalauja 
ir pasirengti konfliktui, mokėti ištverti kito nepasitenkinimą. Esant 
projekciniams santykiams, šių funkcijų neatsiranda, tačiau vaikas vis 
dar atpažįsta suaugusiajame „kitą“ objektą iš nedaiktiškosios srities. 
Partneriškų santykių atveju tėvai aptaria ir analizuoja klaidingą vai- 
kų elgesį, projekcinių santykių atveju jie vis dar įstengia jį atpažinti. 
Tačiau abiem atvejais tėvai adekvačiai jau nebereaguoja ir elgesio ne- 
koreguoja. 

Trečiuoju santykių sutrikimo atveju, kurį aš vadinu simbioze, ga- 
lutinai išnyksta vaiko, kaip vaiko, suvokimas. Tėvų ir vaiko psichikos 
susilieja ir vaiko vystymasis sustabdomas dar ankstesnėje psichikos 
raidos fazėje. 

Pateikiamas pavyzdys akivaizdžiai parodo, kokią įtaką bendram 
vaikų ir tėvų gyvenimui gali turėti simbiotinis santykių sutrikimas. 

Aštuonerių metų Maksą man pristato motina. Jis nuo pat pra- 
džių buvęs sunkus vaikas. Dvylikos mėnesių ėmęs elgtis problemiš- 
kai, kandžiojęs ir braižęs tėvus, kartais net iki kraujo. Sulaukęs dvejų 
metų, ėmė elgtis dar ekstremaliau. Nuo to laiko tėvai iš dalies bandę 


gintis, tačiau taip nieko ir nepakeitę. 


106 


Vaikų darželyje jis buvo agresyvus. Maksas ir pats nenorėjo ten 
eiti, todėl ilgiau nei ketverius metus kiekvieną dieną klykė. Auklėtojai 
tuo metu manė Maksą šaukiantis pagalbos, tačiau apsilankius kon- 
sultacinėje tarnyboje vaikas buvęs įvertintas kaip nereikalaujantis 
papildomo dėmesio. 

Mokykloje nuo antros klasės jis turįs didelių problemų. Neruo- 
šiąs namų darbų, kartais ilgiau nei tris valandas sėdįs prie knygų. Jis 
neklausąs. Tėvai laiką save nuosekliais ir griežtais, tačiau niekaip ne- 
galintys paveikti savo vaiko. Kambarių tvarkymas taip pat esąs tikra 
drama. Įtampa tuo metu dažnai išauganti taip, kad jie mušą vaiką per 
užpakalį. Tačiau ir tai nepadeda. Maksas iš esmės nepripažįstąs jokių 
ribų ir nuolat ieškąs konfliktų. Jis šiuo metu blogai rašąs, iškraipąs 
raides. Mokytoja įtarianti legasteniją. 

Susiliejus psichikoms, vaikai neįstengia atpažinti kito žmogišku- 
mo, jie imasi daiktiškų reakcijų, kurias aš suprantamai aprašiau pagal 
kūno procesų valdymo analogiją. Vaizdžiai kalbant, šiems vaikams 
trūksta neurono „Žmogus“, jie turi vien tik neuroną „daiktas“. Tačiau 
ką tai iš tiesų reiškia? 


Neuronas „Žmogus“ 


Neįmanoma tiesiogiai stebėti psichinių procesų, tačiau remian- 
tis neurono „žmogus“ įvaizdžiu galima suprasti, kaip vaiką supanti 
aplinka atsispindi jo psichikoje. Vaikai anksti patiria, kad aplink juos 
yra daug objektų, ir sugeba naudotis tų objektų negyvumu. Pavyz- 
džiui, kėdė, kuri stovi ropojančio ar jau imančio vaikščioti vaiko ke- 


lyje, gali būti pastumiama į šoną, taip atlaisvinant sau kelią. Tokie 

daiktai kaip kėdė ištveria net šiurkštoką elgesį, visiškai nereaguo- 
dami. Šiuos faktus kiekvienas vaikas natūraliai suvokia ankstyvame 
amžiuje, tada, vaizdžiai šnekant, ir atsiranda neuronas „daiktas“, ku- 
ris nuolat lavinamas kaupia aplinkos daiktiškumą įrodančias patirtis. 

Dažnai su vaiku bendraujantys žmonės, visų pirma tėvai, pas- 
kui seneliai, auklėtojai, mokytojai, tėvų draugai ir pažįstami, taip pat 
pirmiausia yra atpažįstami per neuroną „daiktas“. Iki tam tikro meto 
vaikui nėra skirtumo tarp kėdės ir ant jos sėdinčio žmogaus. 

Padėtis pasikeičia tik tuomet, kai aplinkiniai žmonės atsiribo- 
ja ir pasipriešina jam bandant įgyvendinti savo vaikiškąjį narcisiz- 
mą. Per nevienodą tėvų ir negyvos kėdės atsiribojimą vaikas pažįsta 
skirtumus tarp žmonių ir daiktų. Tėvai nesileidžia valdomi, o kėde 
manipuliuojama visai lengvai. Kai vaikas gali tiksliai įsivaizduoti šį 
skirtumą, jo psichikoje, vaizdžiai šnekant, atsiranda nauja ląstelė — 
neuronas „Žmogus“. 

Vaikai ir paaugliai, kuriems dėl santykių simbiozės neuronas 
„Žmogus“ atsirasti negali, elgiasi su juos supančiu pasauliu iš esmės 
daiktiškai, jie visose srityse turi trūkumų ir pasižymi sunkiais elge- 
sio bei darbingumo sutrikimais, dėl kurių jų integracija visuomenėje 
tampa sudėtinga arba net neįmanoma. Neurono „Žmogus“ atsiradi- 


mas yra lemiamas žingsnis vaikui vystantis į sveiką suaugusiįjį. 


Marcelis 


Norėdamas parodyti, kokį poveikį kasdienybei gali turėti simbiotinis 
santykių sutrikimas, aprašysiu čia devynmečio Marcelio, kuris nusi- 


pelnė pusės lapo dydžio reportažo vietos laikraštyje, atvejį. 


108 


Marcelio motina kreipėsi pagalbos į laikraščio redakciją, siekdama 
paviešinti konfliktą su prekybos centru ir taip sustiprinti savo pozici- 
jas. Jos sūnus patyrė sunkių sužalojimų, kai prekybos centro sandėlyje 
kartu su draugu bandė užlipti ant bokšto iš medinių padėklų su gė- 
rimų dėžėmis. Lipdamas Marcelis paslydo ir iš kelių metrų aukščio 
nukrito ant grindų. 

Marcelio motina laikosi nuomonės, kad prekybos centras, ne- 
kliudydamas laisvai patekti į teritoriją, kur sandėliuojami padėklai 
ir dėžės, neužtikrino saugumo ir todėl yra atsakingas už nelaimingą 
atsitikimą. Savo pretenzijoms patenkinti ji nusisamdė advokatą, nes 
prekybos centro vadovybė kratosi atsakomybės ir nurodo svarias to- 
kio padėklų sukrovimo priežastis, kaip antai geresnę apsaugą nuo 
vagysčių. 

Juridiniai šios istorijos aspektai čia neturi ir negali būti aptari- 
nėjami. Visiškai įmanoma, kad teismas nutars teritoriją turėjus būti 
aptvertą. 

Mums svarbi mažojo Marcelio mamos reakcija. Straipsnyje, be 
gai — „devynmečiams reikia leisti lakstyti, o dėžių bokštas tiesiog 
kvietęs jos vaiką išbandyti drąsą. 

Šiuo atveju argumentai yra panašūs į pasitaikančius mano prak- 
tikoje, kai konsultuoju tėvus dėl vaikų karstymosi jais. Marcelio mo- 
tina nėra atsiribojusi ir neapmąsto klaidingo savo sūnaus elgesio. Jai 
nekyla mintis, kad jis sąmoningai lipo ant dėžių kalno ir todėl ji taip 
pat atsakinga dėl nelaimingo atsitikimo. Tai labai aiškiai atsispindi 
dar vienoje straipsnio citatoje, kurioje ji sako, kad „bokštai“ Mar- 
celį „sugundę laipioti“. Būdama simbiotiškai susijusi su Marceliu, ji 
suvokia sūnų kaip nuosavą kūno dalį, kuri, savaime suprantama, ne 
sąmoningai lipo ant dėžių, tačiau jų pačių magiškai buvo įkvėpta to- 
kiam veiksmui. Jai neatrodo verta diskutuoti apie priešingą prekybos 


centro nuomonę ir apie tėvų pareigą prižiūrėti savo vaikus, nes ji 

praktiškai iš viso nepajėgia pripažinti atsakomybės už sūnų kaip už 


vaiką, kuriuo reikia rūpintis. 


Kaip vaikas simbiozės atveju tampa 
suaugusio asmens kūno dalimi 


Į simbiozę suaugusį žmogų įstumia užsitęsęs aplinkos spaudimas. 
Ateities vizijos neturinti visuomenė, dūstanti savo susikurtoje pra- 
bangoje, nebegali atsakyti į klausimą apie gyvenimo prasmę. Žmo- 
gui dėl to pritrūksta laimės, pasitenkinimo, išsipildžiusių lūkesčių 
pojūčio. Šias dėl specifinės visuomeninės padėties nesusiforma- 
vusias psichikos dalis suaugęs žmogus bando rasti santykiuose su 
vaiku. 

Nesąmoningai atskiros vaiko psichikos dalys integruojasi į su- 
augusiojo psichiką, šis procesas vadinamas introjekcija. Priešingai 
nei projekcija, kai suaugęs asmuo perkelia savo norus vaikui ir taip 
apsikeitus galiomis pats tampa vaiku, o pastarajam tenka užimti su- 
augusiojo padėtį, šis prieštaravimas introjekcijai nebūdingas. „Pasi- 
savinus“ dalį, vaiko ir suaugusiojo psichikos susitapatina, šiuo atveju 
aš kalbu apie simbiozę, tai yra psichikų susiliejimą. Šitai galų gale 
reiškia ne ką kita, o tai, kad vaiko laimė tampa suaugusio žmogaus 
laime. 

Dėl psichikų susiliejimo suaugęs žmogus nebegali atskirti savęs 
ir vaiko, jis ima jausti už vaiką, galvoti už jį ir net veikti. Žmogui vys- 
tantis natūraliai tai yra tarpsnis, išgyvenamas per pirmuosius dešimt 
mėnesių, kai mamą su vaiku sieja natūralus simbiotinis ryšys, nes tik 


Ji tuo metu gali žinoti, kada, ko ir kiek vaikas valgys. 

Nuo dešimto mėnesio reikia atskirti vaikui priklausančias psi- 
chinės veiklos sritis ir leisti jam normaliai vystytis. Tokio amžiaus 
vaikai pradeda vaikščioti ir taip atranda gerokai didesnį pasaulį. 
Padidėja vaiko sugebėjimas laukti. Savarankiškai judėdamas ir taip 
susipažindamas su pasauliu, vaikas viską mėgina išbandyti: jis liečia 
daiktus, laižo juos, tampo ir tąso, tokiu būdu patiria, kad yra minkš- 
tų ir kietų, šaltų ir šiltų objektų. Jis taip pat sužino, kad kai kuriuos 
daiktus, pavyzdžiui, kėdę, galima stumdyti. Po daugelio bandymų jis 
kada nors susipažins ir su sėdėjimo ant kėdės galimybe. 

Vaikai, kurių tėvai iš projekcijos yra perėję į simbiozę, savo tėvų 
yra traktuojami kaip nuosavo kūno dalys. Jei tėvai tariasi pastebėję 
vaiko trūkumą, siekiama kuo greičiau tą trūkumą pašalinti ir atkurti 
pageidaujamą „normalią“ būseną. 

Simbiotinį sutrikimą patiriantiems tėvams, suvokiantiems vaiką 
kaip ranką, tai yra, vartojant platesnius terminus, kaip kūno dalį, yra 
būdingos trys reakcijos: 

1. Vaiko impulsai dėl psichikų susiliejimo tėvų yra suvokiami 
kaip juos veikiantis dirgiklis, o ne išorinis procesas. 
Net ir labai probleminis vaiko elgesys nelaikomas tyčiniu. 

3. Klaidingas vaiko elgesys reikalauja nedelsiamos, todėl neiš- 


vengiamai daiktiškos, ne žmogiškos, tėvų reakcijos. 


Vaiko impulsų pasisavinimas 


Kai mūsų kūną veikia išorės dirgiklis, galime aiškiai atskirti smege- 
nyse kylančius nuosavus bei svetimos kilmės impulsus. Skirtumas 


labai paprastas, bet esant simbiotinei reakcijai į vaiką jis lemiamas. 

Esant nuosavam impulsui mes veikiame automatiškai. Jei aš per 
pokalbį pasikasau staiga panižusią ranką, beveik nefiksuoju šio savo 
paties kūno impulso, jis man toks nesvarbus, kad aš jo neįsimenu. Jei 
manęs kas po keleto minučių paklaustų, aš negalėčiau atsakyti, ar iš 
viso kasiausi. 

Kitaip yra su svetimos kilmės impulsu. Jei kam nors kiltų mintis 
pakasyti, nesvarbu dėl ko, mano ranką, aš tuoj pat tai pastebėčiau, 
įsiminčiau, tai pažadintų mano agresiją ir paskatintų deramą gyny- 
binę reakciją. 

Skirtingas impulsų suvokimas yra svarbus ir kalbant apie reak- 
cijas į vaiką. Pažinęs daiktų pasaulį, jis siekia pažinti žmones ir visų 
pirma tiria savo tėvus. Juos taip pat bandoma pastumti, palaižyti 
ar ant jų užlipti. Normali suaugusiojo reakcija būtų išvengti tokių 
bandymų, jis dažniausiai nesileistų kandžiojamas, žnaibomas ar, 
tarkim, kad ant jų laipiotų. Toks vaiko elgesys yra priimamas kaip 
neabejotinai svetimos kilmės impulsas, taigi kaip išorinis dirgiklis, 
netinkamai veikiantis tėvų kūną. 

Ar pokalbio metu tinka vaiką laikyti ant kelių, tėvai paprastai 
nusprendžia savarankiškai, įvertinę situaciją, atsižvelgdami į būsi- 
mo pokalbio turinį bei svarbą ir atitinkamai leisdami vaikui sėdėti 
arba rūpestingai jį pastatydami ant žemės. Tokiu būdu vaikas sužino, 
kad žmogus nepriklauso „valdomų daiktų“ kategorijai, priešingai, jis 
pats valdo vaiką. Taip, kaip jau minėjau, ir susiformuoja neuronas 
„ŽMOgUs“. 

Tėvai, patiriantys simbiotinį sutrikimą, nepalieka tokiam pro- 
cesui jokios galimybės, tačiau leidžiasi būti naudojami kaip daiktai, 
nes vaiką jie suvokia kaip nuosavą impulsą. Taigi, reakcijai į nuo- 
savą impulsą yra būdinga tai, kad šis dirgiklis nepastebimas, jis yra 
nesvarbus ir nesužadina dėmesio. Tėvų ir vaikų santykiams tai yra 
blogiausia. 

Taip mano kabinete išsirutulioja absurdiški pokalbiai. Tėvai at- 
siveda vaiką į konsultaciją ir vyksta štai kas — kol aš bendrauju su 
tėvais, vaikas lipa ant jų, ant kelių, nuo kelių, tąso juos ir kartais 
beveik išrengia. Atkreipus tėvų dėmesį, daugelis nustemba ir aiškiai 
leidžia suprasti, kad tai jiems visai netrukdo. Tuo metu jie suvokia 
savo vaiką kaip nuosavo kūno impulsą, taigi tarsi lipa patys ant savęs 
ir nemano, kad tai nederama. 

Kitas simptomiškas pavyzdys — per pokalbį motina leidžia ma- 
žamečiams vaikams kraustyti šalia kėdės gulinčią rankinę. Tik po 
mano nedviprasmiškos pastabos ji sureaguoja į šį faktą, bet visai ne 
taip, kaip aš tikiuosi. Užuot pastačiusi rankinę į tokią vietą, kur jos 
nepasiektų vaiko rankos, ji sudeda daiktus atgal, rankinė vėl atsiduria 
ant grindų, vaikas gali ją kraustyti iš naujo. Dėl simbiozės mama ne- 
besuvokia, kad vaikas elgiasi negerai. Jai reikėtų atsiriboti nuo vaiko, 
tačiau dėl psichikų susiliejimo ji yra susitapatinusi su juo ir vaiko 
elgesį suvokia kaip nuosavą, nereikalaujantį jokios korekcijos. 


Vaikas nieko nedaro „tyčia“ 


Pašnekėkime dar apie pavyzdį su ranka. Kai tėvams bandoma nuro- 
dyti vaiko elgesio sunkumus, mėgstamas jų pasiteisinimas skamba 
taip: „Bet jis gi nedarė to tyčia (specialiai)“ Jei aš savo ranka ką nors 
liečiu, tai yra kontroliuojama, nes tam tikrais neurologiniais proce- 
sais „liepiu“ rankai taip elgtis ir esu įsitikinęs, kad ji paklus. Pabandy- 
kime įsivaizduoti, kad ranka atsidūrė visai kitur nei buvau numatęs ir 


kas nors kitas atkreipė į tai mano dėmesį. Aš automatiškai bandysiu 

neigti tokį rankos elgesį. Sakysiu, kad ranka taip pasielgė nesąmonin- 
gai, ji visai to nenorėjo, nes yra tik mano atauga ir todėl neturi jokios 
autonomijos. 

Per mano konsultacijas tai pasireiškia taip: kas trečias ankstyva- 
jame vaikystės tarpsnyje įstrigęs narcisistinis vaikas, kurio aš papra- 
šau atsisėsti ant konkrečios kėdės, to nepadarys ir vers mane bent 
vieną kartą pakartoti nurodymą. Kai papasakoju tėvams ir atkreipiu 
jų dėmesį į tai, kad vaikas man nepaliko kito pasirinkimo ir aš turėjau 
paklusti jo valdymui, tai yra iš naujo paprašyti atsisėsti, jie replikuoja: 
„Juk jis taip padarė netyčia. Jei aš priminsiu, kad vargu ar įmanoma 
nesuprasti tokio paprasto ir aiškaus nurodymo, pasigirs kitas argu- 
mentas, kad vaikas išsigando manęs arba pačios konsultacijos. Ir taip 
tęsis iki begalybės, tėvams į galvą ateis vis naujų išradingų paaiškini- 
mų, kodėl jų vaikas nesugebėjo atsisėsti ant nurodytos kėdės. Prie- 
žastis visai paprasta: vaikas suvokiamas kaip tėvų kūno dalis, o kūno 
dalys nesielgia savavališkai. Marcelis iš mūsų pavyzdžio psichiškai 
laikomas motinos kūno dalimi ir, jos nuomone, jis tikrai netyčia lipo 
į dėžių kalną. 


Refleksiška reakcija į vaiko bandymą 
užmegzti kūno kontaktą. Simbiozė perauga 
į prievartą prieš vaikus 


Suaugęs Žmogus turi dvi pagrindines į išorę nukreiptų reakcijų rūšis: 
žmogišką ir daiktinę. Kai mane kas nors užkalbina, aš sprendžiu, ar 


atsisukti ir išklausyti, taigi įsiterpia mano „aš“. Tačiau jei aš susitrenkiu, 


reaguoju refleksiškai, tai nėra kognityviai valdoma reakcija. Neįmano- 

ma atsitrenkti ir apgalvoti, ar reikia reaguoti. Simbiozę patiriantys tė- 
vai į savo vaikus reaguoja refleksiškai, o ne sąmoningai ir apgalvotai. 

Norint suprasti žmogišką reakciją, geriausia įsivaizduoti tokią 
situaciją: judrioje miesto vietoje susiduriate su grupele žmonių, ku- 
rie „ieško nuotykių“, tai yra bando įžeidinėti ir provokuoti praeivius. 
Įprastai tokiu atveju reaguojama pagal žmogiškąjį reakcijų mode- 
lį, bandoma išvengti provokacijos, neišsakant savo nuomonės apie 
provokatorių ir keliaujant toliau. Taip besielgiantis žmogus atsiriboja 
nuo aplinkos — šiuo atveju agresyviai nukreiptos prieš jį — ir valingai 
reguliuoja savo elgesį. 

Kitaip yra su daiktinėmis reakcijomis. Kai į ką nors atsitrenkia- 
me ir refleksiškai atitraukiame ranką, mes nesprendžiame laisva va- 
lia, kaip pasielgti, tačiau ranka mums tarsi padiktuoja, ką daryti. 

Koks ryšys sieja šiuos dalykus ir suaugusiųjų elgesį su vaikais? 
Labai aiškus: simbiozės atveju suaugęs žmogus traktuoja vaiką pagal 
daiktiškų reakcijų modelį. Jo psichika vaiką laiko nuosavo kūno dali- 
mi, į vaiko poelgius reaguojama jų neapmąstant, tiesiog refleksiškai. 

Savo konsultacijoje aš susiduriu, pavyzdžiui, su tokiomis situ- 
acijomis: po asmeninio pokalbio iš kabineto išėjusi motina pasuka 
link registratūros, ketindama suderinti kito apsilankymo laiką. Ko- 
ridoriuje laukiantis vaikas pribėga prie mamos su piešiniu rankoje ir 
prisispyręs ima klausinėti, ar jo darbelis esąs gražus. Simbiozę pati- 
rianti mama tuoj pat sureaguoja į vaiko kreipimąsi, užuot paraginusi 
jį palaukti, kol bus sutvarkyti reikalai registratūroje. Neretai motina 
netgi pamiršta, ką ji ką tik ketino veikti, nes jos dėmesį visiškai pasi- 
glemžia vaikas. 

Vaikui ši patirtis labai reikšminga, nes jis tokiu būdu įsitikina ga- 
lintis valdyti motiną kaip pats nori. Dažnai stebiu, kaip vyresnio am- 
žiaus vaikai, ramiai laukę savo tėvų, užsimano į tualetą kaip tik tuo 


metu, kai tėvai susiruošia eiti namo. Jie puikiausiai galėjo pasirūpinti 

tuo anksčiau, tačiau pasirenka kaip tik šią akimirką, norėdami įsiti- 


kinti, ar tėvai vis dar reaguoja būtent taip, kaip to nori jie. 


Poveikis vaikų psichikos raidai 


Mes įprastai nemąstome apie savo kūno dalis, tiesiog jas turime. Ar 
jums kada krito į akis, kiek daug jaunesnių ir vyresnių vaikų laksto 
gatvėmis be jokios priežiūros ir neretai papuola į gyvybei pavojingas 
aplinkybes? Tai taip pat vyksta dėl simbiotinio sutrikimo. Suaugusieji 
nebesuvokia vaiko. Partnerystės ir projekcijos atvejais vaiko buvimas 
dar yra pastebimas, o simbiozė visiškai ištirpina jį tėvų psichikoje ir 
vaikas nebelaikomas savarankiška būtybe, o, kaip jau aprašyta, tėvų 
kūno dalimi. Dėl autentiškumo trūkumo vaikui nesiformuoja neu- 
ronas „žmogus“, problemiškų suaugusiųjų apsupti vaikai praranda 
galimybę patirti, kad žmonės elgiasi kitaip nei daiktai, tai yra kad ant 
jų neleistina kada užsimanius laipioti, juos stumdyti ar žaloti. 

Kokią reikšmę tai turi vaikui? Nesusidarius neuronui „Žmogus“ 
vaiko psichikos raida sustoja ties dešimtu-šešioliktu mėnesiu. Vai- 
kas neišauga iš savo kūdikiškų fantazijų, įsivaizduoja esąs vienas 
pasaulyje ir galįs viską valdyti savaip, nes jis nesusiduria su svarbia 
patirtimi, kad žmogaus elgesys skiriasi nuo daiktų savybių. Dalyvau- 
damas tėvų ir psichiatro pokalbyje, tokios psichinės brandos vaikas 
visą laiką laikysis savo „aš galiu viską valdyti“ fantazijų. Kad ir kuo 
užsiimtų vaikas, jis tai darys ne todėl, kad veikla jį domina, ne dėl 
noro atsidurti dėmesio centre, o vien tik siekdamas patvirtinimo, 
kad tėvai reaguoja taip, kaip jis nori. Jis stengsis nutraukti tėvų po- 


kalbį atkreipdamas dėmesį į save ir priversdamas save drausminti. 

Tinkamam vaiko vystymuisi svarbu, kad suaugęs asmuo aiškiai duo- 
tų vaikui suprasti nesileisiąs valdomas. 

Kai mažas vaikas pastebi, kad jam neleidžiama imti tam tikro 
daikto, pavyzdžiui, lempos, jis kaip tik jos siekia. Perspėtas žvilgsniu, 
vaiką sulaikyti, jis ims lakstyti aplink stalą ir džiūgaus, kad jo nepa- 
gauna. Scena galėtų baigtis vienam ar kitam dėl nevikrumo užkliu- 
džius lempą - ji nukris nuo stalo ir suduš. Net tuomet vaikas dar gali 
manyti, kad visa tai tik žaidimas, ir juoktis iki nukritimo. Simbio- 
tiškai auginami vaikai dėl savo fiksacijos narcisistiniame ankstyvojo 
amžiaus tarpsnyje elgiasi nepagarbiai ir sukelia panašias situacijas. O 
psichinė pagarbos funkcija gali susiformuoti tik tuomet, jei dėl tėvų 
atsiribojimo yra lavinamas neuronas „Žmogus“. 

Su tokiomis situacijomis namie susiduriama dar dažniau nei 
konsultacijoje. Vaikai išsisukinėja nuo namų darbų, atsisako apsi- 
rengti, kai ruošiamasi išeiti, arba vengia įvairių kitų užduočių. Tėvai, 
vaikui vengiant vykdyti nurodymus, jaučia įtampą, nes jiems tai at- 
rodo lyg kurios nors kūno dalies disfunkcija. Įtampa perauga į susi- 
jaudinimą ir baigiasi grasinimais bausme arba net vaiko nubaudimu. 

Panagrinėkime atidžiau namų darbų pavyzdį, nes iš jo aiškiai 
matyti, kad kur kas mažiau svarbu, kokių veiksmų imasi tėvai, nei 
tai, koks tų veiksmų pagrindas, tai yra ar tėvai reaguoja žmogiškai, 
ar daiktiškai. 

Jei tėvai reaguoja žmogiškai, jie suvokia, kad atsisakydamas at- 
likti namų darbus vaikas elgiasi įžūliai. Normali tėvų reakcija turėtų 
būti atsiribojimas (lygiai kaip nuo provokatorių mieste, pro kuriuos 
tiesiog praeinama), parodantis vaikui, kad tėvams jo elgesys yra ne- 
priimtinas ir kad jie nesileis valdomi. Tinkama būtų nusiųsti vaiką į 
jo kambarį. Bet kurių veiksmų esmė turėtų būti atsiskirti erdviškai, 


tai natūraliai leidžia sumažinti vaiko agresiją. 


117 


Tačiau ir simbiozę patiriantys tėvai gali nusiųsti vaiką į jo kamba- 
rį. Bet tokiu atveju tai neabejotinai bus bausmė. Vaiko nepaklusnumas 
bus priimtas kaip neveikianti nuosavo kūno dalis, lyg jis būtų — vaiz- 
džiai kalbant - suaugusiojo ranka, nenorinti ruošti namų darbų. Sie- 
kiant pakeisti tokią būseną, bus bandoma priversti ranką rašyti, pri- 
taikant jai išorines poveikio priemones (nubaudžiant vaiką). Veiksmo 
beprasmiškumas, tai, kad nepriversi vaiko rašyti, liks nepastebėtas. 

Suaugęs asmuo šiuo atveju nepastebi vaiko įžūlumo, jis tik sten- 
giasi bausme pašalinti jo „funkcinį sutrikimą“. 

Beje, gal skaitant jums užkliuvo žodelis „įžūlus“ (jei ne, juo ge- 
riau...). Tai parodo, kaip gerai mūsų šnekamoji kalba prisitaikė prie 
pakitusių aplinkybių. Šiandien beveik nebeišgirsi sakant „įžūlus vai- 
kas“, nors anksčiau tai buvo priimtina formuluotė. Panašūs posakiai, 
kuriais neabejotinai neigiamai konotuota sąvoka įvertinamas nepa- 
garbus vaiko elgesys, vis dažniau įgauna teigiamą reikšmę arba pa- 
keičiami kitomis sąvokomis. Taigi vaikas jau nebe įžūlus, jis tiesiog 
suvokia savo vertę ir yra iniciatyvus! 

Gana sunku suprasti, kad nusiųsti vaiką į jo kambarį yra ne baus- 
mė, o žmogiška reakcija, kuria vaikui parodoma, kad tėvai nedaly- 
vaus žaidime, kad jie nesileis valdomi vaiko užgaidų. Tokiu būdu vai- 
kas geriausiai gali suvaldyti savo agresiją. 


Pakeliui į šalį, kurioje vaikai nekenčiami 


Atsižvelgiant į žmogiškos ir daiktinės reakcijos skirtumus, galima 
bandyti susieti vis didėjančią šiuolaikinės visuomenės agresiją prieš 
vaikus (tai patvirtina daugelis mokslinių darbų) su simbiotiniu san- 

tykių sutrikimu. Jei nepamiršime, kad simbiozę jau patiriančių tėvų 
dalis yra gana maža, palyginti su žemesnėmis partnerystės bei pro- 
jekcijos pakopomis, paaiškės problemos mastas. Mes visi keliaujame 
į šalį, kurioje vaikai nekenčiami, esame netoli istorinės tradicijos, lai- 
kiusios vaikus didžiausiu gėriu ir visuomenės ateities garantu, lūžio. 

Kai „ranka“ nebenori klausyti, kyla poreikis tą trikdį nedelsiant 
pašalinti. Tai ne visada pasiseka. Būtent dėl šios priežasties šeimose 
itin pagausėjo žodinės bei fizinės prievartos ir, manau, ateityje jos 
bus dar daugiau. 

„Rankos“ suerzinti tėvai kartais net labai stipriai įžeidinėja ir kei- 
kia savo vaikus, vartoja žodžius, kurie niekada neišsprūstų jiems iš 
lūpų bendraujant su suaugusiaisiais. Ir ne tik žodžius. Vien pakel- 
tas tonas, tai yra vaiko apšaukimas, kai jis neklauso, yra priskiriamas 
žodinei prievartai. Pedagoginiu požiūriu toks apšaukimas nesulauks 
jokių pastebimų rezultatų, vaikas dėl simbiotinio sutrikimo interpre- 
tuos tai kaip „dėmesį“, ir galiausiai tai taps dar vienu įrodymu, kad 
tėvai yra valdomi objektai. Čia dar slypi tėvų pykčio augimo galimy- 
bė, nes suaugusieji, žinoma, yra nepatenkinti, kad vaikas nepaklūsta 
nurodymams. Jie vis labiau pyks ir nervinsis, vis garsiau rėkaus ir 
susilauks vis mažiau paklusnumo, nes vaiko neuronas „daiktas bus 
vis labiau lavinamas, o neuronui „žmogus“ ir toliau bus kliudoma at- 
sirasti. Taip tėvai patenka į užburtą ratą, iš kurio labai sunku ištrūkti. 

Kada nors tas mažytis žingsnelis, skiriantis vis didėjančią žodinę 
prievartą nuo fizinio smurto, bus žengtas. Paskutinis saugiklis per- 
degs ir vaikas bus primuštas arba kitaip patirs smurtą. Būtent labai 
besistengiantys tėvai, nesugebėdami susidoroti su bejėgiškumo prieš 
nuosavą vaiką pojūčiu, pakliūva į tokias sudėtingas situacijas. 

Toks fizinės prievartos kilmės paaiškinimas atskleidžia, kodėl šis 
reiškinys neapsiriboja šeimomis su „mušimo tradicija“. Tokia versija 


anksčiau dažnai buvo remiamasi, kai normaliai besivystančios psi- 


119 


chikos vaikai perimdavo neurotikų tėvų elgesį. Tačiau šiandien vis 
daugiau tėvų, niekada vaikystėje nepatyrusių savo gimdytojų prie- 
vartos ir auklėtų su didele meile, muša savo vaikus. Jie griebiasi prie- 
vartos tik todėl, kad negeba atsiriboti nuo vaikų ir suvokia juos kaip 
neveikiančią savo pačių dalį. 

Įstrigęs narcisistiniame ankstyvosios vaikystės tarpsnyje ir ne- 
sugebantis paklusti valdymui, vaikas dažnai negali prognozuoti 
savo elgesio padarinių. Jam nekyla mintis, kad ką nors sugadinus 
kils nemalonumų, jis tiesiog gadina, abejingai reaguoja į kritiką ir 
toliau elgiasi lygiai taip pat nederamai, nė kiek nesusimąstydamas 
apie galimas sankcijas. | 

Toks atsparumas korekcijai turi lemtingų padarinių, nes sveikos 
psichikos raida itin susijusi su svarbia konfliktų funkcija. Konfliktuo- 
damas vaikas sužino, kas yra teisinga, o kas netinkama, konfliktai 
nurodo kryptį. Vaikai, kurie patirdami konfliktus ir susidurdami su 
jų padariniais nesugeba suvokti jiems rodomos krypties, netenka gy- 
venimiškos orientacijos. Yra daug senų posakių, vaizdžiai apibūdi- 
nančių tokius vaikus: „išklydo iš kelio“ arba „klaidžioja užrištomis 
akimis“. 

Socialinės kompetencijos šie vaikai beveik neturi. Jie nepajėgia 
suprasti, kad žmogaus gyvenime įdomiausia yra žmonės, o ne kokie 
nors negyvi daiktai. Kadangi nesidomi žmonėmis, šie vaikai atrodo 
šiek tiek bedvasiai. Kartais net kyla spontaniškas įspūdis, kad jie serga 
psichikos liga. 

Pavyzdys iš mano praktikos: kai tėvai su vaiku ateina pokalbio, 
aš visuomet pasitinku juos su visais pasisveikindamas. Tėvai man 
paduoda ranką, o vaikai dažniausiai iš viso nereaguoja. Jie toliau žai- 
džia ant grindų, praeina pro mane nepasisveikinę arba tiesiog žiūri į 
mane, lyg nenutuokdami, kokios gi reakcijos iš jų tikimasi. Net jei iš- 


tiesia ranką pasisveikinti, dažniausiai lieka formalaus, nemandagaus 

ir bet kuriuo atveju nenuoširdaus veiksmo įspūdis. Tokie vaikai ven- 
gia žvilgsnio kontakto, jų mimika nejudri, toks jausmas, lyg žiūrė- 
tum į tuštumą. Kalbantis su jais nesunku pastebėti, kad jie bendrauja 
grynai funkcionaliai, jų pareiškimai nukreipti į suaugusiųjų valdymą, 
o su tikruoju bendravimu tai neturi nieko bendra. 

Tėvų namuose bendraujama pagal tą patį modelį, tai lengva pa- 
stebėti, kai vaikas turi padėti dengti stalą. Į aiškiai suformuluotą nu- 
rodymą: „Prašau padengti stalą!“, kurį bet kuris psichiškai subrendęs 
penkiametis įvykdytų be kalbų, narcisistinis ankstyvajame vaikystės 
tarpsnyje fiksuotas vaikas visų pirma reaguoja klausimais arba atsi- 
kalbinėjimu. „Kodėl vėl aš?“ — toks tipiškas klausimas, arba nuolat 
pasitikslinama: „Peilių reikės?“, dar po minutės: „O šakučių?“ Eks- 
tremaliu atveju užduotis iš viso ignoruojama. Užduotis dažniausiai 
įvykdoma tik pakartojus dar kartą. Daugumai suaugusiųjų to gana, 
nes jų pastangos pasiekė tikslą. Tačiau jie nepastebi, kad leidosi vai- 
ko valdomi. Jie net nesuvokia tai rodančių požymių. Tonas, parinkti 
žodžiai, komentuojamas suaugusiojo elgesys — visa tai dažniausiai 
neatitinka amžiui deramo elgesio. Taigi, galiausiai vaikai ima vertinti 
tėvus ir juos valdyti. Jie, padedami savo neurono „daiktas“, vieninte- 
lio, kuris jiems susiformavo, tikrina, ar aplinkiniai objektai ir toliau 
elgiasi daiktiškai. Vyresni vaikai tai dažniausiai daro žodžiais. 

Simbiozė lemia visiškai klaidingą vaikų vertinimą. Iškilus proble- 
moms suaugusieji nereaguoja autonomiškai, nurodydami vaikui tai- 
sykles, struktūras ir tinkamus elgesio būdus, reikalaudami jų laikytis 
ir vis lavindami elgsenas, kol susidarys tinkamos psichinės funkcijos. 

Dažniausiai imama ieškoti vaiko ligos, tarsi jis būtų sustreikavusi 
kūno dalis. Tuo paaiškinamas krintantis į akis ligų, kurios turėtų pa- 
teisinti vaikų problemas mokykloje, kiekis. Diskalkulija, legastenija 
arba ADHS - pirmose mokinių ligų topų vietose. Diagnozę nustato 
ne vaikų gydytojai ar psichiatrai, taigi ne medikai, o patys tėvai. Me- 

dikai tokiu būdu netenka galimybės koreguoti sutrikusių santykių. 
Pas mediką tėvai apsilanko tik patvirtinimo, kad jų diagnozė buvo 
teisinga. Į gydytojo prieštaravimus reaguojama, kaip jau rašiau, ran- 
dant ir sugalvojant vis naujų priežasčių, kodėl vaikas reaguoja ir el- 
giasi būtent taip. Ką tai reiškia gydytojui, galima įsivaizduoti pamąs- 
čius apie automobilių meistrą, kuriam atvaroma mašina su sprogusia 
padanga, o klientas reikalauja variklio remonto ir aiškina, kad būtent 
tas sukliudęs sėkmingai keliauti toliau. Šis pavyzdys labai tinka mano 
temai, ypač jei atsižvelgsime į tuos ypatingus jausmus, kuriuos vo- 
kiečiai puoselėja savo transporto priemonėms. Iš jo taip pat paaiš- 
kėja, kad vaikai esant simbiotiniams santykiams sudaiktinami, jiems 
priskiriamas nesavarankiškų daiktų, tokių kaip kūno dalys arba net 
negyvi objektai, statusas. 

Neįmanoma tikėtis, kad tokie tėvai suvoks savo vaikų elgesį kaip 
sąmoningą. Tėvus šiuo atveju tenkins tik tokios priemonės, kurios 
neprieštaraus jų išankstinei diagnozei. Jei tėvai tariasi nustatę legas- 
teniją, bus laukiama tik tokių patarimų ir nurodymų, kurie kaip įma- 
noma veiksmingiau leistų išmokyti vaiką skaityti. 

Simbiozės modelis paaiškina gausėjančius sunkumus, su ku- 
riais susiduria mokytojai ir auklėtojai, kai prireikia kartu su tėvais 
nustatyti problemiško vaiko elgesio priežastis. Vaikų nusiskundimus 
mokytojais simbiotiški tėvai dažnai traktuoja kaip aiškų mokytojo 
klaidos įrodymą, nes „kūno dalis vaikas“ negalėtų sąmoningai krėsti 
kvailysčių arba būti atsakingas už prastus mokymosi rezultatus. Ir 
atvirkščiai — mokytojo nusiskundimas mokiniu dažniausiai grįžta 
kaltinimu jam pačiam. 

Tokio požiūrio į mokytojus ir į mokyklą padarinys yra vis gar- 
sesnis protestas prieš mokyklinių reikalavimų lygį. Reiklūs ir aiškiais 
kriterijais besivadovaujantys mokytojai dažnai apšaukiami atsiliku- 


siais, O tai yra dešimtmečius trukusio autoriteto sąvokos iškraipymo, 

priskiriant jam tik neigiamas konotacijas, padarinys. Tokie mokyto- 
jai tėvų laikomi šaltais, atstumiančiais ir nemokančiais meiliai elgtis 
su vaikais. Užuot pažvelgę į vaikus ir į savo elgesį su jais bei padis- 
kutavę apie mokymo metodus ar kitomis panašiomis temomis, tėvai 
skundžiasi mokyklų vadovams ir mokyklų priežiūros institucijoms. 
Kyla didžiulis nesusipratimas, visa mokyklinė struktūra suvokiama 
lyg mokinius užgulęs nepakeliamas krūvis. Nepastebima, kad yra 
priešingai: aiškios struktūros būtent padeda orientuotis ir drauge lei- 
džia jaustis laisviau. 

Vaikai iš esmės mėgaujasi aukštu visuomeniniu statusu. Yra 
daug juos ginančių įstatymų, kuriama vis naujų, o ištisi mokslinin- 
kų, pedagogų, tėvų ir kitų vaikais besirūpinančių būriai mąsto, kaip 
jiems kuo geriau pagelbėjus. Bet visa ta veikla nėra nesavanaudė, jos 
tikslas yra akivaizdūs rezultatai — savarankiški, laimingi vaikai. O tų 
rezultatų vis dažniau ir nesulaukiama. 

Supratimas, kad branginami vaikai reaguoja ne taip, kaip tikėta- 
si, o priešingai — tampa mažomis pabaisomis bei tironais, kurių ne- 
pagarba nežino ribų, žadina vis didėjantį visuomenės nepalankumą, 
ojis yra viena iš prievartos formų. 

Tendencija jau akivaizdi: vaikai suvokiami kaip trukdis, kaip krū- 
vis visuomenei, todėl nuosekliai atstumiami. Vis dažniau žiniasklaido- 
je pasirodo pranešimų apie jaunuolius, kurie nenori eiti dirbti ir aiški- 
na apie savo teisę į pramogas bei saviraišką. Tokie visuomenės niekam 
tikusiais laikomi jaunuoliai tik provokuoja jau minėtą atstūmimą, 
niekam nesusimąstant, kad jų neperspektyvų elgesį dažniausiai lemia 
trūkstamos psichinės funkcijos. Jei leisime šiam procesui nekliudomai 
įsibėgėti, jis gali turėti katastrofiško masto padarinių visos visuomenės 
raidai, nes visuomenė, kurioje išmokta nekęsti vaikų, neturi ateities. 

Šis siaubingas scenarijus šiandien vargu ar kam atrodo realus, 


tačiau atidūs gali pastebėti padažnėjusias diskusijas apie vaikams 

priešiškas sąveikas visuomenėje. Tokios tendencijos, kai nebepripa- 
žįstama vaikų teisė iš tikrųjų būti vaikais, galiausiai net ir nebestebi- 
na. Kol vaikai nebus suvokiami kaip tie, kas jie yra, kol jie bus augina- 
mi kaip suaugusieji, tik mažesnio dydžio, tol augs tikros neapykantos 
vaikiškam elgesiui pavojus, o jaunoji karta neturės jokių galimybių 
sveikai psichiškai vystytis. 

Šiandienos diskusijose vis dar vyrauja požiūris, kad vaikai iš tie- 
sų yra mylimi arba yra verti meilės, o dėl kylančių problemų kaltos 
esančios visuomenės struktūros. Ši ideologija leidžia paneigti asme- 
ninę tėvų ir pedagogų atsakomybę už vaiko psichikos raidą ir rei- 
kalauti keisti politines bei visuomenines vaiko ugdymo sąlygas, jei 
norima kokios nors pažangos. Bet pamirštama, kad vien tik peradre- 
savus problemą terapeutams bei politikams jokių pokyčių neįvyks. 


Mokytojas prie virtualaus gėdos stulpo - 
kibernetinis persekiojimas 


Nereikia būti labai atidžiam skaitytojui, tendencija pati bado akis: 
mokytojai jau keletą metų skundžiasi vis didėjančia mokinių ne- 
pagarba, konkrečiais išpuoliais ir tarsi visiška savo, kaip pedagogų, 
darbo beprasmybe. 

Neseniai šiame procese išryškėjo nauja tendencija, kuri akivaiz- 
džiai atspindi nemažus sąmonės pokyčius, įvykusius dėl simbiozės. 
Kibernetinis persekiojimas — Anglijoje atsiradusi sąvoka, vis labiau 
plintanti ir Vokietijoje, reiškia ne ką kita, o modernų statymo prie 
gėdos stulpo būdą, persekiojant mokytojus įvairiuose interneto pus- 
lapiuose. Pradedant tariamai nekaltais mokytojų reitingų puslapiais, 

kuriuose mokiniai rašo pažymius savo mokytojams, iki atitinkamų 
vaizdo portalų, kuriuose publikuojami smurto prieš mokytojus aktai 
arba jie įvairiais būdais pajuokiami — sukurta daugybė būdų perse- 
kioti mokytojus virtualiai. 

Štai vienos Vestfalijos realinės mokyklos pavyzdys. Mokytoja 
dienų dienas stebėjosi savo mokinių šnabždesiais, grimasomis bei 
paskirais kandžiais klausimais, kol sužinojo tokio elgesio priežastį. 
Jos galvą mokiniai internete buvo primontavę prie nuogo pornogra- 
fijos žvaigždės kūno. Puslapis buvo kiekvienam prieinamas, sužinoti, 
kiek kolegų, draugų, pažįstamų, mokinių ir pašalinių žmonių matė tą 
nuotrauką, neįmanoma. 

Ši mokytoja ilgą laiką balansavo ties gyvenimo ir mirties riba. 
Dėl tų paveiksliukų kilęs gėdos jausmas neleido jai bendrauti su ap- 
linkiniais, ir tik padedama savo vyro, pasinaudojusi psichologo bei 
teisininkų konsultacijomis, ji įstengė ištrūkti iš pragariško rato. 

Mane visų pirma domina mokinių, su kuriais mokytoja galiau- 
siai bandė šnekėtis apie tą įvykį ir jo priežastis, reakcija. Jie apsiribojo 
pareiškimais „mes norėjome pajuokauti“ ir „tai buvo linksma“. Buvo 
minimi dar blogesni atvejai, kaip antai vieno mokytojo iš Bavarijos 
galvą mokinys įklijavo į mirties bausmės įrašą ir jį vėliau taip pat pa- 
skelbė internete. 

„Juokai“, „linksma“. Šie mokinių žodžiai skamba kaip signalai. 
Kuo taip besielgiantys mokiniai laiko mokytojus? Jie tikrai nelaikomi 
žmonėmis su jausmais ir asmeninėmis teisėmis, tiksliau — čia nėra 
nė užuominos į neuroną „žmogus“, mokytojai traktuojami kaip daik- 
tai, jie yra įgeidžių valdomų vaikų agresyvumo medžiaga, objektas. 

Kaip menkai tesuprantama, kas iš tiesų slypi už tokių reiškinių, 
parodo vieno internetinio mokytojų vertinimo puslapio savininkų 
elgesys. Jie apeliuoja į teisę nevaržomai reikšti nuomonę ir dekla- 


ruoja savo puslapį kaip „laisvą demokratinę nuomonių tribūną“, kuri 

pagaliau leidusi vargšams mokiniams adekvačiai atsikeršyti už mo- 
kytojų ir pažymių amžinai keliamą stresą. 

„Nuomonių laisvė“ kaip žodinio smurto pateisinimas. Nebej- 
manoma aiškiau parodyti problemiško, technologijų ir visuomeni- 
nės pažangos išvarginto suaugusiųjų pasaulio. Psichinės funkcijos, 
tokios kaip veiksmus valdanti sąžinė, galutinai neteko galios ir to- 
dėl nebegali būti perduotos augančiai kartai. Internetinio puslapio 
savininkai, nesąmoningai siekdami jaunimo pripažinimo mainais 
už jam suteiktą galimybę „parodyti“ mokytojams, taip pat kenčia 
nuo projekcinio sutrikimo. 

Kibernetinio persekiojimo sąvoka gali būti taikoma ir vis daž- 
nėjantiems kraštutinės prievartos bei seksualinių išpuolių atvejams, 
kurie filmuojami nešiojamąja vaizdo kamera ir vėliau platinami tin- 
kle. Čia taip pat galioja grynai daiktiški elgesio modeliai, kuriais gali 
būti paaiškintas vis brutalesnis ir tikra šio žodžio prasme nežmoniš- 
kesnis nusikaltėlių elgesys. Pagal psichinį suvokimo lygį kankinami ir 
demonstruojami ne žmonės, o daiktai. 


Ekskursas: žvilgsnis į ateitį - japonų 
hikikomorių pavyzdys 


Man rūpi Vokietijos vaikai ir jaunuoliai, aš ieškau, kaip spręsti prob- 
lemas, su kuriomis vis dažniau susiduriu. Tačiau norint pamatyti, 
kuo gali baigtis čia aprašomi procesai, kartais verta pažvelgti kiek 
plačiau. Jei mūsų žvilgsnis pasieks Japoniją, atsivers niūri perspek- 
tyva, kurios aš jokiu būdu nelinkėčiau Vokietijai ir kuri verčia mus 


griežčiau vertinti gimtosios šalies blogybes. 

Japonija jau gana seniai kovoja su hikikomorių problema. Hiki- 
komoriais vadinami jaunuoliai bei jauni suaugę žmonės, kurie nebe- 
dalyvauja visuomeniniame gyvenime, o egzistuoja visiškai atsiskyrę 
savo asmeninėje erdvėje. Dažniausiai ta asmeninė erdvė yra hiki- 
komorio kambarys, bet perkeltine prasme tai virtualioji erdvė, nes 
dauguma hikikomorių praleidžia labai daug laiko prie kompiuterio, 
internete arba žaisdami įvarius kompiuterinius žaidimus. Televizija 
taip pat priklauso jų tikrųjų draugų būriui. 

„Hikikomori“ verčiama apytiksliai kaip „užsidaryti“, tikro šios są- 
vokos sinonimo iki šiol nėra. Tradicinis „mizantropas“ arba „žmonių 
priešas atrodys tik draugiški apibūdinimai, jei įsivaizduosime šio 
modernaus reiškinio griaunamąją galią. 

Japonų psichiatras Saito Tamaki, įvedęs hikikomorių terminą, 
mano, kad nuo to kenčia maždaug milijonas japonų; valstybinės 
įstaigos, kaip antai Japonijos sveikatos ministerija, mini mažesnius 
skaičius, tačiau niekas neneigia pačios problemos. 

Aš nenoriu ir negaliu čia itin gilintis į šio reiškinio priežastis, 
jos iš dalies susijusios su japonų tradicijomis, kurios vakarietiškoje 
visuomenėje visiškai nepažįstamos. Tačiau pagrindinių bruožų visiš- 
kai pakanka paralelei su padėtimi mūsų šalyje. 

Vertindami situaciją šeimoje, specialistai teigia, kad hikikomo- 
rių tėvams sunku suvokti vaikų elgesį ir tinkamai į jį reaguoti. Jei 
palygintume tai su mūsų šalies tėvų, patiriančių projekcinį sutriki- 
mą, elgesiu, panašumai bus akivaizdūs. Atkreipiamas dėmesys ir į 
stiprią priklausomybę nuo tėvų, ypač į išskirtinį Japonijoje „Amae 
vadinamą motinos ir sūnaus ryšį. Tai taip pat sutampa su mano at- 
likta priežasčių, dėl kurių vokiečių vaikai nebeužauga savarankiškais 
visuomenės nariais, analize. 

Visų hikikomorių bendru bruožu laikomas nesugebėjimas per- 


eiti iš vaikystės ir jaunystės į suaugusiųjų gyvenimo tarpsnį; tiriamas 

transformacijos ir iniciacijos ritualų nebuvimas moderniojoje japo- 
nų visuomenėje. 

Mano analizė rodo, kad mūsų vaikai ir jaunuoliai taip pat strin- 
ga pereidami iš vieno amžiaus tarpsnio į kitą ir lieka ankstyvosiose 
psichikos brandos fazėse. Transformacijos ir iniciacijos ritualų 5ą- 
vokos taip pat gali būti interpretuojamos ta prasme, kad suaugusieji 
nebepripažįsta savo, kaip vadovų, funkcijos ir tokiu būdu atima iš 
jaunuolių normalaus vystymosi galimybę. 

Daugumai hikikomorių būdingas pasitraukimas į virtualų pasau- 
lį jau stipriai paplito ir čia, todėl galime gretinti padėtį. Jaunuoliams, 
kurie didumą savo laisvalaikio praleidžia prieš monitorių, visiškai 
nebūtina palaikyti tikrų santykių su tikrais žmonėmis. Virtualusis 
interaktyvumas, skelbiamas nuo „Web 2.0“ laikų, iš tikrųjų yra ap- 
gaulingas, nes kompiuterio vartotojas kiekvieną akimirką, vadovau- 
damasis vien savo užgaida, gali nutraukti arba visiškai užbaigti inte- 
rakciją. Vartotojas tuo metu vadovaujasi savo ankstyvosios vaikystės 
fantazija, kad supantį pasaulį gali valdyti kaip panorėjęs, net atrodo, 
kad jis tiesiogine prasme kada užsimanęs tą pasaulį įjungia ir išjun- 
gia. Sėdint prieš monitorių neurono „žmogus“ net ir nereikia, nes 
virtualusis pasaulis pasireiškia kaip daiktiškas, neturintis galimybės 
padaryti vartotojui kokią nors įtaką ar jį kaip nors nuteikti. 

Daugeliui vaikų, kurie užauga patirdami simbiotinį santykių su 
tėvais sutrikimą ir kurie neturi neurono „Žmogus“, gresia didelis pa- 
vojus tapti hikikomoriais. Beje, Japonijos patirtis rodo, kad pažeisti 
žmonės po tam tikro visiško atsiribojimo sukaupia nemažai agre- 
sijos, kuri pasireiškia žiauria fizine prievarta, dažniausiai nukreipta 
prieš savo šeimą. 

Šiai ekstremaliai sutrikimo formai būdingas bet kokių visuomenės 
struktūrų ignoravimas, kryptingas siekis išvengti kontaktų ir konfliktų 


su kitais žmonėmis. Jei pagalvosime apie mano pavaizduotų partneriš- 

kų, projekcinių, simbiotinių sutrikimų nuoseklią tolesnę plėtrą, pama- 


tysime, kad ir mūsų kultūroje ilgainiui gali atsirasti kažkas panašaus. 


Pavyzdžiai 


Vaikų namų pavyzdys - kaip simbiozė iškraipo požiūrį į vaiką 


Vienuolikos metų Markas jau antri metai vaikų namuose, nes jis 
meluoja, vagia ir, būdamas gabus, ignoruoja mokymąsi. Per vieną 
savaitgalį - vaikai kas keturiolika dienų praleidžia savaitgalius savo 
tėvų namuose - jis padovanoja savo trylikos metų broliui brangų 
kompiuterinių žaidimų pultą. 

Nuvežęs berniuką atgal į vaikų namus tėvas išdidžiai papasakoja 
vaikų namų vadovams, kad žaidimą Markas broliui nupirko sutau- 
pęs kišenpinigių. Pastaba, kad Markas neturėjo tiek daug pinigų, pri- 
verčia tėvą išprovokuoti naują sūnaus melą. Markas sakosi pinigus 
taupęs slapčia. Paskambinus į parduotuvę, kurioje berniukas taria- 
mai pirko žaislą, sužinoma, kad tai neįmanoma, nes Minėta parduo- 
tuvė iš viso neprekiauja tokiais daiktais. Bet ir tai neįtikina tėvo. 

Tik kai kitas vaikas patvirtina, kad Markas šitą ir dar keletą Žaidi- 
mų pavogė iš žaislų parduotuvės, tėvas pagaliau pripažįsta faktus. 
Vis dėlto jis vaikų namų vadovybės klausia patarimo, kaip reikėtų 
elgtis su pavogtomis prekėmis, ar žaidimai būtų grąžinti Markui, jei 


paaiškėtų, kad jis jų nevogęs. 


Kai trūksta neurono „žmogus“ 


Mokytoja pasakoja apie savo mokinį Janiką: 
Pirmiausia į akis krinta būdas, kuriuo Janikas bando užmegzti 


kontaktus. Jis liečia savo klasės draugų plaukus, pilvą, nugarą arba 


129 


rankas. Atrodo, lyg „kartųsi“ kam ant kaklo. Bendraklasiai dažnai jį 
šiurkščiai atstumia, bet tai berniukui netrukdo taip elgtis ir toliau. 
Kita vertus, Janikui labai nepatinka, kai vaikai artinasi prie jo. Jis tuoj 
pat ima gintis, šaukia „ne“ arba „palikit mane ramybėje“ ir dažnai su- 
reaguoja agresyviai, taip išprovokuodamas konfliktus. 

Janikas kalba beveik negirdimai, kimiu balsu, pats linkęs tylėti ir 
prabyla tik reikalaujamas suaugusiųjų. Su bendraklasiais jis negali 
užmegzti adekvataus žodinio kontakto. 

Jis kasdien paslapčiomis atidaro savo klasės draugų kuprines 
ir po jas rausiasi. | bet kokius bandymus pasikalbėti neatsako, 
praktiškai visiškai nereaguoja ir savaitėmis nesiliauja taip elgęsis. 
Dažniausiai atrodo, kad jis nedalyvauja jokioje veikloje, negali sekti 
pamokos ir nereaguoja net į savo vardą. Gali tekti net šešis sykius 
kreiptis, kol Janikas kaip nors sureaguoja, tačiau dažniausiai netin- 
kamai. 

Abu tėvai įsitikinę, kad Janikas turi tam tikrų problemų bei su- 
trikimų motorikos ir dėmesio sutelkimo srityse, tačiau juos esą ne- 
sunku pašalinti, jei tik motina su Janiku tinkamai padirbės (motina, 
pavyzdžiui, mano, kad smulkiosios motorikos problemas galima iš- 
spręsti spalvinant mandalas). 

Janikui stinga motyvacijos sekti pamoką. Įdomiai pateiktos te- 
mos nesužadina jo smalsumo. Savo sąsiuviniais, rašikliais ar vado- 
vėliais jis naudojasi tik žaisdamas. Jis labai vangus ir užtrunka itin 
ilgai, kol imasi kokios nors užduoties. Jo dėmesys ir darbingumas 
ypač trumpalaikiai, jį reikia nuolat raginti tęsti darbą, jis labai lengvai 
išblaškomas. 

Janikas iki šiol nerado savo vietos klasės kolektyve, manoma, dėl 
ambivalentiško būdo užmegzti pažintis. Jis šaukia ant klasės drau- 
gų, be priežasties juos stumdo, ginčijasi ir siekia įsiteikti glostyda- 


mas bei panašiai. Žaidimuose jis taip pat neranda sau vietos. Jis pats 

nuteikia prieš save, trukdydamas kitiems žaisti arba sugriaudamas, 
kas pastatyta. 

Galiausiai Janikas prisijungė prie grupelės trečiokų, kurie ėmėsi 
tikros jo „dresūros“ ir kurių „nurodymus“ jis noriai vykdė, pavyzdžiui, 
mušdavo kitus vaikus arba juos apspjaudydavo, sakydavo „purvi- 


nus“ žodžius ir taip toliau. 


ę SR KLUS 


Sutrikusi visuomenė 


Vaikai ateina į jau egzistuojančią visuomenę, jie negali pasirinkti 
nei gimimo vietos, nei laiko, nei savo tėvų. Žmogaus kūdikis labai 
ilgai, jei lygintume su kitomis žinduolių rūšimis, lieka visiškai pri- 
klausomas nuo tėvų, visų pirma nuo motinos. Užtenka vien jau to 
fakto, kad aš savo, psichiatro, praktikoje niekada netirčiau vien tik 
manomai sergančio vaiko, bet visada atsižvelgčiau į gana nemažą jo 
aplinką. 

Jau paminėjau pagrindinius dalykus kalbėdamas apie būtiną tėvų 
anamnezę, be kurios nagrinėti vaiką ir jo elgesį būtų beprasmiška. 

Tai reiškia, kad bandant teoriškai pagrįsti savo veiklą man tenka 
atsiriboti nuo pavienių atvejų ir taikyti sisteminę analizę. Vaikas pri- 
klauso „šeimos sistemai“. Kai susitinku su vaiku, jo elgesį galiu per- 
prasti tik atsižvelgdamas į šią sistemą ir į įvairias sąveikas jos viduje. 


Vaiko diagnozė visada susijusi su struktūrine šeimos diagnoze. 

Veiklos pradžioje, siekiant atrasti daugumos sutrikimų, pasitai- 
kančių mano praktikoje, priežastis, visiškai pakako šito principo. 
Dažniausiai tai būdavo neurotinio pobūdžio vaikų sutrikimai, susiję 
su tėvų patologiniais bruožais, todėl galėdavo būti gydomi atskirai. 
Taigi diagnozuodamas tokius atvejus aš visada galėdavau remtis as- 
meninėmis vaiko ir jo tėvų biografijomis ir atsekti sutrikimų priežas- 
tis ir įtakas. 

Mano dabartinėje veikloje dažniausiai nebeįmanoma taikyti 
„šeimos sistemos“ analizės metodo. Neurotiniai sutrikimai tapo re- 
tenybe, juos pakeitė aprašytasis vaiko psichikos raidos įstrigimas ties 
žemesne nei šešeri metai riba. Prieš maždaug penkiolika ar dvide- 
šimt metų klasėse pasitaikydavo nuo dviejų iki keturių probleminių 
vaikų, o šiandien santykis visiškai priešingas, tai akivaizdu pažvelgus 
į pradinukų testavimo lentelę, pateiktą 2 skyriuje: iš dvidešimt pen- 
kių vienos klasės mokinių šiandien tik du ar keturi nekelia visiškai 
jokių problemų, visi kiti pasižymi įvairiais sutrikimais. Ir tai ne neu- 
rotinės problemos, o dažniausiai su fiksacija ankstyvoje psichikos 
brandos fazėje susiję sutrikimai. 

Jei bandyčiau tokius sutrikimus analizuoti ribotoje „šeimos sis- 
temoje“, man tikrai nepasisektų. Šių vaikų tėvai dažniausiai psichiš- 
kai sveiki, todėl negalima tikėtis sėkmės, ieškant nerimą sukėlusio 
vaiko elgesio priežasčių tik tėvų biografijose. 

Susidūręs su tokia realybe, turėjau iš esmės peržiūrėti savo ana- 
lizės metodus. Vaikų raidos sutrikimai buvo akivaizdūs, tėvų pastan- 
gos ir jų psichinė sveikata taip pat nekėlė abejonių. Susirūpinimą 
keliančių reiškinių priežastis turėjo būti surasta už šitos privačios 
aplinkos ribų, ji slypėjo vaikus supančiame pasaulyje. 

Taigi aš ėmiausi analizuoti nebe „šeimos sistemą“, bet „visuome- 
nės sistemą . Sąlytis su man patikėtomis problemomis išaugo į socio- 


loginį tyrimą, nors ir atliekamą vaikų psichiatro. Neturėjau tikslo - ir 


dabar neturiu — konkuruoti su visuomenės mokslų teoretikais. Ta- 
čiau gilesnės priežastys, lėmusios suaugusiųjų, supančių mano jau- 
nuosius pacientus, elgesio problemas, galėjo būti įvardytos tik tiriant 
jų reakciją į aplinkinį pasaulį. 

Norėdami suprasti, kad mūsų vaikų problemos kyla būtent dėl 
klaidingos jų psichikos raidos, negalime išvengti atidaus juos auklė- 
jančių suaugusiųjų pasaulio nagrinėjimo. 

Su mumis šiandien atliekamas mūsų pačių sugalvotas bandy- 
mas. Lenktyninis moderniosios visuomenės automobilis visu greičiu 
lekia tiesiai į sieną, o mes net nepasiteiravome, kur yra stabdžiai ir 
kaip reikia sukinėti vairą, norint sveikiems išnešti kailį. Tas pašėlęs 
lėkimas prasidėjo prieš maždaug šešiasdešimt metų. 

Paskutinė didelė moderniosios visuomenės katastrofa buvo An- 
trasis pasaulinis karas. Ne veltui dažnai kalbama apie „nulinę valan- 
dą“, turint galvoje naująją pradžią po nacionalsocialistinės valstybės 
kapituliacijos. Ši sąvoka apima visiškai naują, tik į priekį nukreiptą 
vyksmą. Jis prasidėjo šeštojo dešimtmečio griuvėsiuose ir iki šios 
dienos reiškiasi įvairiomis formomis, bet nė karto nebuvo ilgesniam 
laikui sustojęs ar juo labiau grįžęs prie pradinio taško. Taip mėgsta- 
mas „ekonominio stebuklo“ terminas mums sako, kad kalbama apie 
reiškinį, kuriam žmonės beveik neturi įtakos, apie tikrą „stebuklą, 
kuris jėgų semiasi iš savo paties dinamikos. 

Visuomenė keičiasi vis sparčiau ir pirmiausia technologijų srity- 
se, nauji išradimai pateikiami ne kas valandą, o kiekvieną akimirksnį. 
Vos žmogus ima susivokti naujoje savo gyvenimo situacijoje, ji jau 
keičiasi dėl naujų, pažangių technologijų. 

Tačiau toks vyksmas žmogų vis labiau vargina. Žodis „pažan- 
ga“ vis dažniau atrodo reiškiantis žengimą tolyn nuo žmogaus ir jo 
tikrųjų poreikių. Žiūrint iš bendrosios pozicijos, visuotinė mūšų vi- 


suomenės gerovė jau pasiekta, nėra tikro karo, bado, skurdo ar pa- 

našaus pavojaus ir kitų egzistencinių patirčių, tik negerumo pojūtis 
gyvenant visoje toje gerovėje. 

Mes pirmą kartą atsidūrėme visuomenėje be ateities vizijos. Jei 
žmonių dabar paklaustume, ką iš esmės jie norėtų pagerinti savo gy- 
venime artimiausiu laiku, vargu ar sulauktume atsakymų, susijusių 
su pagrindiniais egzistenciniais poreikiais arba su siektinu aukštes- 
niu visuomenės išsivystymo lygiu. Dažniausiai būtų pageidaujama 
„daugiau pinigų“, „daugiau laisvalaikio“, „daugiau saviraiškos“. 

Užuot veikusi aktyviai ir intuityviai, visuomenė regisi ištikta sa- 
votiško baimės paralyžiaus. Žiniasklaida mus kasdien atakuoja įvai- 
riausiomis neigiamomis naujienomis. Senasis žurnalistinis moto 
„tik blogos naujienos yra geros naujienos“ visiškai neteko ankstes- 
nės giluminės ironijos, jis šiandien rimtai įgyvendinamas. Redak- 
cijose, atrodo, be žodžių sutarta, esą svarbiausia kasdien pateikti 
vis naujų katastrofų, rasti vis naujų įrodymų, kad pasaulis yra labai 
blogas. 

Blogosios naujienos tapo svarbiausios, liguistumas atrodo nor- 
mali būsena, su kuria mums lyg ir telieka susitaikyti. Tačiau tokios 
mus pasiekiančios naujienos turi visai netikėtų padarinių Žmonių 
kasdieniame gyvenime. Balandžio pabaigoje sulaukęs saulėtos ir 
šiltos dienos, žmogus jau nebegali nekliudomai mėgautis gamtos 
pabudimu iš žiemos miego, nedrąsiomis paukščių giesmėmis ir 
žemę nuspalvinančiais pirmaisiais žiedais. Ne, pirmoji mintis bus 
apie klimato kaitą, ir ji sustiprės, jei ir rytojus bus toks pat giedras. 
Siaubingų sausrų ir dykumų vaizdai kartu su pranešimais apie ura- 
ganus bei potvynius, palaikomi pokalbių laidų ir teminių straipsnių 
artilerijos, braunasi į mūsų sąmones ir apkartina arba iš viso atima 
gebėjimą džiaugtis pavasario rytu. 

Aš nenoriu pasakyti, kad reikia ignoruoti klimato kaitos požy- 


mius. Tačiau žmogus faktiškai paliekamas vienas dorotis su didžiuliu 

informacijos kiekiu bet kuria tema ir jam tai sunku. Nuolat pasiro- 
do — dažnai net visai nepatikrinus informacijos — naujų tariamai la- 
bai svarbių pranešimų su paantrašte „moksliškai patvirtinta“, o nere- 
tai jie net prieštarauja vienas kitam. Ir dažniausiai tai visai nesvarbu. 
Tariamoji naujiena, o juolab bloga naujiena, yra dėmesio centre, ji 
pati sau tikslas ir visiškai nesitikima, kad bus gilinamasi į temą. 

Dėl tokių pokyčių suaugę žmonės prarado gebėjimą orientuotis 
tikrovėje ir aiškiai suvokti santykius su kitais žmonėmis. O aiški po- 
zicija ypač svarbi bendraujant su vaikais. Kadangi vaikai negali patys 
sau vieni tapti suaugusiaisiais, atitinkančiais normalios kasdienybės 
reikalavimus, tėvai, seneliai, vaikų darželių, mokyklų ir kitų įstaigų 
pedagogai privalo sudaryti jiems deramo vystymosi sąlygas. 

Bet tai įmanoma tik suaugusiesiems, kurie patys suvokia save 
kaip auklėtojus ir suteikia galimybę vaikui būti vaiku, tai yra mokytis 
būnant paklusniojo vaidmenyje ir paauglystės laikotarpiu palengva 
artėti prie suaugusiojo gyvenimo. Iki tol vaikams turi būti vadovau- 
jama, jie turi matyti savo atspindį ir drauge jaustis saugūs. Saugumo 
samprata yra labai svarbi. Jei mums pasisektų vėl suvokti, kad vado- 
vavimas vaikams nereiškia nepagarbos jų „asmenybėms“, bet, prie- 
šingai, padeda tai asmenybei laipsniškai vystytis saugioje vaikystės 
aplinkoje, gerokai pažengtume į priekį. 

Sutartinai partneriška mąstysena ir tokie pat veiksmai pavertė 
mus nuosavų vaikų baudžiauninkais, tai aš ir aprašiau kalbėdamas 
apie pirmąją santykių sutrikimų pakopą. Ta moderni mąstysena ma- 
žiems vaikams neturi būti taikoma. Anksčiau buvo įprasta vaikus 
auklėti tradiciniais metodais. Nuolat lavinant pagrindines elgsenas 
buvo remiamasi vadovavimu bei atspindėjimo būtinumu, jei vaiko 
elgesys yra klaidingas. Modernieji, partnerystės idėja pagrįsti meto- 
dai palengva įsivyraudavo jau vyresnių vaikų bei jaunuolių auklėjime, 


kai galima būdavo tikėtis, kad aiškinimas bus paveikesnis nei valdy- 

mas. Taigi buvo taikoma mišri auklėjimo forma, kurioje prasmingai 
derėjo tradiciniai ir modernūs principai. 

Kalbant apie visuomenės sistemos analizę, tenka konstatuoti, 
kad šiandien mes beveik be išimčių vadovaujamės moderniąja mąs- 
tysena. Senoji Kanto maksima „Turėk drąsos naudotis savo protu“ 
mūsų vėlyvojoje švietimo visuomenėje tapo mantra, kurią nepaliau- 
jamai burblename sau po nosimi ir kurią be jokių išimčių taikome 
visiems savo aplinkos žmonėms. Taip ir vaikams mes, sekdami šiuo 
modernios mąstysenos nurodymu, priskiriame sugebėjimą gyventi 
sapere aude* ir galimybę protingai valdyti savo elgesį. Psichikos ug- 
dymas paliekamas be dėmesio ir laikomas savaime įvyksiančiu. 

Pagrindinis mano „visuomenės sistemos“ analizės rezultatas yra 
faktas, kad mes — įsikibę savo modernaus mąstymo - pirmiausia 
turime suvokti psichikos ir psichinės brandos proceso svarbą mūsų 
vaikų gyvenimams. Dabartinė visuomenės kritika, kalbėdama apie 
problemiškus vaikus, dažniausiai remiasi jų tėvų socialiniu pažei- 
džiamumu. Populiarūs aiškinimo modeliai, vyraujantys ir žiniasklai- 
dos pranešimuose, vaizduoja tėvus, kurie nesirūpina savo vaikais ir 
daugiau ar mažiau juos apleidžia. Tačiau tai visiškai netinka daugu- 
mai suaugusiųjų, su kuriais aš susiduriu savo praktikoje. Problemiš- 
kais šiandien dažnai tampa ir vaikai iš gerų šeimų, turintys kiaurą 
parą jais besirūpinančius tėvus, itin besistengiančius dėl savo vaikų 
gerovės. 

Iš tos visuotinės gerovės, kokios anksčiau negalėjome net įsi- 
vaizduoti, išaugęs kasdienių tikslų ir prasmės neturėjimas maitina 
pirmąjį santykių sutrikimo tipą — partneriškumą. Suprantama, gero- 
vę sunku suvokti kaip trūkumą. Bet psichiniu požiūriu būtent taip ir 


reikia interpretuoti visuomenės elgesį. „Prasmingų“ tėvų kartos tiks- 


* 


Savo protu (/ot.). 

lų praradimas, persisotinimas pačiais savimi nukreipiamas į vaikus 
kaip į naujos kartos viltį ir ateities simbolį. O čia jau nebetoli iki kito 
žingsnio - laikyti vaikus sau lygiais, savo partneriais, ir tas žingsnis 
atrodo tiesiog neišvengiamas. 

Įvykus tokiems pokyčiams visuomenėje, dešimtojo dešimtmečio 
pradžioje vaikų darželiuose ir mokyklose ėmė atsirasti juos atitin- 
kančios koncepcijos. Visų pirma tai jau aprašytos atvirojo auklėjimo 
koncepcijos, kurios netinka vaikų psichinėms funkcijoms formuoti, 
nes ir čia su vaikais elgiamasi partneriškai — nuolatiniu aiškinimu, 
kalbėjimu, įtikinėjimu tikimasi išauginti asmenybes. Vaikas turįs 
mokytis iš paaiškinimų ir galiausiai pats nuspręsti, kas jam tinka- 
miausia. 

Šio pedagoginio defekto poveikis visuomenei dabar gali būti ste- 
bimas darbo rinkoje — aš jau ne kartą minėjau profesinio rengimo 
problemas. Mano santykių sutrikimo modelis gerai paaiškina tipiš- 
kus darbdavių skundus. Nesamas arba prastas pasirengimas darbui 
yra susijęs su psichinėmis funkcijomis, kurių jauniesiems darbinin- 
kams trūksta ir kurių būtinai reikia norint, pavyzdžiui, pasiekti gerą 
darbo rezultatą net tada, kai lauke gražus oras, tiesiog šaukte šau- 
kiantis į aludę ar maudyklę. Sveika psichika sugeba nuslopinti tą ta- 
riamai prioritetinį norą išgerti alaus ar išsimaudyti ir leidžia žmogui 
susitelkti darbui. Partneriškai užaugintas žmogus patirs nemenkų 
problemų, nes iš jo retai būdavo reikalaujama nuslopinti tokius no- 
rus ir dargi išsamiai nepagrindus ir nepaaiškinus. 

Tačiau visuomenės raida nestovi vietoje. Prie aprašyto visuo- 
tinės gerovės fenomeno maždaug prieš dešimtmetį prisidėjo ne- 
žabotas tikėjimas technologijomis, kurios atrodo inovatyvios, bet 
pažadina gilų baimės bei nesaugumo jausmą, kai vis dažniau ima 
atrodyti, lyg ne žmogus valdo tas naujas priemones, O priešingai — 
jos naudojasi žmogumi. Ne veltui mūsų laikais atsirado infoelito 


sąvoka, apibrėžianti nedidelę grupę asmenų, gebančių tikslingai 
naudotis informacinėmis technologijomis ir prasmingai pritaikyti 
gautą informaciją. 

Daugumai žmonių modernusis pasaulis panėši į žiurkėno ratą. 
Jie stengiasi, nori suspėti su pažanga, bijosi būti palaikyti atsiliku- 
siais ir nemoderniais. Kadangi technologijų plėtra yra vis greitesnė 
ir net pralenkia galimybes jas perprasti, Žmogus tiesiog ima trypčio- 
ti vietoje, sukasi it žiurkėnas rate, judėdamas, bet nepažengdamas 
tolyn. Psichiatro vertinimu, toks nuolatinis suaugusio žmogaus per- 
krovimas sukelia jam depresiją, kurios požymiai gerokai skiriasi nuo 
klasikinių. Įprastai depresyvus žmogus užsisklendžia savyje, slepia- 
si ir nenori turėti jokių reikalų su išoriniu pasauliu, o šiuo atveju 
yra priešingai, aš tai vadinu „veikliąja depresija“. Veikliąja todėl, kad 
tokios depresijos ištiktas žmogus gerokai aktyvesnis, nuolat imasi 
veiklos. 

Tačiau tas, kuris nuolatos veikia, nuolatos turi ir duoti; būti ak- 
tyviam reiškia peržengti savo ribas ir atiduoti dalį savęs. Bendraujant 
su kitais suaugusiaisiais tokiu būdu nebelieka galimybės ką nors gau- 
ti mainais, praturtėti emociškai. Keitimasis pripažinimu ir palanku- 
mu dabartinėje visuomenėje labai sumenkęs ir nebegali patenkinti 
tikrųjų šios srities poreikių. 

Tokiomis aplinkybėmis vaikams tenka visiškai naujas vaidmuo. 
Suaugusieji juos funkcionalizuoja, jiems priskiriamas palankumo 
tiekėjų statusas, nes suaugęs Žmogus jaučiasi atsidūręs padėtyje, dėl 
kurios jam tenka per vaiką kompensuoti palankumo trūkumą. 

Nesąmoningai kompensuodamas šį trūkumą suaugęs asmuo iš 
tiesų išnaudoja vaiką emociškai. Vaikui reikia autonomiškų tėvų, au- 
klėtojų ir mokytojų, besirūpinančių optimaliu jo psichinių funkcijų, 
būtinų gyvenimui visuomenėje, ugdymu. Dabar yra atvirkščiai — 


nuolat palaikoma vaiko ankstyvojo amžiaus fantazija, esą jis vienas 

pasaulyje galįs viską aplink save valdyti, pasirinktinai dalydamas savo 
palankumą tiems suaugusiesiems, kurie tinkamai elgiasi. 

Įsivaizduokite gimtadienio vakarėlį, per kurį dešimt suaugusiųjų 
susibūrė į grupelę, norėdami pabendrauti tarpusavyje. Staiga prieina 
vaikas ir sako „labas“, taigi reikalauja dėmesio. Šiandien beveik visa- 
da suaugusieji liausis kalbėjęsi ir užsiims vaiku, užuot baigę pradėtą 
pokalbį ir tik tuomet skyrę dėmesį vaikui. Vaikas tokiu metu patiria 
galintis valdyti dešimt suaugusių žmonių vienu ypu. Didinga! Tačiau 
niekas nepastebi, kad iš vaiko tokiomis aplinkybėmis, kurios regi- 
mai reiškia tik palankumą ir dėmesį, atimama egzistencinė patirtis, 
leidžianti pajusti, ką reiškia ko nors siekti, ką reiškia laukti, kol bus 
galima patenkinti troškimą. Jei suaugusieji elgtųsi būtent taip, šian- 
dien jų elgesys klaidingai būtų palaikytas nemaloniu, nedėmesingu ir 
net šiurkščiu. 

Suaugdami ir vis dažniau susidurdami su kitų žmonių diktuo- 
jamomis sąlygomis, visų pirma darbinėje veikloje, tokie vaikai pa- 
sijunta stovį prieš beveik neišsprendžiamą problemą, nes jų psi- 
chinėje koncepcijoje nėra numatytas kitų žmonių diktatas. Įvairių 
frustracijų toleravimas, gebėjimas ištverti norų neatitinkančias 
situacijas, noro išsipildymo laukimas — visa tai tampa kriziniais 
momentais, priverčiančiais rimtai suabejoti individo (iš)gyvenimo 
galimybėmis. 

Kai aš kalbu apie emocinį vaiko išnaudojimą, aiškiai sakau, kad 
tik suaugusieji gali pakeisti vis sudėtingesnę padėtį. Turi būti kalba- 
ma ne apie griežtesnį vaikų auklėjimą, bet siekiama, kad auklėjantieji 
vaikus pripažintų jau esamus santykių sutrikimus. 

Kol tokio supratimo nebus, mūsų visuomenė toliau keliaus link 
vaikystės, kaip žmogaus raidos tarpsnio, panaikinimo. Gimdymo na- 
muose vaikas įsviedžiamas į šį pasaulį kaip mažas suaugėlis ir tuoj 


pat įtraukiamas į gyvenimo sūkurį, net nesusimąstant apie keliamų 

reikalavimų pagrįstumą. Tuo paaiškinamas dabartinis vaikų daly- 
vavimas visose „klasikinėse“ suaugusiųjų gyvenimo srityse. Užuot 
supratę, kad tokiu būdu vaikai netenka paskutinių saugių priebėgų, 
nuo projekcijos arba simbiozės kenčiantys suaugusieji šį faktą su- 
vokia kaip laimėjimą, naudingą vaikui, nes taip jam leidžiama tapti 


lygiaverčiu partneriu. 


9 sRU KLUS 


Kur mums reikia eiti: atgal prie 
sveikų santykių - vaikai vėl laikomi vaikais 


Jei mano šioje analizėje aprašytiems procesams leisime plėtotis to- 
liau, mums iškils pavojus tiesiog prarasti visą kartą. Vaikai, su kuriais 
nuo mažens yra elgiamasi kaip su suaugusiaisiais, neturi jokios ga- 
limybės deramai vystytis ir vėliau tapti ne tik auklėjimo teisę turin- 
čiais, bet ir auklėti galinčiais naujos kartos tėvais. 

Suaugusiųjų pasaulio tendencijos grėsmingos. Dėl per pastaruo- 
sius dvidešimt metų ypač pakilusio visuotinės gerovės lygio, gilumi- 
nės psichologijos požiūriu, atsiranda nuolatinės individo regresijos 
pavojus. Žmogus nebejaučia tikrojo, pirminio alkio, troškulio, šalčio 
arba karo diktato, vakarietiškoje visuomenėje tai tiesiog nebejįsivaiz- 
duojama. Kova už būvį, nusviedžianti žmogų prie mūsų būties pa- 


grindų, ateityje atrodo nebebūsianti reikalinga. 

Moderniam žmogui iškyla pavojus tapti vis egocentriškesniam ir 
narcisistiškesniam, matyti ir pažinti tik save ir savo poreikius. Jis ga- 
liausiai praranda savo, kaip socialinės būtybės, savybes, nebėra ta z00n 
politikon“*, kuriai, anot Aristotelio, tiesiog įgimtas teigiamas bendrys- 
tės siekis. 

Silpstantis frustracijos toleravimas lemia vis menkesnę darbi- 
nę parengtį, tai faktas, kurio svarba atsiskleidžia tuomet, kai suvo- 
kiama, kad ši aplinkybė yra svarbi ne tik profesinei veiklai, bet ir 
asmeniniam gyvenimui. Viso to padarinys yra esamų struktūrų iš- 
ardymas. Struktūrų praradimas lėmė daugybę skyrybų, didinančių 
ne tik vienišų žmonių, bet ir vienišų tėvų, taip pat ir visų problemų, 
kurias skyrybos sukelia vaikams, kiekį. Tačiau vienišumas („single“) 
tapo siektina asmeninio gyvenimo organizavimo forma, kartais net 
ir iš moterų, norinčių turėti vaiką, tenka išgirsti nuomonę, kad jam 
auginti tėvas nėra būtinas. 

Ekstremaliomis formomis pasireiškiantis bandymas išvengti bet 
kokios atsakomybės už kitą žmogų leidžia numanyti, kad čia ir yra 
mūsų ateities raktas. Plačiąja prasme mes gyvename beprasmiame pa- 
saulyje, kuris atrodo neturintis mums pasiūlyti jokios rimtos perspek- 
tyvos. Be tos perspektyvos, regis, ir neverta rūpintis geru gyvenimo 
visuomenėje organizavimu, mes galime apsiriboti savojo ego poreikių 
tenkinimu. Tai klasikinis pasaulio pabaigos scenarijus, kuriam galima 
būtų rasti keletą panašumų aukšto išsivystymo civilizacijų praeityje. 

Siekdami patenkinti egoistinius įnorius, mes išnaudojame savo 
vaikų sielas partneryste, projekcija, simbioze. Mums reikia suvokti, 
kad šiandien įsigalėjęs modernusis mąstymas nėra papildoma gali- 
mybė ir koks nors pranašumas mūsų vaikams, tačiau didelis pavojus, 
gresiantis mūsų santykiams su jais. 


* Politinė, visuomeninė būtybė (gr). 

Modernusis mąstymas, kaip aš jį suprantu šiame kontekste, yra 
esminis partnerystės koncepcijos ženklas, tai horizontalusis mąs- 
tymas, pagrįstas tuo, kad prieš veikiant reikia suprasti. Tai tikrai 
tinkama ir geriausia prasme yra modernu tarp suaugusių žmonių, 
tačiau bendraujant su vaikais tas kelias veda tiesiai į spąstus. Tėvai 
ima nebereaguoti į tai, kaip elgiasi jų vaikas, o bando suprasti, ką 
jis daro, ir galiausiai paaiškinti vaikui, ką jis galbūt galėjo padaryti 
geriau. Vaikas turi elgtis geriau, nes suprato įžvalgas ir paaiškini- 
mus; kuo visa tai baigiasi, mes regime žvelgdami į šiandien mus 
supančias mažąsias pabaisas ir tironus. 

Tačiau šie vaikai tapo pabaisomis ir tironais tik dėl suaugusiųjų 
padarytų klaidų. Akivaizdu, kad problema kyla dėl tėvų, auklėtojų, 
mokytojų, senelių, terapeutų, taigi visų tų, kurie galėjo daryti įtaką 
vaikų psichikos ugdymui. Vaikai viso labo atspindi klaidingos visuo- 
menės raidos požymius. 

Tai suprasti turi visi suaugusieji. Mes galų gale vėl turime už- 
duoti sau klausimą apie prasmę, o ne bėgti nuo jo ir naudoti savo 
vaikus kaip trūkstamos prasmės kompensaciją. Tik tada, kai mes, 
suaugusieji, pajėgsime pripažinti, kad vaiko psichikos formavimui- 
si reikalingas vyresnis vadovas, vėl galėsime pradėti rūpintis ateities 
perspektyvą turinčia visuomene, kurioje ir mūsų vaikai galės gyventi 
bei veikti kaip zoon politikon. 

Tai nėra kategoriškas moderniosios, horizontaliosios mąstysenos 
atsisakymas. Tokia mąstysena tikrai yra apšvietos visuomenės laimė- 
jimas, tačiau ją reikėtų iš naujo apibrėžti kaip tikslą, kurio auklėjant 
vaikus turi būti palengva siekiama. Mažiems vaikams reikia suaugu- 
sio vadovo, pasižyminčio tradiciniu, vertikaliuoju mąstymu ir aiškiai 
suvokiančio, kad iki šiol neigiamai vertintas autoritetas ir hierarchija 
kaip tik ir yra svarbiausi elgesio su vaikais principai, suteikiantys jiems 


gyvenime būtiną aiškumą ir nurodantys tinkamą kryptį. 

Vaikų darželis ir mokykla - 
skubiai reikia pokyčių 


Reikia skubiai pareikalauti nuosekliai peržiūrėti šiandieninių vaikų 
darželių ir pradinių mokyklų koncepcijas, atkreipiant dėmesį į tai, 
kiek jose vadovaujamasi mąstymu, sukėlusiu aprašytus santykių su- 
trikimus. Daugumoje man žinomų vaikų darželių griežtai laikoma- 
si partnerystės koncepcijos. Vos pažengusio amžiaus, nuo trejų iki 
šešerių metų, vaikai priimami kaip asmenybės ir yra skatinami. Jei 
tas modernus, svarbiems neurologiniams teiginiams prieštaraujan- 
tis mąstymo būdas ir toliau plis bei taps vieninteliu auklėjimo vaikų 
darželiuose principu, mūsų vaikai neišvengiamai pervargs. Šie vai- 
kai bus priversti virsti princais, pabaisomis ir tironais, nes niekas 
nebesijaus atsakingas už tai, kad jiems būtų nurodytas būdas tapti 
visuomenėje integruotomis būtybėmis. 

Niekuo nepadeda ir tariamai blogai išauklėtų vaikų baudimas 
auklėjimo priemonėmis siekiant poveikio, nes tokie vaikai tik dar 
kartą įsitikina galintys savo elgesiu valdyti suaugusiuosius ir sulaukti 
pripažinimo. 

Tėvai, kaip ir auklėtojai bei mokytojai, pernelyg dažnai tokiais 
atvejais įsivelia į kovas, kurias jiems iš anksto lemta pralaimėti ir ku- 
riose jie nuolatos patiria pavojų apsijuokti prieš vaiką ir sukelti dar 
didesnę jo nepagarbą aplinkiniams. 

Vaikų darželiai ir mokyklos de facto turi būti laikomos įstaigo- 
mis, skirtomis vaikų psichikai ugdyti ir padėti laipsniškai jai bręsti. 
Ta užduotis tuo svarbesnė, kuo mažiau jai skiriama dėmesio šeimo- 
se. Vis didėjantis dabartinės padėties sprogimo pavojus susidarė ir 
todėl, kad nebėra nė vienos viešosios įstaigos, kuri būtų skirta šei- 


mos auklėjimo spragoms šalinti. 

Reikia, kad specialistams būtų sudarytos tinkamo neurologinio 
ir psichiatrinio tobulinimosi galimybės, taip jie veiksmingai padėtų 
dirbti vaikų darželiams ir mokykloms. Galiausiai aukštosiose mo- 
kyklose bei universitetuose specialistai turėtų būti ruošiami darbui 
su psichiškai nebrandžiais vaikais, o ne mokomi partneriškos mąs- 
tysenos, taip ją įtvirtinant ir skleidžiant. 

Dar kartą atkreipkime dėmesį į tai, kad trijų didžiųjų santy- 
kių sutrikimų problema netolygiai pasiskirsčiusi tarp asmenų, su 
kuriais vaikai kontaktuoja. Simbiozę, turinčią pačias prasčiausias 
perspektyvas, aš šiuo metu pastebiu iš esmės tarp tėvų, dauguma 
auklėtojų ir mokytojų blogiausiu atveju yra pažeisti projekcijos. Su- 
siduriant ne su nuosavais vaikais, yra gerokai sunkiau laikyti juos 
kūno dalimi, vaikai padaromi atsakingi „tik“ už meilę auklėtojui ir 
jo pripažinimą. 

Šis skirtumas suteikia galimybę geriau bręsti vaikų psichikai ir 
koreguoti šį procesą institucijose, o ne šeimose, kuriose santykių 
chaosas vis didėja. Tai pagrįstai leidžia reikalauti plėsti valstybinių 
visos dienos įstaigų tinklą. Turėtų būti aišku, kad kalbama ne apie 
saugojimo vietas: tokios įstaigos turi prasmę tik tada, kai jose dirba- 
ma suvokiant vaiko brandos trūkumus. 

Pradinių mokyklų mokytojų pagrindinis darbas tampa nebe per- 
duoti žinias, bet formuoti gebėjimą mokytis. Tai reiškia, kad vaiko 
psichika ir mokykloje turi būti ugdoma toliau. Mokytojai pirmiau- 
sia turi sukurti tokias pamokos sąlygas, kad vaikai galėtų perprasti 
medžiagą nenukreipdami dėmesio ir nekeldami nereikalingų emo- 
cijų. Nebūtų kvaila padiskutuoti apie vienų ar dvejų ikimokyklinio 
parengimo metų įvedimą, leidžiant jau penktaisiais gyvenimo metais 
pradėti lankyti mokyklą. Tariamai praleistą medžiagą psichiškai su- 
brendę vaikai lengvai išmoktų vėliau, sunkumų pereinant į aukštes- 


nių pakopų mokyklas neturėtų kilti. 

Reikia labai aiškiai pasakyti, kad čia išdėstytos mano mintys ne- 
turi nieko bendra su naujų pedagoginių koncepcijų kūrimu. Tokios 
koncepcijos visiškai nepadeda šiai vaikų grupei, nesukelia jokių jų 
problemiško elgesio pokyčių ir todėl yra visiškai nereikalingos. Šie 
vaikai mažiausiai tinka būti vis naujų pedagoginių idėjų bandomai- 
siais triušiais. Tačiau jiems tikrai reikia naujo supratimo, pagrįsto 
psichinės brandos procesų reikšmės pripažinimu. Tai taip pat galio- 
ja ir profesiniam lavinimui, mokytojai ir meistrai turi puikiai išma- 
nyti ne tik dėstomo dalyko paslaptis, tačiau ir bent bendrais bruo- 
žais suvokti neigiamo moksleivių elgesio priežastis. Tai galbūt leistų 
sėkmingai integruoti į darbinę veiklą vieną kitą beviltišku atrodžiusį 
„atvejį“. 


Nauji senelių uždaviniai 


Iki šiol apie senelius buvo kalbama tik minint, kad ir jie neretai yra 
atsidūrę projekcijos gniaužtuose. Tačiau neleistina apsiriboti vien 
tuo, turint omenyje tokią svarbią kartą. Būtent seneliai turi daug 
galimybių, kurios gali būti panaudojamos siekiant apsaugoti mūsų 
vaikų ir jaunimo kartas nuo visiško netinkamumo gyventi. Seneliai 
geba matyti vaiką kaip vaiką ir neapkrauti jo asmeninių problemų 
projekcijomis, 

Dažnai yra skundžiamasi, kad seniems žmonėms gyvenimo sau- 
lėlydyje pristinga pilnatvės, jie jaučiasi atstumti ir atriboti nuo gy- 
venimo. Jei manysime, kad ši karta gali suprasti aprašytus santykių 
sutrikimus, mums atsivers kelias aktyviai įtraukti senelius į jaunimo 


lavinimą. Būtų įmanoma taip organizuoti ankstyvąjį lavinimą vaikų 

darželiuose ir pradinėse mokyklose. Galima būtų sugalvoti modelių, 
sumažinančių šeimai tenkantį krūvį. Kai kurių iniciatyvų imamasi 
jau dabar, pavyzdžiui, „Vyresniojo draugo“ programa, kuri rūpina- 
si kartų dialogu diegdama šefavimo modelį. Jei tokių siūlymų būtų 
daugiau, būtų galima ką nors rinktis ne „iš bėdos“, o suteikti pras- 
mingą pagalbą. 


Pokyčių sąlygos: 
pirma suvokti, tada spręsti 


Mano kalbos turi tikslą: aš siekiu, kad suaugusieji suvoktų mūsų 
vaikų ir jaunuolių psichinio nebrandumo problemas ir tokiu būdu 
galėtų pasipriešinti šiam procesui, kuris grasina mūsų visų ateičiai. 
Ateičiai pavojingas visų pirma vis didėjančio simbiozę patiriančių 
narcisistinių vaikų būrio negebėjimas užmegzti santykius. Santykių 
užmezgimas reiškia, pavyzdžiui, kad vaikas dėl tėvų eina į mokyklą, 
dėl tėvų mokosi. Jei vaikas mokykloje prasižengia (o taip, savaime 
suprantama, neretai atsitinka), tėvai įprastai gali paveikti jo tolesnį 
elgesį. Narcisistinių vaikų elgesio paveikti neįmanoma. 

Man tenka apgailestauti, kad daugumos mano pacientų tėvai 
yra sveiki ir gali palaikyti santykius, tačiau jų vaikai dėl fiksacijos 
ankstyvojo amžiaus narcisizme tų santykių užmegzti nesugeba. Jie 
nėra labiau suinteresuoti mokymusi ir pasiekimais, jie dažniau va- 
dovaujasi savo įgeidžiais. Kyla realus pavojus, kad tapę jaunuoliais 
tokie vaikai vengs mokyklos ir vietoj jos pasitrauks, pavyzdžiui, į 
savo kambarį ir ten kiek užsimanę žais kompiuterinius žaidimus 


arba žiūrės televizorių. Japonų hikikomorių iš septinto skyriaus pa- 

vyzdys rodo, kad tai ne išsigalvojimas, pasiskolintas iš mokslinės 
fantastikos kūrinio, bet jau šiandien egzistuojanti karti vakarietiškai 
orientuotų šalių realybė. 

Kol bus aprūpinti, tokie vaikai elgsis ramiai. Tačiau vos tik jie pa- 
jus kokią nors stoką, pavyzdžiui, sugedus kompiuteriui ar televizo- 
riui, labai padidės žodinės ar fizinės agresijos prieš artimuosius, taip 
pat ir daiktus, galimybė. Tokie vaikai iš esmės reaguoja kaip mažylis, 
kuris reikalauja neatidėliotinai patenkinti įgeidį ir kuriam atsisakoma 
jį suteikti. 

Kadangi šie vaikai psichiškai nepriima kitų, jokios pedagoginės 
koncepcijos nepasiteisina ir anksčiau ar vėliau jų buvimas mokyklo- 
je bei visuomenėje tampa nebeįmanomas. Jie yra visiškai nepajėgūs 
dirbti ir tai per ilgą laiką gali sužlugdyti visuomenės struktūras. 

Tačiau mes iki to dar nepriėjome. Nes tarp visų rūpesčių neturi- 
me pamiršti vieno: dar visai neseniai Vokietijoje vaikai vystėsi labai 
teigiamai, psichiniai procesai vyko tvarkingai ir užaugdavo visaver- 
čiai visuomenės nariai. Todėl išlieka viltis, kad suvokę dabartines 
regreso tendencijas suaugusieji grįš prie sau deramo vaidmens — 
tėvų, kaip mylinčių vaiką asmenų, į kuriuos jis gali orientuotis, per 
anksti nespaudžiamas į netinkamą poziciją. Turime konstatuoti, kad 
vaikai skubiai reikalauja vėl būti laikomi vaikais; jiems primestas ma- 
žojo suaugėlio, turinčio visose gyvenimo srityse būti mūsų partne- 
riu, vaidmuo turi būti panaikintas! 

Kad tai galėtų įvykti, reikia tinkamų vaiko psichinės brandos ty- 
rimų vaikų darželiuose ir pradinėse mokyklose. Tik taip bus gauta 
duomenų, kurie turės pakeisti mąstymą svarbiose politinėse ir val- 
dymo įstaigose. Pati visuomenė, be abejonės, yra pasirengusi tokiam 
įsisąmoninimo procesui. Suvokimas, kad vis naujos pedagoginės 
doktrinos nieko nepakeičia, tapo neišvengiamas matant akivaizdžiai 


katastrofišką jaunimo profesinio lavinimo padėtį. 

Aš nenoriu čia siūlyti išsamių problemos sprendimo būdų, ir dėl 
svarbios priežasties. Niekam neatnešė sėkmės bandymas pasinaudo- 
ti tariamai paprasta problemos įveikimo strategija, prieš tai nesupra- 
tus jos sąlygų ir priežasčių. 

Būtent to aš ir siekiu: jūs, skaitytojas, kuris nieko labiau netrokš- 
ta nei pagelbėti (savo) vaikui, turite suvokti, kokie mechanizmai su- 
trukdė bręsti vaikų psichikai. Turint tai galvoje bus galima ieškoti 
naujų strategijų, padėsiančių ištrūkti iš aklagatvio. Tačiau tai bus 


procesas, kuriame aktyviai turės dalyvauti kiekvienas. 

Michaelis Winterhoffas (g. 1955) — vaikų ir jaunimo psichiatras ir psichoterapeu- 
tas, dviejų vaikų tėvas. Studijavo ir dirba Bonoje. Jo knyga „Kodėl mūsų vaikai 
virsta tironais“ sukėlė tikrą atsiliepimų audrą Vokietijoje ir iki šiol nedingsta iš per- 
kamiausių knygų sąrašų. Autorius aiškina, kodėl motinos turėtų nustoti blaškytis 
tarp supermamos ir beviltiškos nevykėlės vaidmenų. Jis parodo, ką vaikų darželiai 
ir mokyklos daro su mūsų vaikų psichika ir kodėl tėvai turėtų liautis mėginti susi- 
lieti su savo vaikais į vieną nedalomą visumą. Jis teigia, kad, norėdami nesužaloti 
vaiko asmenybės, mes praradome sveiką protą ir užmiršome, kas yra elgesio nor- 
si nevaldomi, o paauglys giminaitis kelia nuostabą aplinkiniams, nes nepripažįsta 
jokių elgesio normų, - ši negailestinga, bet teisinga knyga skirta jums. 

Vaikai vėl turės būti laikomi vaikais. Šiandien mes ėmėme laikyti juos sau lygiais 
mažaisiais suaugėliais ir tokiu būdu nežmoniškai juos varginame. 


Michaelis Winterhoffas (g. 1955) - vaikų ir jaunimo 
psichiatras ir psichoterapeutas, dviejų vaikų tėvas. Studijavo 
ir dirba Bonoje. Jo knyga „Kodėl mūsų vaikai virsta tironais“ 
sukėlė tikrą atsiliepimų audrą Vokietijoje ir iki šiol nedingsta iš 
perkamiausių knygų sąrašų. 


Visi žinome: vaikas - jautrus ir pažeidžiamas; jį reikia gerbti, atsižvelgti į jo norus ir 
nuomones, įtraukti į partnerišką dialogą. Tačiau apsižvalgykime: dabar dažnai vaikai 
ima valdyti tėvus. Keturmetis puikiai žino, kad riksmu ir spardymusi anksčiau ar 
vėliau vis tiek gaus viską, ko nori, o tėvai sutrikę, tačiau didžiuodamiesi sako: „Mano 
vaikas - tikra asmenybė“ Iš vaikų amžiaus išaugę vyresniųjų negerbiantys jaunuoliai, 
pasirodo, visiškai netinkami tikram gyvenimui. Mažosios „asmenybės“ užaugusios 
nesugeba įveikti sunkumų, nenori imtis jokio darbo ir yra neatsparios stresui. Pasaulis 
ir toliau privalo suktis pagal jų norus, o jei ne - į paviršių iškyla agresija. Kodėl taip 
nutinka? Kodėl vien tik gera savo atžaloms linkinčių tėvų vaikai auga egocentriški ir 
agresyvūs? Kodėl jie virsta mažaisiais tironais ir pabaisomis? 
Dr. Michaelis Winterhoffas nusitaiko į mylinčių tėvų širdis. Tėvų, kurie nori tik viena: 
kad vaikai juos mylėtų. Tačiau kaip tik todėl jie pasiekia visiškai priešingą rezultatą - 
„nejučia namie ir mokykloje įsiviešpatauja tironas. 
Autorius aiškina, kodėl motinos turėtų nustoti blaškytis tarp supermamos ir 
beviltiškos nevykėlės vaidmenų. Jis parodo, ką vaikų darželiai ir mokyklos daro su 
mūsų vaikų psichika ir kodėl tėvai turėtų liautis mėginti susilieti su savo vaikais į 
vieną nedalomą visumą. Jis teigia, kad, norėdami nesužaloti vaiko asmenybės, mes 
praradome sveiką protą ir užmiršome, kas yra elgesio normos. 
Jei auginate vaiką, prieš kurio įniršį dažnai jaučiatės bejėgiai, jei anūkai darosi 
nevaldomi, o paauglys giminaitis kelia nuostabą aplinkiniams, nes nepripažįsta 


jokių elgesio normų, - ši negailestinga, bet teisinga knyga skirta jums. . 

